MARS Archives - RashtraDeepika\nനത്തിംഗ് ഈസ് ഇപോസിബിള് ! ചൊവ്വയാത്ര സാധ്യമെന്ന് തെളിയിച്ച് നാസയുടെ ചെറുസാറ്റലൈറ്റുകള്; ഇനി ഏതൊരു മനുഷ്യനും ചൊവ്വായാത്ര സ്വപ്‌നം കാണാം…\nഭൂമിയ്ക്കു പുറത്ത് മനുഷ്യനൊരു വാസസ്ഥലം എന്ന നിലയ്ക്കാണ് ചൊവ്വ ഗവേഷണങ്ങള് ഇപ്പോള് പുരോഗമിക്കുന്നത്. എന്നിരുന്നാലും ചൊവ്വയാത്ര ഒരിക്കലും നടക്കില്ലെന്നു കരുതുന്ന ഒരു വിഭാഗം ആളുകളും നമ്മുടെ സമൂഹത്തിലുണ്ട്. ചൊവ്വ യാത്രികര്‍ക്ക് വാനോളം പ്രതീക്ഷ നല്‍കുന്ന വിവരമാണ് നാസ ഇപ്പോള് പുറത്തുവിട്ടിരിക്കുന്നത്. ഗ്രഹാന്തര യാത്ര അസാധ്യമായ കാര്യമല്ലെന്നു തെളിയിച്ച ശേഷമാണ് നാസയുടെ ചെറു സാറ്റലൈറ്റുകള് ബഹിരാകാശത്ത് അപ്രതീക്ഷമായത്. കഴിഞ്ഞ വര്‍ഷം നാസയുടെ പര്യവേഷണ വാഹനമായ ഇന്‍സൈറ്റിനൊപ്പം വിക്ഷേപിക്കപ്പെട്ട മാര്‍ക്കോ സാറ്റ്ലൈറ്റുകളാണ് ചരിത്രനേട്ടം കൈവരിച്ചത്. ലക്ഷ്യം പൂര്‍ത്തീകരിച്ച ശേഷമാണ് ഇവ നിശബ്ദമായതെന്നതിനാല് ഈ ദൗത്യം വിജയകരമായാണ് നാസ കണക്കാക്കുന്നത്. മാര്‍ക്കോ സാറ്റലൈറ്റുകള്‍ക്ക് സയന്‍സ് ഫിക്ഷന് സിനിമയിലെ ഇവ, വാള് ഇ എന്നീ പേരുകളാണ് നല്‍കിയിരുന്നത്. കൈവെള്ളയില് ഒതുങ്ങുന്ന ക്യൂബ്സാറ്റുകളുടെ പരിഷ്‌കരിച്ച രൂപമാണ് മാര്‍ക്കോ സാറ്റ്ലൈറ്റുകള്. നേരത്തെ ഇത്തരം സാറ്റ്ലൈറ്റുകള് ഭൂമിക്ക് ചുറ്റും കറങ്ങിയിട്ടുണ്ടെങ്കിലും ആദ്യമായാണ് ഭൂമിയുടെ പരിധി വിട്ടു പോകുന്നത്.…\nToday’S SpecialMARS, NASA, satellite\nപോയാല് പിന്നെയൊരു തിരിച്ചുവരവുണ്ടാകില്ല ! മനുഷ്യനെ ചൊവ്വയിലേക്കയയ്ക്കുന്നതിനെക്കുറിച്ച് മനസുതുറന്ന് ഇലോണ് മസ്‌ക്; ആദ്യ ദൗത്യം ഏപ്രിലില്…\nഭൂമിയിലെ ജീവിതം ദുസ്സഹമായാല് മനുഷ്യന് ചേക്കേറാനൊരിടം എന്ന നിലയിലാണ് ശാസ്ത്രജ്ഞര് ചൊവ്വയെ കാണുന്നത്. നാസയും ഐഎസ്ആര്‍ഒയും സ്വകാര്യ ബഹിരാകാശ ഏജന്‍സികളുമെല്ലാം ഈയൊരു ദൗത്യത്തിനു പിന്നാലെയാണ് ഇപ്പോള്. ചൊവ്വയിലേക്ക് മനുഷ്യനെ അയക്കാനുള്ള ദൗത്യത്തിനു മുന്നിലുള്ളത് സ്‌പേസ് എക്‌സ് മേധാവി ഇലോണ് മസ്‌ക് തന്നെയാണ്. സ്‌പേസ് എക്‌സിന്റെ ചൊവ്വാ യാത്രയുടെ ആദ്യ ദൗത്യം 2019 മാര്‍ച്ച്-ഏപ്രില് കാലയളവില് നടക്കപ്പെടും എന്ന വിവരമാണ് ഇപ്പോള് ലഭിക്കുന്നത്. ഇതിന്റെ രൂപഘടനയും വാഹനങ്ങളുടെ ചിത്രങ്ങളും ഗ്രാഫിക്‌സുകളും മസ്‌ക് ട്വീറ്റ് ചെയ്തിട്ടുണ്ട്. സ്‌പെയ്‌സ് എക്‌സിന്റെ അത്യാധുനികമായ ബിഗ് റോക്കറ്റ് ഫാല്‍ക്കണ് ഉപയോഗിച്ചാണ് വിക്ഷേപണം നടക്കുക. മനുഷ്യനെ ചൊവ്വയിലെത്തിക്കുന്നതിന്റെ ആദ്യഘട്ട പരീക്ഷണമാണ് വരും മാസങ്ങളില് നടക്കാന് പോകുന്നത്. ലോകം ഒന്നടങ്കം ആകാംക്ഷയോടെയാണ് മസ്‌കിന്റെ ഓരോ നീക്കവും വീക്ഷിക്കുന്നത്. ചൊവ്വാ ദൗത്യ പേടകങ്ങളുടെ ആദ്യ ചിത്രങ്ങള് കഴിഞ്ഞ തിങ്കളാഴ്ചയാണ് ട്വീറ്റ് ചെയ്തത്. ചൊവ്വയിലേക്കുള്ളത് തിരിച്ചുവരവില്ലാത്ത യാത്രയാണ്. മരിക്കാനുള്ള സാധ്യത…\nToday’S SpecialELON MUSK, MARS, space x\nഓഖി,ഗജ ഇതൊക്കെ എന്ത് കാറ്റ് ചൊവ്വയിലെ കാറ്റാണ് കാറ്റ് ! ചുവന്നഗ്രഹത്തിലെ കാറ്റിന്റെ മൂളല് പകര്‍ത്തി ഇന്‍സൈറ്റ്; മനുഷ്യര് ഇന്നുവരെ കേട്ടിട്ടില്ലാത്ത ആ ശബ്ദം കേള്‍ക്കാം…\nSaturday December 8, 2018 Saturday December 8, 2018 Support\nമനുഷ്യര് ഇതുവരെ കേട്ടിട്ടില്ലാത്ത ചൊവ്വയുടെ ശബ്ദം പുറത്തുവിട്ട് അമേരിക്കന് ബഹിരാകാശ ഏജന്‍സിയായ നാസ. ചുവന്ന ഗ്രഹത്തിലെ കാറ്റിന്റെ ശബ്ദം പുറത്തുവിട്ടത് നാസയുടെ ഇന്‍സൈറ്റ് ലാന്‍ഡറാണ്. മണിക്കൂറില് 15 മൈല് വേഗത്തില് വീശുന്ന കാറ്റിന്റെ ശബ്ദമാണിത്. അമേരിക്കന് സമയം വൈകീട്ട് അഞ്ചു മണിക്ക് തെക്കുകിഴക്കു ഭാഗത്തുനിന്നും വടക്കു-കിഴക്ക് ഭാഗത്തേക്കു സഞ്ചരിച്ച കാറ്റിന്റെ ശബ്ദമാണു പകര്‍ത്തിയതെന്ന് ഇന്‍സൈറ്റ് പ്രിന്‍സിപ്പല് ഇന്‍വെസ്റ്റിഗേറ്ററായ ബ്രൂസ് ബാനെര്‍ട് പറഞ്ഞു. ഇന്‍സൈറ്റിലെ സോളര് പാനലിനു മുകളിലൂടെ കടന്നുപോയപ്പോഴാണു ശബ്ദം പകര്‍ത്തിയത്. നവംബര് 26ന് ആണ് ഇന്‍സൈറ്റ് ചൊവ്വയിലിറങ്ങിയത്.ലാന്‍ഡറിനുള്ളിലെ എയര്‍പ്രഷര് സെന്‍സറും ഡെക്കിലെ സെയ്‌സ്‌മോമീറ്ററുമാണ് ശബ്ദം പകര്‍ത്തിയത്. ചെറിയൊരു പതാക കാറ്റത്ത് വീശുന്നതുപോലെയായിരുന്നു ശബ്ദമെന്ന് ലണ്ടനിലെ ഇംപീരിയല് കോളജ് ലീഡ് ഇന്‍വെസ്റ്റിഗേറ്റര് തോമസ് പൈക് പറഞ്ഞു. 15 മിനിറ്റ് ദൈര്‍ഘ്യമാണ് ഈ ശബ്ദരേഖയ്ക്കുള്ളത്. ചൊവ്വയിലെ ഉപരിതല രഹസ്യങ്ങള് കണ്ടെത്തുക എന്ന ലക്ഷ്യത്തോടെ മെയ് അഞ്ചിനായിരുന്നു ഇന്‍സൈറ്റ് ലാന്‍ഡര്…\nRD Special, Today’S Specialinsight, MARS\nനേരെ ചൊവ്വ ! ചന്ദ്രനെക്കുറിച്ച് ഇനി ആലോചിക്കേണ്ട; ലോകാവസാനത്തിനു മുമ്പ് എങ്ങനെയെങ്കിലും ചൊവ്വയിലേത്താന് നോക്കൂ…ഇലോണ് മസ്‌കിന്റെ മനസില് വിരിയുന്ന ചൊവ്വാ സാമ്രാജ്യം ഇങ്ങനെ…\nചന്ദ്രനില് കോളനി സ്ഥാപിക്കാമെന്ന വ്യാമോഹം ഉപേക്ഷിച്ച് ആ മോഹം ചൊവ്വയിലേക്ക് പറിച്ചു നടൂ…ഇതു പറയുന്നത് ലോകത്തെ ആദ്യത്തെ സ്വകാര്യ ബഹിരാകാശ ഏജന്‍സിയായ സ്പേസ് എക്സിന്റെ സിഇഒയായ എലോണ് മസ്‌ക് ആകുമ്പോള് അത്ര പെട്ടെന്ന് തള്ളിക്കളയാനാകില്ല. ലോകം വൈകാതെ അവസാനിക്കുക തന്നെ ചെയ്യും. എന്നാല് അതിന് മുമ്പ് നാം ചൊവ്വയില് കോളനി സ്ഥാപിക്കണം. ഒരു പട്ടണം തന്നെയാക്കി രൂപപ്പെടുത്തണം. അങ്ങനെ ഭൂമിയില് ലോകാവസാനം വന്നാലും രക്ഷപെടാം. ലോകത്തെ ഏറ്റവും മികച്ച സാങ്കേതിക വിദ്യകള് കൈവശമുള്ള കമ്പനിയുടെ സ്ഥാപകന് മനുഷ്യന് സാധ്യമാകുന്ന പദ്ധതികള് ന്യൂ സ്പേസ് ജേണലില് വിശദമായി അവതരിപ്പിച്ചു. ചന്ദ്രനില് ജീവിക്കാനും പട്ടണങ്ങള് സ്ഥാപിക്കാനുമുള്ള ശ്രമങ്ങളില് ഒരു കാര്യവുമില്ലെന്നാണ് മസ്‌കിന്റെ പക്ഷം. ചന്ദ്രന് ഭൂമിയുടെ ഉപഗ്രഹം മാത്രമാണെന്നും ഭൂമിയില് ഉണ്ടാകാവുന്ന ഏതൊരു ആഘാതത്തില് നിന്നും ഒരുപക്ഷേ ചന്ദ്രനും രക്ഷപെടില്ല എന്നും ആര്‍ക്കും ഊഹിക്കാം. അത് മാത്രമല്ല, ചന്ദ്രേനിലേക്കാള് കൂടുതല്…\nToday’S SpecialELON MUSK, MARS, SPACEX, TESLA


4malayalees - കൊറോണ: സൗദി പൊതുഗതാഗതം നിര്‍ത്തുന്നു; ലംഘിച്ചാല് വന്‍തുക പിഴ\nകൊറോണ വൈറസ് പടരുന്ന പശ്ചാത്തലത്തില് സൗദിയില് നാളെമുതല് പൊതുഗതാഗതസംവിധാനങ്ങള് നിര്‍ത്തിവയ്ക്കും. നാളെ രാവിലെ ആറ് മണി മുതല് ഉത്തരവ് പ്രാബല്യത്തിലാകും. ആഭ്യന്തരവിമാനങ്ങളും ട്രെയിനുകളും ബസുകളും ടാക്‌സികളും സര്‍വീസ് നിര്‍ത്തും.\nനാളെ രാവിലെ ആറു മുതല് 14 ദിവസത്തേക്കാണ് സേവനങ്ങള് നിര്‍ത്തി വെക്കുന്നത്. എന്നാല് സ്വകാര്യ സ്ഥാപനങ്ങളിലെ ജീവനക്കാരെ കൊണ്ടു പോകുന്ന ബസ്സുകള്‍ക്ക് സര്‍വീസ് നടത്താം. കാര്‍ഗോ വിമാനങ്ങളും ട്രെയിനുകളും പതിവു പോലെ സര്‍വീസ് നടത്തും.\nഇന്നലെ രാത്രിയോടെ രാജ്യത്ത് കോവിഡ് 19 രോഗികളുടെ എണ്ണം 274 ആയിരുന്നു. ഇന്നലെ രാത്രി 36 പേര്‍ക്കാണ് അസുഖം സ്ഥിരീകരിച്ചത്. ഇതില് 21 പേര് റിയാദിലാണ്.2പേരുടെ നില വഷളായി തുടരുന്നു. എട്ട് പേര് അസുഖത്തില് നിന്നും മോചിതരായി. വിദേശത്തു നിന്നെത്തിയവര്‍ക്കാണ് കൂടുതലും അസുഖം സ്ഥിരീകരിച്ചത്.\nഅതേസമയം, ഇന്ത്യയടക്കം 10 രാജ്യങ്ങളില് നിന്നെത്തിയ 17 പേര്‍ക്കു കൂടി കോവിഡ് 19 സ്ഥിരീകരിച്ചതായി സൗദി ആരോഗ്യമന്ത്രാലയം വ്യക്തമാക്കി. 274 പേര്‍ക്കാണ് രാജ്യത്ത് രോഗം സ്ഥിരീകരിച്ചത്. ആരോഗ്യസുരക്ഷാ സംവിധാനങ്ങള്, ഭക്ഷണം ഉള്‍പ്പെടെയുള്ള അത്യാവശ്യസാധനങ്ങള്‍എന്നിവയെല്ലാം ഒരുക്കിയിട്ടുണ്ടെന്നും ആശങ്കപ്പെടേണ്ട സാഹചര്യമില്ലെന്നും സൗദി ഭരണാധികാരി സല്‍മാന് രാജാവ് രാജ്യത്തെ അഭിസംബോധന ചെയ്തു പറഞ്ഞു.


പ്രതിരോധമന്ത്രാലയത്തിന്റെ വെബ്‌സൈറ്റ് ഹാക്ക് ചെയ്തു :: Janmabhumi Daily\nFriday6April 2018 5:54 pm IST\nകേന്ദ്ര പ്രതിരോധ മന്ത്രാലയത്തിന്റെ ഔദ്യോഗിക വെബ്‌സൈറ്റ് ഹാക്ക് ചെയ്തു. ചൈനീസ് ഭാഷയിലുള്ള അക്ഷരങ്ങള് വെബ്‌സൈറ്റില് പ്രത്യക്ഷപ്പെട്ടു. ചൈനീസ് ഹാക്കര്‍മാരായിരിക്കാം ഇതിന് പിന്നിലെന്നാണ് സൂചന\nന്യൂദല്‍ഹി: കേന്ദ്ര പ്രതിരോധ മന്ത്രാലയത്തിന്റെ ഔദ്യോഗിക വെബ്‌സൈറ്റ് ഹാക്ക് ചെയ്തു. ചൈനീസ് ഭാഷയിലുള്ള അക്ഷരങ്ങള് വെബ്‌സൈറ്റില് പ്രത്യക്ഷപ്പെട്ടു. ചൈനീസ് ഹാക്കര്‍മാരായിരിക്കാം ഇതിന് പിന്നിലെന്നാണ് സൂചന.\nവാര്‍ത്താ ഏജന്‍സിസായ എഎന്‍ഐ ആണ് വാര്‍ത്ത പുറത്തു വിട്ടത്. മന്ത്രാലയത്തിന്റെ വെബ്‌സൈറ്റ് ഇപ്പോഴും അപ്രാപ്യമാണ്. അതിനുള്ള ശ്രമങ്ങള് നടന്നു കൊണ്ടിരിക്കുകയാണ്. വലിയ തോതിലുള്ള സുരക്ഷാ വീഴ്ച്ചയാണ് ഇക്കാര്യത്തില് സംഭവിച്ചത്. രാജ്യ സുരക്ഷയുമായി ബന്ധപ്പെട്ട് പ്രധാനപ്പെട്ട വകുപ്പിന്റെ വെബ്സൈറ്റാണ് ഹാക്ക് ചെയ്യപ്പെട്ടിരിക്കുന്നത്.\nഎങ്ങനെയാണ് ഹാക്കിങ് നടന്നത് ആരാണ് ഇതിനു പിന്നില് എന്ന നടപടികളിലേക്ക് നീങ്ങും മുമ്പ് എത്രയും പെട്ടെന്ന് ഹാക്കിങ് നീക്കി വെബ്‌സൈറ്റ് പുനസ്ഥാപിക്കാനുള്ള ശ്രമമാണ് നടന്നു വരുന്നത്.തന്ത്രപ്രധാനമായ വിവരങ്ങള് ചോര്‍ന്നിട്ടുണ്ടോ എന്ന കാര്യത്തില് വ്യക്തതയില്ല.


Janmabhumi| ഛത്തീസ്ഗഢുകാരന് പറ്റിച്ച പണി\nഛത്തീസ്ഗഢുകാരന് പറ്റിച്ച പണി\nApril 03, 2022, 06:00 a.m.\nവക്കീലല്ല ജഡ്ജിയായാലും തെങ്ങ് കയറാന് വരുമോ എന്നു ചോദിക്കുമ്പോഴേ വാക്കത്തിയും എടുത്ത് അരയില് തൂക്കിയിട്ട് കാലില് ഇടേണ്ടതായ തളപ്പും എടുത്തുകൊണ്ട് ഓടിച്ചെന്നാല് പിന്നെ തനിക്ക് എന്താ ഒരു വില. രണ്ട് മൂന്ന് പ്രാവശ്യം കെഞ്ചി അപേക്ഷിച്ചിട്ട് ചെല്ലുമ്പോള് നമ്മുടെ വില അവര്‍ക്ക് മനസ്സിലാകും. എന്തായാലും ഫോണ് എടുത്തു നോക്കാം. എന്തിനാണെന്നറിയാമല്ലോ. പച്ച ബട്ടണിലേക്ക് വിരല് നീങ്ങി.\nവൃശ്ചികപ്പുലരിയിലെ തണുപ്പില് ഉറക്കം മതിയാകാതെ കിടക്കുമ്പോഴാണ് ഫോണിന്റെ ബെല്. ഏതവനാണീ കൊച്ചുവെളുപ്പിന് ഏഴര മണിക്ക് തെങ്ങുകയറാന് വരുമോ എന്നു ചോദിക്കുന്നതെന്ന് കരുതി മനസ്സില്ലാമനസ്സോടെ കയ്യെത്തിച്ച് ഫോണില് നോക്കി. പത്ത് പന്ത്രണ്ട് വീടുകള്‍ക്ക് അപ്പുറമുള്ള കക്ഷിയാണ്. പണ്ട് സര്‍ക്കാര് സര്‍വ്വീസിലായിരുന്നെങ്കിലും കക്ഷി വിരമിച്ച ശേഷം ഇപ്പോള് വക്കീലായാണ് അറിയപ്പെടുന്നതു്. ഇദ്ദേഹത്തിന്റെ വീട്ടില് താന് തന്നെയാണ് കഴിഞ്ഞ കുറച്ച് വര്‍ഷങ്ങളായി തെങ്ങ് കയറിക്കൊടുക്കുന്നത്. ആള് മാന്യനാണ്. പൈസയൊക്കെ കൃത്യമായി തരും. ചിലപ്പോള് കൂടുതലും തരാറുണ്ട്. കഴിഞ്ഞ ഞായാഴ്ച തന്നെ ഒന്ന് വിളിച്ചിരുന്നു. തെങ്ങ് കയറിക്കൊടുക്കുവാന് വരുമോ എന്നു ചോദിച്ചുകൊണ്ട്.\n''ഹലോ സൈജു വല്ലേ, ഇന്ന് വന്നിട്ട് ഒന്ന് തെങ്ങ് കയറിത്തരാന് സൗകര്യപ്പെടുമോ?''\nഈ അഭ്യര്‍ത്ഥനയും വിനയവും കേള്‍ക്കുമ്പോഴുള്ള രോമാഞ്ചം ഒന്നു വേറെതന്നെയാണ്. കഴിഞ്ഞയാഴ്ച തന്നെ ഈ കക്ഷി വിളിച്ചിരുന്നു. ഇതേ കാര്യത്തിന്. അന്ന് തനിക്ക് ഒരു പണിയും ഉണ്ടായിരുന്നില്ല. എങ്കിലും ഞാനിപ്പോള് ഒരു പണിത്തിരക്കിലാണെന്ന് പറഞ്ഞ് മാറ്റിയതാണ്. തല്‍ക്കാലം ഇന്നും അങ്ങനെതന്നെ പറയാം. എന്തുചെയ്യാം, മൂന്നു വട്ടമെങ്കിലും എന്നെ വിളിപ്പിക്കുക എന്നത് ഒരു ശീലമായിപ്പോയി.\n''ചേട്ടാ, ഞാന് വെളുപ്പിനെതന്നെ ഒരു പണിക്ക് ഇറങ്ങി. ഉച്ചക്കുശേഷം സമയം കിട്ടിയാല് നോക്കാം.'' മനസ്സിന്റെ ഉള്ളില് എവിടെയോ ഒരു ലഡു പൊട്ടി.\nഭാര്യ തൊഴിലുറപ്പിന് പോകുന്നതിനാല് അത്യാവശ്യം വീട് ചെലവുകള് അങ്ങനെ നടക്കും. പിന്നെ അയല്‍വാസി ബാബുവിന്റെ ഒപ്പം ചീട്ടുകളിച്ച് കളയാനുള്ള പൈസ മാത്രം സ്വന്തമായി അദ്ധ്വാനിച്ച് ഉണ്ടാക്കിയാല് മതി. എന്തായാലും പതിവുള്ള ചായ റെഡിയായിക്കാണുമോ എന്ന് അടുക്കളയില് പോയി നോക്കാം.\nചായ കയ്യിലെടുത്ത് ഉമ്മറത്ത് ഇളകിയാടുന്ന കസേരയില് ഒരു വിധം ബാലന്‍സ് ചെയ്ത് ഇരുന്ന് മൊത്തിക്കുടിക്കുമ്പോള് രാവിലെ തന്നെ ഒരുത്തനെ ഫോണിലൂടെ മുട്ടുകുത്തിച്ചതിന്റെ ചാരിതാര്‍ത്ഥ്യം തികട്ടി വന്നു.\n''ദേ മനുഷ്യാ ഞാന് ഇറങ്ങുവാ. നാണമില്ലേ നിങ്ങള്‍ക്ക് പണിക്ക് പോകാതെ ഇവിടെ ഇരുന്ന് ചീട്ട് കളിച്ചും കവലയില് പോയി പകിട കളിച്ചും മുടിപ്പിക്കാന്' അവള് പല്ലിറുമ്മിപ്രാകികൊണ്ട് പടിയിറങ്ങി.\nബാബുവുമൊത്ത് ചീട്ടുകളിച്ചിരുന്ന് നേരം പോയതറിഞ്ഞില്ല. സമയം മൂന്ന് മണി കഴിഞ്ഞിരിക്കുന്നു. ഇന്നലെ കുടിച്ചതിന്റെ ബാക്കി വല്ലതും കുപ്പിയിലുണ്ടോ എന്നു നോക്കി. കഷ്ടി ഒരു 30 മില്ലി കാണും. ഇപ്പോഴത്തെ നിലയില് ഇതുപോലും ആഘോഷമാണ്. അടുക്കളയില് പോയി തപ്പി നോക്കി. ഒന്നുമില്ല. പഴയ വട്ടിയില് കുറച്ച് ഉള്ളി കിടക്കുന്നു. മതി. ഇതു തന്നെ ധാരാളം.\nരാവിലെ കെഞ്ചിയ കിളവനെ വിളിച്ച് ഒന്ന് കൂടി കെഞ്ചിപ്പിച്ചാലോ. അതല്ലേ അതിന്റെ ഒരു സുഖം.\n''ചേട്ടാ ഞാന് സൈജുവാണ്. പണി ഇപ്പോള് തീര്‍ന്ന് ദാ വന്ന് കേറിയതേയുള്ളൂ. നല്ല ക്ഷീണം. ഇനിയിപ്പോ നാളെപ്പോരേ ചേട്ടാ? അല്ലെങ്കില് അടുത്ത ഞായറാഴ്ചയാക്കാം അല്ലേ?''\nഒറ്റശ്വാസത്തില് ആദ്യമേ അങ്ങോട്ട് എല്ലാം മൊഴിഞ്ഞു. ഇളിഭ്യനായ കിഴവന്റെ മറുപടിക്കായി കാതോര്‍ത്തു.\n''ആ സൈജു, നമസ്‌കാരം. സൈജുവിന് തിരക്കാണെന്ന് അന്നും ഇന്നും പറഞ്ഞതിനാല്, ഇവിടെ അടുത്തു തന്നെ തെങ്ങ് കയറുവാന് ആളെ സപ്ലൈ ചെയ്യുന്ന ഒരു സ്ഥാപനമുള്ളത് സൈജുവിനും അറിയാവുന്നതാണല്ലോ. ഞാന് അവിടത്തെ ഫോണ് നമ്പര് കഴിഞ്ഞ പ്രാവശ്യം സൈജു വരാതിരുന്നപ്പോഴേ സംഘടിപ്പിച്ചു വച്ചിരുന്നത് എടുത്ത് വിളിച്ചു. മൂന്ന് മണിക്കൂര് കഴിഞ്ഞപ്പോഴേക്കും അവരുടെ ടീമിലുള്ള അന്യ സംസ്ഥാനക്കാരനായ ഒരു കൊച്ചന് വന്നു മുറി മലയാളവും പറഞ്ഞ് പരിചയപ്പെടുത്തി, തെങ്ങ് കയറിത്തന്നു. സൈജുവിന് ഒരു തെങ്ങിന് 70 രൂപ വച്ച് ഞാന് തന്നിരുന്നുവെങ്കിലും ഈ സ്ഥാപനം 50 രൂപയേ വാങ്ങുന്നുള്ളൂ. ആ കൊച്ചന്റെ പെരുമാറ്റം കണ്ടപ്പോള് 50 രൂപ കൂടുതല് കൊടുത്തു. പരിചയപ്പെട്ടപ്പോള് അവന് ഛത്തീസ്ഗഡ് സ്വദേശിയാണെന്നും, ഇവിടെ ഒരു തെങ്ങ് കയറിയാല് സ്ഥാപനം അവന് 35 രൂപയാണ് അവന് നല്‍കുന്നതെന്നും, അവന് അതില് സംതൃപ്തനാണെന്നും, അവനെപ്പോലെ അവന്റെ നാട്ടില്‍നിന്ന് ഇവിടെ ധാരാളം പേരുണ്ടെന്നും മാസം തോറും എല്ലാവരും ചുരുങ്ങിയത് അയ്യായിരം മുതല് ചിലര് പതിനായിരം രൂപ വരെ വീട്ടിലേക്ക് അയക്കുന്നുണ്ടെന്നും പറഞ്ഞു. അടുത്ത പ്രാവശ്യവും വിളിക്കണേ എന്നു പറഞ്ഞ് ആ കൊച്ചന് തൊഴുതു കൊണ്ടാണ് പോയത്. ഇനി കഴിയുന്നതും ഞാന് ഇക്കാര്യത്തിനായി സൈജുവിനെ ബുദ്ധിമുട്ടിക്കാതിരിക്കാന് ശ്രമിക്കാം.''\n''അപ്പോള് ചുരുക്കത്തില് കിഴവന് വക്കീലില് നിന്ന് കിട്ടിക്കൊണ്ടിരുന്ന വരുമാനത്തിനും ഓണത്തിന് കിട്ടിയിരുന്ന ബോണസ്സിനും ഒരു തീരുമാനമായി. ഈ ഛത്തീസ്ഗഢുകാര് ഇവിടെ കേരളത്തില് വന്നു കേറി അഭിമാനികളും സാക്ഷരരുമായ ഞങ്ങള് കേരളീയരുടെ വയറ്റത്തടിക്കേണ്ട വല്ല കാര്യവുമുണ്ടോ?''\nഅറിയാതെ പുറത്തുവന്ന ആത്മഗതം ആരെങ്കിലും കേട്ടോ എന്നു ചുറ്റും നോക്കി. എന്തായാലും കവലയില് പോയി നാളുകളായി അടഞ്ഞു കിടക്കുന്ന കടയുടെ തിണ്ണയില് ഇരുന്ന് അരമണിക്കൂര് പകിടയെറിഞ്ഞിട്ട് തന്നെ കാര്യം. ഈ ചന്തുവിനെ തോല്‍പ്പിക്കാന് ഒരു ഛത്തീസ്ഗഢുകാരനും ആയിട്ടില്ല മക്കളേ.....!


കെ.എസ്.ആർ.ടിസി സ്വിഫ്റ്റ് ബസ് വീണ്ടും അപകടത്തിൽപ്പെട്ടു\nHomeKSRTCകെ.എസ്.ആർ.ടിസി സ്വിഫ്റ്റ് ബസ് വീണ്ടും അപകടത്തിൽപ്പെട്ടു\nBus Kerala KSRTC\nAmmus Wednesday, April 20, 2022 0\nകെ.എസ്.ആർ.ടിസി സ്വിഫ്റ്റ് ബസ് വീണ്ടും അപകടത്തിൽപ്പെട്ടു. താമരശ്ശേരിക്കടുത്ത് കൈതപൊയിലിൽ വെച്ചാണ് ബസ് ലോറിയുടെ പിറകിൽ ഇടിച്ചത്.\nതിരുവനന്തപുരം- മാനന്തവാടി ബസ് ആണ് അപകടത്തിൽപ്പെട്ടത്. ബുധനാഴ്ച രാവിലെ 6.30നാണ് സംഭവം. മുന്നിൽ പോവുകയായിരുന്ന ലോറി ബ്രേക്ക് ഇട്ടപ്പോൾ പിന്നിലുണ്ടായിരുന്ന സ്വിഫ്റ്റ് ബസ് ലോറിയുടെ പിൻഭാഗത്ത് ഇടിക്കുകയായിരുന്നു. യാത്രക്കാർക്ക് ആർക്കും പരിക്കില്ല. അപകടത്തിൽ ബസിന്റെ മുൻഭാഗത്തെ ചില്ലിനും വാതിലിനും കേടുപാടുകളുണ്ടായി.\nദിവസങ്ങൾ മാത്രം മുമ്പ് കെ.എസ്.ആർ.ടി.സി ബസ് സ്റ്റാൻഡിൽ കെ സ്വിഫ്റ്റ് ബസ് അപകടത്തിൽപെട്ട് ലോഫ്ലോർ ബസിന്റെ ചില്ല് തകർന്നിരുന്നു. ബംഗളൂരുവിലേക്ക് പോകുകയായിരുന്ന കെ സ്വിഫ്റ്റും സുൽത്താൻ ബത്തേരിയിൽ നിന്ന് വന്ന ലോഫ്ലോറും ഇടിച്ചാണ് അപകടമുണ്ടായത്.\nകെ.എസ്.ആർ.ടി.സിയുടെ സ്വിഫ്റ്റ് സർവീസുകൾ അപകടത്തിൽപെടുന്നത് തുടരുകയാണ്. നേരത്തെ, അപകടത്തിൽപ്പെട്ട സ്വിഫ്റ്റ് ബസിലെ താത്കാലിക ഡ്രൈവർമാരെ പിരിച്ചുവിട്ടിരുന്നു. സ്വിഫ്റ്റ് സർവ്വീസുകൾ തുടങ്ങി ആദ്യ 24 മണിക്കൂറിനകം രണ്ട് അപകടങ്ങൾ നടന്നിരുന്നു.


Deepika.com Nri News :ഹൂസ്റ്റൺ മലയാളി അസോസിയേഷൻ കാസിനോ ഡേയ് ചീട്ടുകളി മത്സരം മേയ് എട്ടിന്.......\nഹൂസ്റ്റൺ: ഹൂസ്റ്റൺ മലയാളി അസോസിയേഷൻ നടത്തുന്ന കാസിനോ ഡേ എന്ന ചീട്ടുകളി മത്സരം മേയ് എട്ടിനു നടത്തുവാൻ ഉദ്ദേശിക്കുന്നതായി ഭാരവാഹികൾ അറിയിച്ചു.\nമത്സരം വളരെ ചിട്ടയോടും കാര്യഗൗരവത്തോടെയുമാണ് ഒരുക്കിയിരിക്കുന്നത്. ഹൂസ്റ്റണിലെ എല്ലാ മലയാളികൾക്കും ഇതിൽ പങ്കെടുക്കുവാൻ സാധിക്കുന്നതാണെന്നും ഏതു അസോസിയേഷനിൽ അംഗമായാലും എച്ച് എം എ യും ചേരുന്നതിൽ അതൊരു തടസമാവില്ലെന്നും ഭാരവാഹികൾ അറിയിച്ചു.\nമത്സരത്തിൽ പങ്കെടുക്കുന്നവർ നിർബന്ധമായും എച്ച്എംഎ മെമ്പേഴ്സ് ആയിരിക്കണം എന്ന നിബന്ധന കർശനമായി പാലിക്കേണ്ടതാണ്. എച്ച് എം എ എല്ലാ കാര്യങ്ങളിലും അവർ പങ്കെടുത്ത ഇരിക്കണം. ചുരുങ്ങിയത് രണ്ടര വർഷമെങ്കിലും എച്ച് മെയിൽ വളരെ ആക്ടീവ് ആയി അവർ പങ്കെടുക്കണം.\nഒന്നാം സമ്മാനം 500 ഡോളർ കാഷ് പ്രൈസും എവർറോളിംഗ് ട്രോഫിയുമാണ്. രണ്ടാം സമ്മാനം 250 ഡോളറും കാഷ് പ്രൈസും എവർറോളിംഗ് ട്രോഫിയുമാണ്.\nഎച്ച് എം എ ഗോൾഡ് സ്പോൺസർ ജോസഫ് കുരിയപ്പുറം FOKANA ADVISORY BOARD CHAIRPERSON and യുഎസ് ടാക്സ് consultant. സിൽവർ സ്പോൺസർ. ഹെൻട്രി അബാക്കസ് , ബ്രോൺസ് സ്പോൺസർ ശ്രീ എബ്രഹാം കളത്തിൽ ഫൊക്കാന Treasurer . ഫസ്റ്റ് പ്രൈസ് എവറോളിംഗ് ട്രോഫി സ്പോൺസർ ചെയ്തിരിക്കുന്നത് ഷിജു മോൻ ജേക്കബ് ആണ്. രണ്ടാം സമ്മാനം എവറോളിംഗ് ട്രോഫി സ്പോൺസർ ചെയ്തിരിക്കുന്നത് സതീശൻ പാണഞ്ചേരിയാണ്.\nഎച്ച് എം എ യുടെ മെമ്പർഷിപ്പ് വർധിപ്പിക്കുന്നതിനുവേണ്ടി ഭാരവാഹികൾ കണ്ടെത്തിയ വളരെ ആനന്ദകരമായ ഒരു കാസിനോ ഡേ യിലേക്ക് എല്ലാ മലയാളികളെയും ഹൂസ്റ്റൺ മലയാളികളെ പ്രത്യേകിച്ച് ക്ഷണിച്ചുകൊള്ളുന്നു.\nറജിസ്റ്റർ ചെയ്യേണ്ട അവസാന ദിവസം മേയ് അഞ്ച് ആണ് . റജിസ്ട്രേഷനു വേണ്ടി പ്രസിഡന്‍റ് ഷീല ചെറു , വൈസ് പ്രസിഡന്‍റ് ജിജു ജോൺ കുന്നപ്പള്ളി, സെക്രട്ടറി ഡോ. നജീബ് കുഴിയിൽ, ഇവൻറ് കോഡിനേറ്റ് ജോബി ചാക്കോ എന്നിവരെ ബന്ധപ്പെടുക. ഫോൺ നമ്പർ. 914 310 5335


പലപ്പോഴും ഒരു ദിവസത്തിൽ 18 മണിക്കൂർ വരെ ഞാനുറങ്ങി; പുറത്ത് നടക്കുന്നതൊന്നും ഞാനറിഞ്ഞില്ല.! - OMF Media Live\nUncategorized പലപ്പോഴും ഒരു ദിവസത്തിൽ 18 മണിക്കൂർ വരെ ഞാനുറങ്ങി; പുറത്ത് നടക്കുന്നതൊന്നും ഞാനറിഞ്ഞില്ല.!\nപലപ്പോഴും ഒരു ദിവസത്തിൽ 18 മണിക്കൂർ വരെ ഞാനുറങ്ങി; പുറത്ത് നടക്കുന്നതൊന്നും ഞാനറിഞ്ഞില്ല.!\nനന്ദു മഹാദേവയുടെ ഫേസ്ബുക് പോസ്റ്റ് :\nഎന്നോട് ക്ഷമിക്കണം… എന്നോട് ക്ഷമിക്കണം..! എന്നോട് ക്ഷമിക്കണം…!! കുറച്ചു നാളുകളായി ഞാനും ഈ ലോകവും തമ്മിൽ ഒരു ബന്ധവുമില്ലായിരുന്നു…! പ്യൂപ്പ അവസ്ഥയിലുള്ള ചിത്രശലഭത്തിനെപ്പോലെ സമാധിയിൽ ആയിരുന്നു ഞാൻ…!! ശലഭം സ്വാഭാവിക സമാധിയിൽ ആയിരുന്നെങ്കിൽ ഈയുള്ളവൻ മരുന്നുകളാൽ ആ അവസ്ഥയിലേക്ക് ആനയിക്കപ്പെട്ടതാണ്..! പലപ്പോഴും ഒരു ദിവസത്തിൽ 18 മണിക്കൂർ വരെ ഞാനുറങ്ങി… രാത്രിയാണോ പകലാണോ സമയമെന്തായി തീയതി എത്രയായി മഴയാണോ വെയിലാണോ തുടങ്ങി പുറത്ത് നടക്കുന്നതൊന്നും ഞാനറിഞ്ഞില്ല…!\nഇതിനിടയിൽ വേണ്ടപ്പെട്ടവരുടെ ജന്മദിനങ്ങൾ കടന്നുപോയി… കല്യാണങ്ങൾ കഴിഞ്ഞു… അത്രമേൽ പ്രിയപ്പെട്ട ചിലർ നമ്മളെ വിട്ടുപോയി…. കൂടാതെ എത്രയോ ധീര ജവാന്മാരെ നമുക്ക് നഷ്ടമായി… അവർക്ക് ഈ സമയം ആദരാഞ്ജലികൾ അർപ്പിക്കുന്നു…! അതുപോലെ എന്നെ ചേർത്തു നിർത്തുന്ന ഒത്തിരിപ്പേർക്ക് പല സങ്കടാവസ്ഥകളും വന്നു..! പക്ഷെ ഒരു കാര്യത്തിലും വേണ്ടവിധത്തിൽ ഇടപെടാനോ ആ സന്തോഷങ്ങളിലും ദുഃഖങ്ങളിലും പങ്കുചേരാനോ എനിയ്ക്ക് കഴിഞ്ഞില്ല…\nസ്നേഹത്തിന്റെ പാരമ്യതയിൽ എന്നെ വിളിച്ചപ്പോഴും മെസ്സേജുകൾ അയച്ചപ്പോഴും എനിക്ക് ആരോടും പ്രതികരിക്കാൻ കഴിഞ്ഞില്ല… ഒത്തിരി പ്രിയപ്പെട്ടവരുടെ മെസ്സേജുകൾ ഇനിയും വായിക്കാൻ കഴിയാതെ ബാക്കിയുണ്ട്… ഞാൻ അവഗണിച്ചതായി നിങ്ങളിൽ ആരെങ്കിലും ഒരു നിമിഷമെങ്കിലും ചിന്തിച്ചാൽ പിന്നെ എന്റെ ജീവിതത്തിന് എന്ത് ആർത്ഥമാണുള്ളത്…! ആരെയും മറന്നിട്ടില്ല ട്ടോ… സ്നേഹിക്കുന്ന ഓരോരുത്തരെയും മനസ്സിൽ പച്ചകുത്തി വയ്ക്കുന്നതാണ് എന്റെ പതിവ്….\nനുമ്മട മനസ്സിന്റെ ഉള്ളിലൊരു സ്നേഹത്തിന്റെ ലൈബ്രറിയുണ്ട്… അവിടെ എല്ലാവരുമുണ്ട്….! ഒരു പ്രാവശ്യം എങ്കിലും തമ്മിൽ സംസാരിച്ചിട്ടുള്ളവരെപ്പോലും ഏറെ ഇഷ്ടത്തോടെ ആ ലൈബ്രറിയിൽ ഞാൻ ഭംഗിയായി അടുക്കി വച്ചിട്ടുണ്ട്…!! നിങ്ങൾ പോലുമറിയാതെ നിങ്ങളൊക്കെ ഒരോ വിലമതിക്കാത്ത പുസ്തകങ്ങളായി എൻറെയുള്ളിലുണ്ട്…! മിക്കവാറും വായിക്കാറുമുണ്ട്… പിന്നെങ്ങനെ മറക്കാനാണ്….!! ഈ ലോകത്തിൽ ഏറ്റവും മൂല്യമുള്ളത് ബന്ധങ്ങൾക്കും പരിശുദ്ധമായ സ്നേഹത്തിനും തന്നെയാണ്….\nഒരവസരത്തിൽ എല്ലാവരെയും നൂറ് ശതമാനം സ്നേഹിക്കുന്ന ഒരവസ്ഥയിൽ നമ്മളെത്തും… ആരോടും വേർതിരിവുകൾ ഇല്ലാത്ത ഏറ്റക്കുറച്ചിലുകൾ ഇല്ലാത്ത ആ അവസ്ഥയിൽ ഈ പ്രപഞ്ചത്തിനോട് മുഴുവനും നമുക്ക് മുഴുത്ത പ്രണയം തോന്നും… സത്യത്തിൽ നമ്മളെല്ലാവരും പരസ്പരം മന്ത്രികമായി ബന്ധപ്പെട്ടിരിക്കുന്നു… അതിശക്തമായ എന്നാൽ അദൃശ്യമായ ഒരു ചങ്ങലയാൽ നമ്മളും ഒരു പുൽക്കൊടിയും പോലും പരസ്പരം ബന്ധപ്പെട്ടിരിക്കുന്നു…!\nഒരേ മാവ് കൊണ്ടുണ്ടാക്കിയ വ്യത്യസ്ത തരം പലഹാരങ്ങളാണ് നാം…! അതിശയിപ്പിക്കുന്ന രുചിയും മണവുമുള്ള അതിവിശിഷ്ടങ്ങളായ വിവിധതരം പലഹാരങ്ങൾ…!! ഇവിടെ ഈ പലഹാരത്തിന് സുഖമാണ്.. എന്റെ പ്രിയപ്പെട്ട പലഹാരങ്ങൾക്കൊക്കെ സുഖമല്ലേ ചങ്കുകളുടെ പ്രാർത്ഥനകൾ നൽകുന്ന ഊർജ്ജമാണ് എന്റെ വിജയം…!! ഇനിയും അത് വേണം.. ഒരുപാട് ദൂരം പോകാനുണ്ട്..!!\nPrevious articleഭീഷണിപ്പെടുത്തി പണം തട്ടാൻ ശ്രമം! നടി ഷംന കാസിമിൻ്റെ പരാതിയിൽ നാലു പേർ അറസ്റ്റിൽ; നടിയുടെ പ്രതികരണം.!\nNext articleട്രെൻഡിനൊപ്പം നമിതയും പേളിയും; പുത്തൻ ലുക്കിൽ ഞെട്ടിച്ച് കാളിദാസും അജുവും!


30 വർഷങ്ങൾക്ക് ശേഷം വീണ്ടും ജന്മം; എലിസബത്ത് ആൻ എന്ന വെള്ളക്കീരിയുടെ പുനർജന്മ കഥ! - Newscom - Malayalam News\n-35 min. ago-മുല്ലപ്പെരിയാർ ജലനിരപ്പ് കുറഞ്ഞു; ഇടുക്കിയിൽ നേരിയ വർധന\n30 വർഷങ്ങൾക്ക് ശേഷം വീണ്ടും ജന്മം; എലിസബത്ത് ആൻ എന്ന വെള്ളക്കീരിയുടെ പുനർജന്മ കഥ!\n30 വർഷങ്ങൾക്ക് മുമ്പ് മരിച്ച ജീവിയുടെ കോശത്തിൽ നിന്നും പുതിയൊരു കുഞ്ഞിനെ സൃഷ്ടിച്ചിരിക്കുകയാണ് യുഎസ്സിലെ ഗവേഷകർ. കറുത്ത പാദമുള്ള ഒരു വെള്ളക്കീരിക്കാണ് ഗവേഷകര് ക്ലോണിംഗിലൂടെ ജീവന് നല്‍കിയിരിക്കുന്നത്. യുഎസ് ഫിഷ് ആൻഡ് വൈൽഡ് ലൈഫ് സർവീസ്, വയാജെൻ, റിവൈവ് & റീസ്റ്റോർ, പെറ്റ്സ് & ഇക്വിൻ, അസോസിയേഷൻ ഓഫ് സൂസ് ആൻഡ് അക്വേറിയം, സാൻ ഡിയാഗോ സൂ ഗ്ലോബൽ എന്നിവിടങ്ങളിലെ ഗവേഷകരാണ് വംശനാശ ഭീഷണി നേരിടുന്ന ജീവികളെ സംരക്ഷിക്കുന്നതിനായി ഈ ജീവിയെ ക്ലോൺ ചെയ്തിരിക്കുന്നത്.\nവംശനാശഭീഷണി നേരിടുന്ന ഒരു ജീവിയെ അതിജീവിക്കാൻ സഹായിക്കുന്നതിന് ക്ലോൺ ചെയ്യാനുള്ള യുഎസിലെ ആദ്യ ശ്രമമാണിത്. എന്നിരുന്നാലും ലോകമെമ്പാടുമുള്ള രാജ്യങ്ങളിലും ഇത് ചെയ്തിട്ടുണ്ട്. വടക്കേ അമേരിക്കയിൽ നിന്നുള്ള ഒരേയൊരു വെള്ളക്കീരി ഇനമായ ഈ കറുത്ത പാദമുള്ള വെള്ളക്കീരിക്ക് 1980 -കളിൽ വംശനാശം സംഭവിച്ചതായി കരുതപ്പെടുന്നു. ആ പ്രദേശങ്ങളിൽ മനുഷ്യർ കൃഷി വർദ്ധിപ്പിച്ചതിനാൽ അവയുടെ നിലനിൽപ്പിനെ ബാധിച്ചു, ഇത് ഇവയുടെ നിലനിൽപ്പ് ബുദ്ധിമുട്ടിലാക്കി.\nഎന്നിരുന്നാലും, ശാസ്ത്രജ്ഞർക്ക് സാൻ ഡിയാഗോ മൃഗശാലയില് മറ്റൊരു വെള്ളക്കീരിയുടെ ശീതീകരിച്ച് സൂക്ഷിച്ചിരുന്ന കോശങ്ങൾ വഴി ക്ലോൺ സൃഷ്ടിക്കാൻ സാധിക്കുകയും ചെയ്തു. അങ്ങനെ സൃഷ്ടിച്ചെടുത്ത ഈ കുഞ്ഞിന് എലിസബത്ത് ആൻ എന്നാണ് പേര് നല്‍കിയിരിക്കുന്നത്. വില്ല എന്ന പേരിലുള്ള 1980 -കളിൽ മരിച്ച വെള്ളക്കീരിയുടെ ശീതീകരിച്ച കോശമാണ് ഉപയോഗിച്ചിരിക്കുന്നത്. ക്ലോണിംഗ് പദ്ധതി 2013 -ൽ ആരംഭിച്ചു, അതിനുശേഷം പതുക്കെ പുരോഗമിച്ചു. ക്ലോൺ ചെയ്ത കുട്ടി ഒടുവിൽ 2020 ഡിസംബറിലാണ് കൊളറാഡോയിലെ ഒരു സംരക്ഷണ കേന്ദ്രത്തിൽ ജനിച്ചത്. ആനിനെ കൊളറാഡോ സെന്ററിലെ ജീവനക്കാരാണ് വളർത്തുന്നത്. ഇങ്ങനെ ക്ലോണിംഗിലൂടെ ജനിച്ച കുഞ്ഞായതിനാൽ തന്നെ അതിനെ കൂടുതൽ ഗവേഷണങ്ങൾക്ക് വിധേയയാക്കും.\nകാർ റൈഡിങ് ചെയ്ത് ഉല്ലാസം..പിന്നാലെ അമ്യൂസ്മെന്റ് പാർക്കിന് തീയിട്ട് താലിബാൻ\nകൊവിഷീല്‍ഡിന്റെ അംഗീകാരത്തിനായി അപേക്ഷ ലഭിച്ചിട്ടില്ല; യൂറോപ്യന് യൂണിയന്\nതൃക്കാക്കര നഗരസഭ വിവാദം; പ്രതിപക്ഷം അവിശ്വാസ പ്രമേയത്തിന് നോട്ടീസ് നൽകി


ജനാധിപത്യത്തിന്റെ ഉത്സവം വന്നെത്തി; എല്ലാവരും തെരഞ്ഞെടുപ്പിന്റെ ഭാഗമാകണം: പ്രധാനമന്ത്രി\nJun 2, 2020, 01:45 am IST\nMar 10, 2019, 08:24 pm IST\nന്യൂഡൽഹി: പൊതു തെരഞ്ഞടുപ്പിനെ സ്വാഗതം ചെയ്ത് പ്രധാനമന്ത്രി നരേന്ദ്രമോദി.ജനാധിപത്യത്തിന്‍റെ ഉത്സവം വന്നെത്തിയെന്ന് അദ്ദേഹം ട്വിറ്ററിൽ കുറിച്ചു. തെരഞ്ഞെടുപ്പിൽ പങ്കെടുത്ത് ഇന്ത്യൻ ജനത ജനാധിപത്യത്തെ സമ്പന്നമാക്കണം. ചരിത്രപരമായ ഫലം ഈ തെരഞ്ഞെടുപ്പിൽ ഉണ്ടാകുമെന്നാണ് പ്രതീക്ഷിക്കതെന്നും പ്രധാനമന്ത്രി. ആദ്യമായ വോട്ടുചെയ്യുന്നവരെയും അദ്ദേഹം സ്വാഗതം ചെയ്തു. നല്ല രീതിയിൽ തെരഞ്ഞടുപ്പ് നടത്താൻ കമ്മീഷനും ഉദ്യോഗസ്ഥർക്കും ജീവനക്കാർക്കും അദ്ദേഹം ആശംസകൾ അറിയിച്ചു.\nസബ്കാ സാത് സബ്കാ വികാസ് എന്ന മുദ്യാവാക്യത്തിലൂടെ എൻഡിഎ വീണ്ടും ജനവിധി തേടുകയാണ്. 70 വർഷമായി സാധ്യമാകാതിരുന്ന അടിസ്ഥാന സൗകര്യങ്ങൾ സാധ്യമാക്കുന്നതിനാണ് അഞ്ച് വർഷമായി പ്രവർത്തിച്ചതെന്നും അദ്ദേഹം വ്യക്തമാക്കി.\nസുരക്ഷിതവും സമ്പന്നവും ശക്തവുമായ ഇന്ത്യയെ നിർമ്മിക്കേണ്ട സമയമാണിത്. 2014 ൽ ജനം യുപിഎയെ തള്ളിക്കളഞ്ഞു. യുപിഎ സ‍ർക്കാരിന്‍റെ സ്വജനപക്ഷപാതം, നയങ്ങളിലെ മരവിപ്പ് തുടങ്ങിയ കാരണങ്ങളാലാണ് യുപിഎ സർക്കാരിനെതിരെ ജനവികാരം ഉയർന്നത്.\nഎല്ലാ രാഷ്ട്രീയ പാർട്ടികൾക്കും അവരുടെ സ്ഥാനാർത്ഥികൾക്കും അദ്ദേഹം ആശംസകൾ അറിയിച്ചു. നമ്മളെല്ലാം പല രാഷ്ട്രീയ പാർട്ടികളിലുള്ളവരാണ് പക്ഷേ ഇന്ത്യയുടെ വികസനവും എല്ലാ ഇന്ത്യക്കാരുടേയും ശാക്തീകരണവും എന്ന ഒറ്റ ലക്ഷ്യമാണ് എല്ലാവർക്കുമുള്ളതെന്നും അദ്ദേഹം വ്യക്തമാക്കി.


സബോളയിലുള്ള ഈ കറുപ്പുനിറം വളരെ അപകടകരമായ ഒന്നാണ്\nഹായ് ഫ്രണ്ട്സ് വെൽക്കം ടു മൈ ചാനൽ അപ്പോൾ ഇന്നത്തെ വീഡിയോയിൽ നമ്മൾ കാണിക്കുന്നത് നമ്മുടെ വീട്ടമ്മമാർ ഒക്കെസ്ഥിരമായിട്ട് കണ്ടിട്ടുള്ള ഒരു കാര്യമാണ് സബോള ഒക്കെ വാങ്ങിക്കുമ്പോൾ അതിന്റെ മേലെയുള്ള കറുപ്പ് നിറം. നമ്മൾ സബോളയുടെ മേലെയുള്ള തോലുകളഞ്ഞ് കഴിഞ്ഞാൽ അതിന്റെ ഉള്ളിൽ കറുത്ത കളറിൽ സബോളയുടെ മേലെ പറ്റിപ്പിടിച്ചിരിക്കുന്നുണ്ടാവും അത് നമ്മുടെ കയ്യിലും ആവും.\nഎല്ലാവരും സബോള യൂസ് ചെയ്യുന്ന ആളുകളാണ്. കറികൾ ഉണ്ടാക്കുകയാണെങ്കിൽഉം എല്ലാത്തിലും നമ്മൾ ഒരുപാട് യൂസ് ചെയ്യും. ഒരുപാട് ഗുണങ്ങളുള്ള ഒന്നാണ് സബോള. ആരോഗ്യത്തിന് വളരെ നല്ലതാണ്. ഇപ്പോൾ ഞാനിവിടെ ഈ സബോള ക്ലീൻ ചെയ്യുമ്പോൾ തന്നെ നിങ്ങൾക്ക് കാണാം ഇതിന്റെ മേലെയുള്ള കറുപ്പുനിറം.\nമഴക്കാലത്ത് നമ്മൾ സബോള വാങ്ങുമ്പോൾ ഇങ്ങനെ സബോളയുടെ മേലെയുള്ള കറുപ്പ് കളർ കൂടുതൽ ആയിട്ട് കാണാറുണ്ട് നമ്മൾ. അപ്പോൾ കടക്കാരോട് ചോദിച്ചു കഴിഞ്ഞാൽ പറയും ഇത് മഴക്കാലം ആയതു കൊണ്ടാണ് ഇങ്ങനെയുള്ള കളർ വരുന്നത് എന്ന്. എന്നാൽ നമുക്കിവിടെ ആദ്യം എന്തുകൊണ്ടാണ് ഇങ്ങനെയുള്ള കളർ വരുന്നത് എന്ന് നോക്കാം??\nഇത് കാൻസർ ഉണ്ടാക്കുന്ന ഒരു സംഭവമാണ്. അഫ്ലോടോക്സിൻ എന്നാണ് ഇതിനെ പറയുക. ശരിക്കും പറഞ്ഞാൽ ഇതൊരു ഫംഗസ് ആണ്. അപ്പോൾ നിങ്ങൾ ഇങ്ങനെ നിങ്ങൾ വാങ്ങുന്ന സബോള യിൽ കറുപ്പ് കളർ കൂടുതൽ കാണുന്നുണ്ടെങ്കിൽ നിങ്ങൾ സബോളയുടെ ഒന്നോരണ്ടോ ലെയർ കളഞ്ഞിട്ട് വേണം ഉപയോഗിക്കാൻ.


ആഡംബര വാഹനമായ ബിഎംഡബ്ല്യു7സീരീസ് സ്വന്തമാക്കി നടന് ദിലീപ് !!! - M Today Online\nദിലീപിന്റെ ജീവിതത്തില് ഏറ്റവും ഭാഗ്യം തന്റെ അമ്മയാണെന്ന് താരം എപ്പോഴും പറയുന്ന ഒരു കാര്യം തന്നെയാണ്. ദിലീപിന്റെ പുത്തന് വിശേഷങ്ങള് ആരാധകര് ഏറ്റെടുത്തിരിക്കുകയാണ് ഇപ്പോള്.\nആഡംബര വാഹനമായ ബിഎംഡബ്ല്യു7സീരീസ് സ്വന്തമാക്കിയിരിക്കുകയാണ് നടന് ദിലീപ്. ദിലീപും അമ്മയും ചേര്‍ന്നാണ് വാഹനത്തിന്റെ താക്കോല് ഏറ്റുവാങ്ങിയത്.\nസെവന് സീരിസ് ആറാംതലമുറയാണ് ഇപ്പോള് നിരത്തിലോടുന്നത്. പെട്രോള്, ഡീസല് വേരിയന്റുകളില് നാലോളം വകഭേദങ്ങളിലെത്തുന്ന വാഹനം ചെന്നൈയിലെ പ്ലാന്റില് അസംബിള് ചെയ്താണ് ഇന്ത്യന് വിപണിയിലെത്തുന്നത്. ബിഎംഡബ്ല്യു നിരയിലെ ഏറ്റവും ആഡംബര സെഡാനാണ്7സീരീസ്. ബിഎംഡബ്ല്യുവിന്റെ ഏറ്റവും പുതിയ ട്വിന്‍പവര് ടര്‍ബോ എന്‍ജിന് ടെക്നോളജിയാണ്7സീരിസില് ഉപയോഗിച്ചിരിക്കുന്നത്.\nഏകദേശം ഒന്നരക്കോടി മുതലാണ് വാഹനങ്ങളുടെ കേരളത്തിലെ എക്സ്ഷോറൂം വില. ബെന്‍സ്, ഔഡി തുടങ്ങിയവരാണ് മുഖ്യ എതിരാളികള്. അടുത്തിടെ നടന് ടൊവിനോയും സെവന് സീരീസ് സ്വന്തമാക്കിയിരുന്നു. മറ്റൊരു ജര്‍മ്മന് നിര്‍മ്മാതാക്കളായ പോഷെയുടെ ആഡംബര എസ്യുവി പനമേര, കെയിന്, ബിഎംഡബ്ല്യു എക്‌സ്6 തുടങ്ങിയ നിരവധി വാഹനങ്ങള് ദിലീപിന്റെ വാഹന ശേഖരത്തിന്റെ ഭാഗമാണെന്നാണ് റിപ്പോര്‍ട്ടുകള്.\nഎന്തായാലും വിവാദങ്ങള് നിറഞ്ഞ സിനിമാ ജീവിതത്തിനിടെ താരത്തിന്റ പുത്തന് വാഹന വിശേഷങ്ങള് ആരാധകര് ആവേശത്തോടെയാണ് സ്വീകരിക്കുന്നത്.


ഒരുതരി മണ്ണില്ലാതെ മട്ടുപ്പാവിൽ കൃഷി...! നൂതനവിദ്യയുമായി കൃഷിവകുപ്പ് |advanced technology help to improve vegetable farming – News18 Malayalam\nHome » photogallery » nattu-varthamanam » ADVANCED TECHNOLOGY HELP TO IMPROVE VEGETABLE FARMING TV VVV\nഒരുതരി മണ്ണില്ലാതെ മട്ടുപ്പാവിൽ കൃഷി...! നൂതനവിദ്യയുമായി കൃഷിവകുപ്പ്\nമണ്ണ് നിറച്ച ഗ്രോബാഗുകളേക്കാള് ഭാരം കുറവായതിനാല് മട്ടുപ്പാവിന് സമ്മര്‍ദ്ദം ഏല്‍ക്കാതെ കൃഷി നടത്താം. ചീരയും തക്കാളിയും പച്ചമുളകും വഴുതനയും ഒക്കെയാണ് വിളയുന്നത്.\n| January 14, 2020, 21:21 IST\nകൊല്ലം: കര്‍ഷകഗ്രാമമെന്ന് പേരെടുത്ത ചാത്തന്നൂരില് മട്ടുപ്പാവിലെ മണ്ണില്ലാ കൃഷിയും തുടങ്ങി. 'നമ്മുടെ കൃഷി നമ്മുടെ ആരോഗ്യം' എന്ന ലക്ഷ്യവുമായി കൃഷി വകുപ്പ് ത്രിതല പഞ്ചായത്തുകള് വഴി നടപ്പിലാക്കുന്ന പച്ചക്കറി വികസന പദ്ധതിയായ 'ജീവനി'യുടെ ഭാഗമാണ് ഈ നൂതന കൃഷി രീതി നടപ്പിലാക്കിയത്.\nഊറാംവിളയിലെ മിനി സിവില് സ്റ്റേഷന്റെ മട്ടുപ്പാവിലാണ് ചാത്തന്നൂര് കൃഷിഭവന് മണ്ണില്ലാകൃഷി നടത്തുന്നത്. ഇത്തിക്കര ബ്ലോക്ക് പഞ്ചായത്തിലെ കര്‍ഷകരെ ഉള്‍പ്പെടുത്തി 'പോഷകശ്രീ' പദ്ധതി വ്യാപകമാക്കുന്നതിന്റെ തുടക്കമെന്ന നിലയ്ക്കാണ് പുതുകൃഷി രീതി പരീക്ഷിച്ചത്. കര്‍ഷകരുടെ സജീവ പങ്കാളിത്തമാണ് പുതിയ പദ്ധതിയുടെ വിജയം. മണ്ണ് 100 ശതമാനവും ഒഴിവാക്കി പാഴ്‌വസ്തുക്കളായ ചകിരിച്ചോറ് കമ്പോസ്റ്റ്, ഉപയോഗശൂന്യമായ പേപ്പര്, ചാണകപ്പൊടി എന്നിവ ഗ്രോബാഗില് ഒന്നിടവിട്ടുള്ള തട്ടുകളായി ക്രമീകരിച്ചാണ് കൃഷി.\nമണ്ണ് രോഗങ്ങള് ഒഴിവായ ഗുണമേൻമയുള്ള പച്ചക്കറി ഉല്‍പ്പാദനമാണ് സാധ്യമാക്കുന്നത്. കൃഷിയില് നിന്നുള്ള വരുമാന വര്‍ധനയാണ് മുഖ്യ സവിശേഷത. മണ്ണ് നിറച്ച ഗ്രോബാഗുകളേക്കാള് ഭാരം കുറവായതിനാല് മട്ടുപ്പാവിന് സമ്മര്‍ദ്ദം ഏല്‍ക്കാതെ കൃഷി നടത്താം. തിരിനന പോലുള്ള ശാസ്ത്രീയമായ ജലസേചന രീതികള് ഉപയോഗിക്കാമെന്നതും പ്രത്യേകതയാണ്. നീളത്തില് സ്ഥാപിച്ച പൈപ്പുകളില് ഘടിപ്പിച്ച തിരിനനകളിലൂടെ ഗ്രോബാഗിലെ സുഷിരം വഴിയാണ് വിളകള്‍ക്ക് വെള്ളം ലഭ്യമാക്കുന്നത്. സ്ഥലപരിമിതിയെ മറികടക്കാനും മട്ടുപ്പാവ് കൃഷി സഹായകമാണ്.\nകൃഷി ഭവനിലെ അഗ്രോ സര്‍വീസ് സെന്ററാണ് ഒരു ലക്ഷം രൂപാ ചിലവില് 400 ഗ്രോബാഗുകളടങ്ങുന്ന എട്ട് യൂണിറ്റുകള് സ്ഥാപിച്ചത്. ചീരയും തക്കാളിയും പച്ചമുളകും വഴുതനയും ഒക്കെയാണ് വിളയുന്നത്. പത്തു കര്‍ഷകര് വീതമുള്ള സംഘങ്ങള് രൂപീകരിച്ച് 50 ഗ്രോബാഗുകള് അടങ്ങുന്ന ഒരോ യൂണിറ്റുകളാണ് സ്ഥാപിക്കുന്നത്. 12500 രൂപയാണ് ഒരു യൂണിറ്റിന്റെ ചിലവ്. 9375 രൂപ ബ്ലോക്ക് പഞ്ചായത്തിന്റെ വിഹിതമായി കര്‍ഷകന് ലഭിക്കുന്നു. യൂണിറ്റുകള് നിര്‍മ്മിച്ച് നല്‍കുന്നതോടൊപ്പം പരമ്പരാഗത വിത്തിനങ്ങളുടെ കൈമാറ്റവും വിപണനവും മാര്‍ഗനിര്‍ദ്ദേശങ്ങളും നല്‍കാന് അഗ്രോ സര്‍വീസ് സെന്ററും ഇവിടെ സജ്ജമാക്കിയിട്ടുണ്ട്. ചാത്തന്നൂരിലെ അഞ്ച് പഞ്ചായത്തുകളിലും യൂണിറ്റുകളുടെ നിര്‍മ്മാണം ഉടന് പൂര്‍ത്തിയാകുമെന്ന് കൃഷിവകുപ്പ് അസിസ്റ്റന്റ് ഡയറക്ടര് ഷിബുകുമാര് അറിയിച്ചു.


യു എ ഇയില് കുടുങ്ങിപ്പോയ ഗര്‍ഭിണികള്‍ക്ക് സൗജന്യ ചികിത്സയുമായി അഹല്യ ഗ്രൂപ്പ് | Metro Journal Online\nഅബുദബി: കൊവിഡ് നിയന്ത്രണങ്ങള് കാരണം രാജ്യത്ത് കുടുങ്ങിപ്പോയ ഗര്‍ഭിണികള്‍ക്ക് സൗജന്യ നിരക്കില് ചികിത്സയുമായി അബുദബിയിലെ അഹല്യ മെഡിക്കല് ഗ്രൂപ്പ്. പ്രസവവും സൗജന്യ നിരക്കിലായിരിക്കും.\nമൂന്ന് മാസം നീളുന്ന ജനനി എന്ന ഈ പദ്ധതിക്ക് അര്‍ഹരായവരെ നിര്‍ദേശിക്കാന് സാമൂഹിക സംഘടനകളോട് അഹല്യ ഗ്രൂപ്പ് അഭ്യര്‍ത്ഥിച്ചിട്ടുണ്ട്. ഗര്‍ഭിണികളെ സംബന്ധിച്ചിടത്തോളം ഇത് വളരെ ദുര്‍ഘടം പിടിച്ച സമയമാണെന്നും അത് മനസ്സിലാക്കിയാണ് ഇത്തരമൊരു പദ്ധതിയെന്നും അഹല്യ മെഡിക്കല് ഗ്രൂപ്പ് സ്ഥാപകനും എം ഡിയുമായ ഡോ. വി എസ് ഗോപാല് പറഞ്ഞു.\nഹംദാന് സ്ട്രീറ്റിലെയും മുസഫ്ഫയിലെയും അഹല്യ ഹോസ്പിറ്റലിലും ശബിയ്യ- 10ലെ ഫീനിക്‌സ് ഹോസ്പിറ്റിലിലും (നേരത്തെ അല് ബുസ്താന്) 16 ഗൈനക്കോളജിസ്റ്റുകളുണ്ട്. സെപ്റ്റംബര് അവസാനം വരെ ഈ പദ്ധതി നീളും. ആവശ്യക്കാര് പ്രധാനമായും സാംസ്‌കാരിക സംഘടനകളെയാണ് അവലംബിക്കുക എന്നതിനാലാണ് അവരുടെ സഹായം തേടിയതെന്നും ഡോ.ഗോപാല് പറഞ്ഞു.\n← കൊവിഡ്; സംസ്ഥാനത്ത് ഒരു മരണം കൂടി: മരിച്ചത് കണ്ണൂർ സ്വദേശിനി\nസ്വര്‍ണക്കടത്തില് ഭീകരവാദ ബന്ധവും; എഫ് ഐ ആര് വിവരങ്ങള് പുറത്ത് →


Emalayalee.com - ശബരിമല: 24 മണിക്കൂറിനകം ലഭിച്ച കോവിഡ് സര്‍ട്ടിഫിക്കറ്റ് നിര്‍ബന്ധം: മന്ത്രി\nശബരിമല: ദര്‍ശനത്തിനെത്തുന്നവര് 24 മണിക്കൂറിനകം ലഭിച്ച കോവിഡ് നെഗറ്റീവ് സര്‍ട്ടിഫിക്കറ്റ് കയ്യില് കരുതണം. ആന്റിജന് ടെസ്റ്റ് നടത്തിയാല് മതിയാകും. തീര്‍ഥാടനത്തിന് എല്ലാ ക്രമീകരണങ്ങളും പൂര്‍ത്തിയായതായി മന്ത്രി കടകംപള്ളി സുരേന്ദ്രന് പറഞ്ഞു. കൂടുതല് കോവിഡ് പരിശോധന കിയോസ്കുകള് സ്ഥാപിക്കുന്നതിനു തീരുമാനിച്ചു.\nമറ്റു സംസ്ഥാനങ്ങളില് നിന്നു വരുന്നവര് എവിടെയാണോ ട്രെയിന് ഇറങ്ങുന്നത് അതിന് അടുത്തുള്ള പരിശോധനാ കേന്ദ്രത്തിലെത്തി ആന്റിജന് ടെസ്റ്റ് നടത്തണം. നേരത്തെ 48 മണിക്കൂറിനകം ലഭിച്ച പരിശോധനാ ഫലം മതിയായിരുന്നു. കോടതി നിര്‍ദേശത്തിന്റെയും കോവിഡ് പ്രോട്ടോക്കോള് കര്‍ശനമായി പാലിക്കുന്നതിന്റെയും ഭാഗമായാണ് 24 മണിക്കൂറിനകമുള്ള കോവിഡ് നെഗറ്റീവ് സര്‍ട്ടിഫിക്കറ്റ് നിര്‍ബന്ധിതമാക്കിയതെന്നു മന്ത്രി പറഞ്ഞു.\nപ്രതിദിനം 1000 തീര്‍ഥാടകര്‍ക്കാണു വെര്‍ച്വല് ക്യൂ സംവിധാനത്തിലൂടെ ദര്‍ശനം അനുവദിക്കുക. മണ്ഡലകാലത്തിന്റെ അവസാന ദിവസവും മകര വിളക്കിനും ദര്‍ശനത്തിന് 5000 പേരെ അനുവദിക്കും. ഹൈക്കോടതിയുടെ നിര്‍ദേശപ്രകാരം നിലയ്ക്കലില് സാമൂഹിക അകലത്തോടെ വിരി വയ്ക്കാനുള്ള സൗകര്യവും അണു വിമുക്തമാക്കാനുമുള്ള സൗകര്യവുമൊരുക്കുമെന്നും മന്ത്രി പറഞ്ഞു. അവലോകന യോഗത്തില് കൊടിക്കുന്നില് സുരേഷ് എംപി, പിസി ജോര്‍ജ് എംഎല്‍എ, ജനീഷ് കുമാര് എംഎല്‍എ, ദേവസ്വം ബോര്‍ഡ് പ്രസിഡന്റ് ഡോ.എന്. വാസു, കലക്ടര്‍മാര് തുടങ്ങിയവര് പങ്കെടുത്തു.


‘ഞാൻ ഉണ്ടാക്കിയ ബാം ഉപയോഗിച്ചപ്പോൾ മോന്റെ ചർമ പ്രശ്നങ്ങൾ മാറി; കുഞ്ഞുങ്ങളുടെ കാര്യത്തിൽ ബെസ്റ്റ് എന്ന ഓപ്ഷനപ്പുറത്തേയ്ക്ക് മറ്റൊന്നും നോക്കാറില്ല’ | successful story\nWednesday 18 November 2020 03:15 PM IST\n‘ഞാൻ ഉണ്ടാക്കിയ ബാം ഉപയോഗിച്ചപ്പോൾ മോന്റെ ചർമ പ്രശ്നങ്ങൾ മാറി; കുഞ്ഞുങ്ങളുടെ കാര്യത്തിൽ ബെസ്റ്റ് എന്ന ഓപ്ഷനപ്പുറത്തേയ്ക്ക് മറ്റൊന്നും നോക്കാറില്ല’\nഎന്റെ മോള് ജനിച്ച് നാലു മാസം മുതൽ അവളുടെ ശരീരത്തിൽ നിറയെ ചുവന്നു തടിച്ച പാടുകൾ വരാൻ തുടങ്ങി. മൃദുലമായ കുഞ്ഞു ശരീരമല്ലേ, നിറയെ പാടുകൾ. ഞാനും ഭർത്താവും അന്ന് അമേരിക്കയിലാണ്. ഞങ്ങൾ ആകെ ടെൻഷനായി. കുഞ്ഞിന്റെ അസ്വസ്ഥതകളും കരച്ചിലും കൂടുമ്പോൾ ഒപ്പം കരയാമെന്നല്ലാതെ മറ്റൊരു വഴിയും ഇല്ല. ‘ഇത് ഭക്ഷണത്തിൽ നിന്നുള്ള അലർജിയാണ്. അമേരിക്കയിലെ തണുപ്പുള്ള കാലാവസ്ഥ സ്ഥിതി മോശമാക്കിയേക്കാം. ശരീരം ഡ്രൈ ആകുകയും അത് റാഷസായി മാറുകയും ചെയ്യും.’ ഡോക്ടറെ കണ്ടപ്പോൾ അദ്ദേഹം പറഞ്ഞു, ‘ചോറും ദാലും മാത്രമായിരുന്നു അവൾക്ക് പ്രശ്നമില്ലാതെ കഴിക്കാൻ പറ്റിയിരുന്നത്. ’ ബിൻഡിയ ജോസഫ് പറയുന്നു.\nപഠിച്ച് നേടിയ വിജയം\nമോൾക്ക് വേണ്ടി ഞങ്ങൾ ചെന്നൈയിലേക്ക് മടങ്ങി. ഞാനെപ്പോഴും അവളുടെ കാര്യത്തിൽ കൂടുതൽ ശ്രദ്ധാലുവായിരുന്നു. അവൾക്ക് കഴിക്കാൻ പറ്റുന്ന ഭക്ഷണം, ശരീരത്തിൽ പുരട്ടാൻ കഴിയുന്ന ക്രീമുകൾ ഇവയെ കുറിച്ചെല്ലാമായിരുന്നു എന്റെ വായനയും പഠനവും. രണ്ടാമത്തെ മകൻ ഉണ്ടായപ്പോള് അവനും ഇതേ അവസ്ഥ കണ്ടുതുടങ്ങി. അങ്ങനെയാണ് അലർജിയുണ്ടാക്കുന്ന വസ്തുക്കളെ കുറിച്ചും, കുഞ്ഞുങ്ങൾക്ക് ഉപയോഗിക്കാൻ കഴിയുന്ന ക്രീം, ബാം, ലോഷൻ എന്നിവയെ കുറിച്ചുമെല്ലാം ഗൗരവമായ പഠനം ആരംഭിക്കുന്നത്. എംബിഎ ബിരുദധാരിയായ ഞാൻ കോസ്മെറ്റോളജിയിലെ വിവിധ ബ്രാഞ്ചുകളെ കുറിച്ച് അടുത്തറിഞ്ഞ് പഠിക്കാൻ തുടങ്ങി. എന്റെ മക്കൾക്ക് വേണ്ടി.\nസോപ്പ് ഉണ്ടാക്കുന്നതിനെ കുറിച്ചാണ് ആദ്യം പഠിച്ചത്. കോസ്മെറ്റോളജിയിൽ സ്പെഷൽ ഡിപ്ലോമ ചെയ്യാൻ തീരുമാനിച്ചു. ഷാംപൂ , ബോഡി ലോഷൻ, തുടങ്ങി എല്ലാ സ്കിൻ കെയർ പ്രൊഡക്റ്റുകളും കെമിക്കലുകളില്ലാതെ ഉണ്ടാക്കാൻ പഠിച്ചു. നിരവധി ആയുർവേദ ഗ്രന്ഥങ്ങൾ വായിച്ച് അതിലെ മാജിക് മരുന്നു കൂട്ടുകളെ കുറിച്ച് അറിഞ്ഞു.\nകുപ്പുമണി എന്നൊരു ഇലയെ കുറിച്ച് പറയുന്നുണ്ട് ആയുർവേദത്തിൽ. ഏതെങ്കിലും രീതിയിൽ ഡാമേജ് സംഭവിച്ച ചർമം മാറി പുതിയ ചർമം എളുപ്പത്തിൽ വരാൻ ഇതു സഹായിക്കും. അതുപയോഗിച്ചുള്ള ബാം ആണ് എന്റെ കൈ കൊണ്ട് ആദ്യമുണ്ടാക്കിയ കോസ്മെറ്റിക് പ്രൊഡക്റ്റ്. മോന്റെ ശരീരത്തിലെ പാടുകളിൽ വിശ്വസിച്ച് പുരട്ടി. നിത്യവും നാലോ അഞ്ചോ തവണ ബാം പുരട്ടുമായിരുന്നു. ഒരു മാസം കഴിഞ്ഞപ്പോൾ കുഞ്ഞിന്റെ ശരീരത്തിലെ പ്രശ്നങ്ങൾ മാറി. അതോടെ ആത്മവിശ്വാസം വർധിച്ചു. ഇതൊരു ബിസിനസായി ചിന്തിച്ചത് അങ്ങനെയാണ്.\nലക്ഷ്മി എന്നൊരു പാർട്നർ കൂടിയുണ്ട് എനിക്കൊപ്പം. ‘അനൈസ് സ്കിൻ കെയർ’ (Anisenaturalskincare on instagram and Anise skincare on Facebook) എന്നാണ് ഞങ്ങളുടെ ബ്രാന്‍ഡിന്റെ പേര്. ഒരുപാട് ഗവേഷണങ്ങൾക്കു ശേഷമാണ് പ്രൊഡക്റ്റ് വിപണിയിലിറക്കിയത്. കുഞ്ഞുങ്ങൾക്ക് വേണ്ടിയായതു കൊണ്ട് തന്നെ കൂടുതൽ ശ്രദ്ധയും പെർഫക്‌ഷനും വേണമെന്ന് ഞങ്ങൾക്ക് രണ്ടു പേർക്കും നിർബന്ധമാണ്.\nബേബി ഷാംപൂ, സ്കിൻ കെയർ ലോഷൻ, മസാജ് ക്രീം, ബോഡി വാഷ് സൂത്തിങ് ക്രീം, തുടങ്ങി എല്ലാ പ്രോഡക്റ്റുകളും ഇപ്പോൾ അനൈസ് സ്കിൻ കെയറിൽ ലഭ്യമാണ്. ഡെർമറ്റോളജിക്കലി ടെസ്റ്റ് ചെയ്യുകയും ഓസ്ട്രേലിയൻ സേഫ് കോസ്മെറ്റിക് ആൻഡ് അലർജി സെർട്ടിഫൈഡുമായിട്ടുള്ള പ്രോഡക്ടുകളാണെല്ലാം. ഇപ്പോൾ ഒരുപാട് ആവശ്യക്കാരുണ്ട്. കുഞ്ഞുങ്ങളുടെ കാര്യത്തിൽ ഞങ്ങൾ ബെസ്റ്റ് എന്ന ഓപ്ഷനപ്പുറത്തേയ്ക്ക് മറ്റൊന്നും നോക്കാറില്ല. കാരണം എന്റെ കുട്ടികളും ഈ പ്രൊഡക്റ്റുകളാണ് ഉപയോഗിക്കുന്നത്. എന്നെ പോലെ തന്നെ ഓരോ അമ്മമാരും അവരുടെ മക്കളുടെ കാര്യത്തിൽ നൂറു ശതമാനം ശ്രദ്ധാലുക്കളായിരിക്കും. എന്നെനിക്ക് അറിയാം.


കോട്ടയത്ത് 90 വാര്‍ഡുകള് കണ്ടെയ്ന്‍മെന്റ് സോണുകള്\nSat May 28 2022 21:59:46 GMT+0530 (India Standard Time)\nനിലവില് ജില്ലയില് 22 തദ്ദേശഭരണ സ്ഥാപന മേഖലകളിലെ 90 വാര്‍ഡുകള് കണ്ടെയ്ന്‍മെന്റ് സോണുകളാണ്.\nBY ABH6 Aug 2020 4:22 PM GMT\nABH6 Aug 2020 4:22 PM GMT\nകോട്ടയം: കോട്ടയത്ത് 90 വാര്‍ഡുകള് കണ്ടെയ്ന്‍മെന്റ് സോണുകള്. തലയാഴം ഗ്രാമപഞ്ചായത്തിലെ 14-ാം വാര്‍ഡും ടിവി പുരം ഗ്രാമപഞ്ചായത്തിലെ 11-ാം വാര്‍ഡും കണ്ടെയ്ന്‍മെന്റ് സോണുകളായി പ്രഖ്യാപിച്ച് കോട്ടയം ജില്ലാ കലക്ടര് ഉത്തരവായി.\nപുതുപ്പള്ളി-14, വാഴപ്പള്ളി-17, 20, ഉദയനാപുരം-6, 7, കുമരകം-10, 11, അയ്മനം-14, നീണ്ടൂര്- 8 എന്നീ ഗ്രാമപഞ്ചായത്ത് വാര്‍ഡുകള് പട്ടികയില്‍നിന്ന് ഒഴിവാക്കി. നിലവില് ജില്ലയില് 22 തദ്ദേശഭരണ സ്ഥാപന മേഖലകളിലെ 90 വാര്‍ഡുകള് കണ്ടെയ്ന്‍മെന്റ് സോണുകളാണ്.


ഹത്രാസ് കൂട്ടബലാത്സംഗ കൊലപാതകം: യുവതിയുടെ കുടുംബത്തോടെ പ്രതികൾക്ക് നേരത്തെ ശത്രുതയുണ്ടായിരുന്നതായി പോലീസ് | Metro Journal Online\nയുപിയിലെ ഹത്രായിൽ പെൺകുട്ടിയെ കൂട്ടബലാത്സംഗത്തിന് ഇരയാക്കി കൊലപ്പെടുത്താൻ പ്രതികളെ പ്രേരിപ്പിച്ചത് കുടുംബത്തോടുള്ള വൈരാഗ്യമെന്ന് പോലീസ്. യുവതിയുടെയും പ്രതികളുടെയും കുടുംബങ്ങൾ തമ്മിൽ വർഷങ്ങളായി ശത്രുതയിലായിരുന്നു. 2001 മുതൽ തുടങ്ങിയ ആരംഭിച്ച കുടിപ്പകയാണ് യുവതിയെ കൂട്ടബലാത്സംഗം ചെയ്യാനും കൊലപ്പെടുത്താനും കാരണമായതെന്ന് പോലീസ് പറയുന്നു\nനരേന്ദ്ര, രവി എന്നീ പ്രതികൾക്ക് യുവതിയുടെ കുടുംബത്തോട് ശത്രുതയുണ്ടായിരുന്നു. അറസ്റ്റിലായ രവിയും സന്ദീപും രാമവും ബന്ധുക്കളാണ്. ഇവരുടെ വീടിന് സമീപത്താണ് യുവതി താമസിച്ചിരുന്നത്. മുമ്പും യുവതിയെ ബലാത്സംഗം ചെയ്യാൻ ഇവർ ശ്രമിച്ചിരുന്നു\nഅതേസമയം പോലീസ് അന്വേഷണത്തിൽ സംശയം പ്രകടിപ്പിച്ച് സുപ്രീം കോടതിയിൽ പൊതുതാത്പര്യ ഹർജി നൽകിയിട്ടുണ്ട്. പോലീസ് തെളിവ് നശിപ്പച്ചതായി പെൺകുട്ടിയുടെ കുടുംബം ആരോപിക്കുന്ന സാഹചര്യത്തിൽ നിക്ഷ്പക്ഷ അന്വേഷണം സാധ്യമാകില്ലെന്നാണ് ഹർജിയിൽ പറയുന്നത്.\n← അവൾ മരിച്ചതല്ല, സർക്കാർ കൊന്നതാണ്; ഹത്രാസ് കൂട്ടബലാത്സംഗ കൊലയിൽ രൂക്ഷ വിമർശനവുമായി സോണിയ ഗാന്ധി\nഎംപിമാർ ആർക്കും കൊട്ടാവുന്ന ചെണ്ടയല്ലെന്ന് കൊടിക്കുന്നിൽ; സംസ്ഥാന നേതൃത്വത്തിനെതിരെ വിമർശനം →


1. എനിക്കു മുമ്പായി വഴി നിരത്തേണ്ടതിന്നു ഞാന് എന്റെ ദൂതനെ അയക്കുന്നു. നിങ്ങള് അന്വേഷിക്കുന്ന കര്‍ത്താവും നിങ്ങള് ഇഷ്ടപ്പെടുന്ന നിയമദൂതനുമായവന് പെട്ടെന്നു തന്റെ മന്ദിരത്തിലേക്കു വരും; ഇതാ, അവന് വരുന്നു എന്നു സൈന്യങ്ങളുടെ യഹോവ അരുളിച്ചെയ്യുന്നു.\n2. എന്നാല് അവന് വരുന്ന ദിവസത്തെ ആര്‍ക്കും സഹിക്കാം? അവന് പ്രത്യക്ഷനാകുമ്പോള് ആര് നിലനിലക്കും? അവന് ഊതിക്കഴിക്കുന്നവന്റെ തീ പോലെയും അലക്കുന്നവരുടെ ചാരവെള്ളംപോലെയും ആയിരിക്കും.\n3. അവന് ഊതിക്കഴിക്കുന്നവനെപ്പോലെയും വെള്ളി ശുദ്ധിവരുത്തുന്നവനെപ്പോലെയും ഇരുന്നുകൊണ്ടു ലേവിപുത്രന്മാരെ ശുദ്ധീകരിച്ചു പൊന്നുപോലെയും വെള്ളിപോലെയും നിര്‍മ്മലീകരിക്കും; അങ്ങനെ അവര് നീതിയില് യഹോവേക്കു വഴിപാടു അര്‍പ്പിക്കും.\n4. അന്നു യെഹൂദയുടെയും യെരൂശലേമിന്റെയും വഴിപാടു പുരാതനകാലത്തെന്നപോലെയും പണ്ടത്തെ ആണ്ടുകളിലെന്നപോലെയും യഹോവേക്കു പ്രസാദകരമായിരിക്കും.\n5. ഞാന് ന്യായവിധിക്കായി നിങ്ങളോടു അടുത്തുവരും; ഞാന് ക്ഷുദ്രക്കാര്‍ക്കും വ്യഭിചാരികള്‍ക്കും കള്ളസ്സത്യം ചെയ്യുന്നവര്‍ക്കും കൂലിയുടെ കാര്യത്തില് കൂലിക്കാരനെയും വിധവയെയും അനാഥനെയും പീഡിപ്പിക്കുന്നവര്‍ക്കും എന്നെ ഭയപ്പെടാതെ പരദേശിയുടെ ന്യായം മറിച്ചുകളയുന്നവര്‍ക്കും വിരോധമായി ഒരു ശീഘ്രസാക്ഷിയായിരിക്കും എന്നു സൈന്യങ്ങളുടെ യഹോവ അരുളിച്ചെയ്യുന്നു.\n6. യഹോവയായ ഞാന് മാറാത്തവന് ; അതുകൊണ്ടു യാക്കോബിന്റെ പുത്രന്മാരേ, നിങ്ങള് മുടിഞ്ഞുപേകാതിരിക്കുന്നു.\n7. നിങ്ങളുടെ പിതാക്കന്മാരുടെ കാലംമുതല് നിങ്ങള് എന്റെ ചട്ടങ്ങളെ പ്രമാണിക്കാതെ തെറ്റിനടന്നിരിക്കുന്നു; എന്റെ അടുക്കലേക്കു മടങ്ങിവരുവിന് ; ഞാന് നിങ്ങളുടെ അടുക്കലേക്കും മടങ്ങിവരും എന്നു സൈന്യങ്ങളുടെ യഹോവ അരുളിച്ചെയ്യുന്നു. എന്നാല് നിങ്ങള്‍ഏതില് ഞങ്ങള് മടങ്ങിവരേണ്ടു എന്നു ചോദിക്കുന്നു.\n8. മനുഷ്യന്നു ദൈവത്തെ തോല്പിക്കാമോ? എങ്കിലും നിങ്ങള് എന്നെ തോല്പിക്കുന്നു. എന്നാല് നിങ്ങള്‍ഏതില് ഞങ്ങള് നിന്നെ തോല്പിക്കുന്നു എന്നു ചോദിക്കുന്നു. ദശാംശത്തിലും വഴിപാടിലും തന്നേ.\n9. നിങ്ങള്, ഈ ജാതി മുഴുവനും തന്നേ, എന്നെ തോല്പിക്കുന്നതുകൊണ്ടു നിങ്ങള് ശാപഗ്രസ്തരാകുന്നു.\n10. എന്റെ ആലയത്തില് ആഹാരം ഉണ്ടാകേണ്ടതിന്നു നിങ്ങള് ദശാംശം മുഴുവനും ഭണ്ഡാരത്തിലേക്കു കൊണ്ടുവരുവിന് . ഞാന് നിങ്ങള്‍ക്കു ആകാശത്തിന്റെ കിളിവാതിലുകളെ തുറന്നു, സ്ഥലം പോരാതെവരുവോളം നിങ്ങളുടെമേല് അനുഗ്രഹം പകരുകയില്ലയോ? എന്നിങ്ങനെ നിങ്ങള് ഇതിനാല് എന്നെ പരീക്ഷിപ്പിന് എന്നു സൈന്യങ്ങളുടെ യഹോവ അരുളിച്ചെയ്യുന്നു.\n11. ഞാന് വെട്ടുക്കിളിയെ ശാസിക്കും; അതു നിങ്ങളുടെ നിലത്തിലെ അനുഭവം നശിപ്പിച്ചു കളകയില്ല; പറമ്പിലെ മുന്തിരിവള്ളിയുടെ ഫലം മൂക്കാതെ കൊഴിഞ്ഞുപോകയുമില്ല എന്നു സൈന്യങ്ങളുടെ യഹോവ അരുളിച്ചെയ്യുന്നു.\n12. നിങ്ങള് മനോഹരമായോരു ദേശം ആയിരിക്കയാല് സകലജാതികളും നിങ്ങളെ ഭാഗ്യവാന്മാര് എന്നു പറയും എന്നു സൈന്യങ്ങളുടെ യഹോവ അരുളിച്ചെയ്യുന്നു.\n13. നിങ്ങളുടെ വാക്കുകള് എന്റെനേരെ അതികഠിനമായിരിക്കുന്നു എന്നു യഹോവ അരുളിച്ചെയ്യുന്നു. എന്നാല് നിങ്ങള്‍ഞങ്ങള് നിന്റെ നേരെ എന്തു സംസാരിക്കുന്നു എന്നു ചോദിക്കുന്നു.\n14. യഹോവേക്കു ശുശ്രൂഷ ചെയ്യുന്നതു വ്യര്‍ത്ഥം; ഞങ്ങള് അവന്റെ കാര്യം നോക്കുന്നതിനാലും സൈന്യങ്ങളുടെ യഹോവയുടെ മുമ്പാകെ കറുപ്പുടുത്തു നടന്നതിനാലും എന്തു പ്രയോജനമുള്ളു?\n15. ആകയാല് ഞങ്ങള് അഹങ്കാരികളെ ഭാഗ്യവാന്മാര് എന്നു പറയുന്നു; ദുഷ്പ്രവൃത്തിക്കാര് അഭ്യുദയം പ്രാപിക്കുന്നു; ദൈവത്തെ പരീക്ഷിക്കുന്നവര് ശിക്ഷ ഒഴിഞ്ഞുപോകുന്നു എന്നു നിങ്ങള് പറയുന്നു.\n16. യഹോവാഭക്തന്മാര് അന്നു തമ്മില് തമ്മില് സംസാരിച്ചു; യഹോവ ശ്രദ്ധവെച്ചു കേട്ടു; യഹോവാഭക്തന്മാര്‍ക്കും അവന്റെ നാമത്തെ സ്മരിക്കുന്നവര്‍ക്കും വേണ്ടി അവന്റെ സന്നിധിയില് ഒരു സ്മരണപുസ്തകം എഴുതിവെച്ചിരിക്കുന്നു.\n17. ഞാന് ഉണ്ടാക്കുവാനുള്ള ദിവസത്തില് അവന് എനിക്കു ഒരു നിക്ഷേപം ആയിരിക്കും എന്നു സൈന്യങ്ങളുടെ യഹോവ അരുളിച്ചെയ്യുന്നു; ഒരു മനുഷ്യന് തനിക്കു ശുശ്രൂഷ ചെയ്യുന്ന മകനെ ആദരിക്കുന്നതുപോലെ ഞാന് അവരെ ആദരിക്കും.\n18. അപ്പോള് നിങ്ങള് നീതിമാനും ദുഷ്ടനും തമ്മിലും ദൈവത്തെ സേവിക്കുന്നവനും സേവിക്കാത്തവനും തമ്മിലുള്ള വ്യത്യാസം വീണ്ടും കാണും.


Focus on youth keeping T20 World Cup, Test Championship in mind: Ravi Shastri-ശ്രദ്ധ മുഴുവൻ യുവതാരങ്ങളിൽ; ലക്ഷ്യം ടി20 ലോകകപ്പും ടെസ്റ്റ് ചാമ്പ്യൻഷിപ്പും\nFocus On Youth Keeping T20 World Cup Test Championship In Mind Ravi Shastri\nശ്രദ്ധ മുഴുവൻ യുവതാരങ്ങളിൽ; ലക്ഷ്യം ടി20 ലോകകപ്പും ടെസ്റ്റ് ചാമ്പ്യൻഷിപ്പും\nതന്റെ രണ്ടാം വരവിൽ യുവതാരങ്ങൾക്കാണ് കൂടുതൽ ശ്രദ്ധ നൽകുന്നതെന്ന് വ്യക്തമാക്കിയിരിക്കുകയാണ് രവി ശാസ്ത്രി\nSeptember 11, 2019 02:53:58 am\nഏകദിന ലോകകപ്പിൽ നിന്നും സെമിയിൽ പുറത്തായെങ്കിലും വിൻഡീസ് പര്യടനത്തിലൂടെ ശക്തമായ തിരിച്ചുവരവാണ് ഇന്ത്യൻ ടീം നടത്തിയിരിക്കുന്നത്. കരീബിയൻ മണ്ണിൽ മൂന്ന് ഫോർമാറ്റിലും തോൽവി അറിയാതെ മുന്നേറിയ ഇന്ത്യക്ക് ടെസ്റ്റ് ചാമ്പ്യൻഷിപ്പിലും ഗംഭീര തുടക്കമാണ് ലഭിച്ചത്. അതിനിടയിൽ ഇന്ത്യൻ ടീമിന്റെ മുഖ്യ പരിശീലകനായി രവി ശാസ്ത്രിയെ വീണ്ടും നിയമിക്കുകയും ചെയ്തിരുന്നു. തന്റെ രണ്ടാം വരവിൽ യുവതാരങ്ങൾക്കാണ് കൂടുതൽ ശ്രദ്ധ നൽകുന്നതെന്ന് വ്യക്തമാക്കിയിരിക്കുകയാണ് രവി ശാസ്ത്രി. ലക്ഷ്യം ടി20 ലോകകപ്പും ലോക ടെസ്റ്റ് ചാമ്പ്യൻഷിപ്പുമാണെന്നും രവി ശാസ്ത്രി കൂട്ടിച്ചേർത്തു.\n“അടുത്ത 12 മാസത്തിനുള്ളിൽ ടി20 ലോകകപ്പും 20 മാസം വരെ നീണ്ടു നിൽക്കുന്ന ടെസ്റ്റ് ചാമ്പ്യൻഷിപ്പും കണ്ടുകൊണ്ട് വേണം മുന്നോട്ട് പോകാൻ. യുവതാരങ്ങളിൽ കൂടുതൽ ശ്രദ്ധനൽകി അവരെ കൂടി ഉൾപ്പെടുത്തി ഒരു ടീം ഒരുക്കിയാൽ അത് മികച്ചതാകും. പരിചയസമ്പത്തും യുവത്വവും ഒന്നിക്കുന്നത് എപ്പോഴും ഗുണമാണ്”രവി ശാസ്ത്രി പറഞ്ഞു.\nAlso Read: ട്വിസ്റ്റും സര്‍പ്രൈസുമില്ല; രവി ശാസ്ത്രി തന്നെ ഇന്ത്യയുടെ പരിശീലകന്\nലോക ടെസ്റ്റ് ചാമ്പ്യൻഷിപ്പ് ഏറെ നിർണായകമാണെന്നും ശസ്ത്രി പറഞ്ഞു. ലോക ഒന്നാം നമ്പർ ടീമാണ് ഇന്ത്യയെന്നും കഴിഞ്ഞ മൂന്ന് വർഷമായി അതിന് മാറ്റമില്ലെന്നും പറഞ്ഞ ശസ്ത്രി ആ സ്ഥിരത നിലനിർത്തേണ്ടത് അത്യാവശ്യമാണെന്നും കൂട്ടിച്ചേർത്തു. വെസ്റ്റ് ഇൻഡീസിനെതിരെ നേടിയ പോലത്തെ വിജയം ഇതിനു മുമ്പും നേടിയിട്ടുണ്ടെന്നും എന്നാൽ ഭാവിൽ അത് അത്ര എളുപ്പമായിരിക്കില്ലെന്നും രവി ശാസ്ത്രി പറഞ്ഞു.\n2017 മുതല് രവി ശാസ്ത്രി ഇന്ത്യയുടെ പരിശീലക സ്ഥാനത്തുണ്ട്. ശാസ്ത്രിയുടെ കീഴിലാണ് ഇന്ത്യ ഓസ്‌ട്രേലിയയില് ടെസ്റ്റ് പരമ്പര നേടുന്നത്. 2018 ല് ഏഷ്യ കപ്പും നേടിയിരുന്നു. ശാസ്ത്രിയുടെ ശിക്ഷണത്തില് കളിച്ച 21 ടെസ്റ്റുകളില് 13 എണ്ണത്തിലാണ് ഇന്ത്യ ജയിച്ചത്. 36 ടി20 കളില് 25 ഉം ജയിക്കാനായി. ഏകദിനത്തില് 60 ല് 43 കളികളിലും ഇന്ത്യ ജയിച്ചു.\n‘ഷൂ ലെയ്‌സ് കെട്ടാന് പോലും അറിയാത്തവര്’; ധോണി വിമര്‍ശകരോട് രവി ശാസ്ത്രി\nശാസ്ത്രി വീണ്ടുമെത്തുമെന്ന് റിപ്പോർട്ട്; ഫില് സിമ്മണ്‍സ് പിന്മാറി\nതബല വായിക്കാനല്ല ഞാനിവിടെയിരിക്കുന്നത്, പന്തിന് എല്ലാ പിന്തുണയും നൽകും: രവി ശാസ്ത്രി\nഇന്ത്യൻ ടീമിന്റെ മുഖ്യപരിശീലകൻ: ഷോർട് ലിസ്റ്റിലെ ആറു പേരിൽ രവി ശാസ്ത്രിയും, സെവാഗ് ഔട്ട്


ആലപ്പുഴ: ഹരിപ്പാട് ദേശീയപാതയില് സ്‌കൂട്ടറിനു പിന്നില് കണ്ടെയ്‌നര് ലോറി ഇടിച്ചുണ്ടായ അപകടത്തില് യുവതിക്ക് ദാരുണാന്ത്യം.\nനങ്ങ്യാര്‍കുളങ്ങര കന്നേല് തെക്കേതില് സുരേന്ദ്രന്, സതിയമ്മ ദമ്ബതികളുടെ മകള് എസ്. സുജ(ശാലിനി38) യാണ് മരിച്ചത്. സഹോദരന്റെ ഭാര്യ ഓടിച്ചിരുന്ന സ്കൂട്ടറിന് പിന്നിലിരിക്കുകയായിരുന്ന സുജ റോഡിലേക്ക് തെറിച്ചു വീഴുകയായിരുന്നു. ഇന്നലെ വൈകിട്ട്6മണിയോടെ ഹരിപ്പാട് മാധവാ ജംക്ഷനിലായിരുന്നു അപകടം. സ്‌കൂട്ടര് ഓടിച്ചിരുന്ന സുജയുടെ സഹോദരന് സുനിലിന്റെ ഭാര്യ സീന(30) യ്ക്ക് നിസ്സാര പരുക്കുണ്ട്.\nസുജയുടെ ചികിത്സാ ആവശ്യത്തിനായി ആലപ്പുഴ മെഡിക്കല് കോളജില് പോയി സ്‌കൂട്ടറില് വീട്ടിലേക്ക് മടങ്ങുമ്ബോഴായിരുന്നു അപകടം. സ്‌കൂട്ടറിന് പിന്നിലിരുന്ന സുജ ഇടിയുടെ ആഘാതത്തില് റോഡിലേക്ക് തെറിച്ച് വീഴുകയും ലോറിയുടെ പിന് ചക്രം കയറിയിറങ്ങി തല്‍ക്ഷണം മരിക്കുകയുമായിരുന്നു. അപകടത്തിനു ശേഷം ലോറി നിര്‍ത്താതെ പോയി. സമീപമുള്ള കടയിലുണ്ടായിരുന്ന ഹുസൈന്, സഹില് എന്നിവര് ബൈക്കില് ലോറിയെ പിന്തുടര്‍ന്നു.\nനങ്ങ്യാര്‍കുളങ്ങര ജംക്ഷനു തെക്കു ഭാഗത്തു വച്ച് ലോറി നിര്‍ത്തിച്ചു. യുവാക്കള് ചോദ്യം ചെയ്തതോടെ മഹാരാഷ്ട്ര സ്വദേശിയായ ലോറി ഡ്രൈവര് ഓടി രക്ഷപ്പെടാന് ശ്രമിച്ചു. യുവാക്കള് പിന്നാലെ ഓടി നാട്ടുകാരുടെ സഹായത്തോടെ ഡ്രൈവറെ പിടികൂടി കരീലക്കുളങ്ങര പൊലീസ് സ്റ്റേഷനില് ഏല്‍പിച്ചു.\nവീണ്ടും പ്രകോപനവുമായി ഉത്തര കൊറിയ; യു.എസ് ഉപരോധമേർപ്പെടുത്തിയതിന് പിന്നാലെ വീണ്ടും മിസൈൽ പരീക്ഷണം നടത്തി


Janmabhumi| കൊയ്ത്ത് അവശ്യ സര്‍വീസായി കണ്ട് നടപടി സ്വീകരിക്കും; അടഞ്ഞുകിടക്കുന്ന സ്വകാര്യ ആശുപത്രികള് ഏറ്റെടുക്കും\nകൊയ്ത്ത് അവശ്യ സര്‍വീസായി കണ്ട് നടപടി സ്വീകരിക്കും; അടഞ്ഞുകിടക്കുന്ന സ്വകാര്യ ആശുപത്രികള് ഏറ്റെടുക്കും\nMarch 25, 2020, 08:52 p.m.\nവനം വകുപ്പിനെ അവശ്യ സര്‍വീസായി കണക്കാക്കി. പ്രാദേശികമായി കാര്‍ഷിക ഉല്‍പന്നങ്ങള്, നാണ്യവിളകള് എന്നിവ ശേഖരിച്ച് വെക്കാന് നടപടി സ്വീകരിക്കണം.\nതിരുവനന്തപുരം: കൊയ്ത്ത് അവശ്യ സര്‍വീസായി കണ്ട് നടപടി സ്വീകരിക്കുമെന്ന് മുഖ്യമന്ത്രി പിണറായി വിജയന് അറിയിച്ചു. കുട്ടനാട്, പാലക്കാട്, കോട്ടയം, തൃശൂര് എന്നിവിടങ്ങളില് കൊയ്ത്ത് സമയമാണ്. കൊയ്ത്ത് നടന്നില്ലെങ്കില് വലിയ നാശമുണ്ടാകും. ഭക്ഷ്യസാധനങ്ങള് ലഭ്യമല്ലാതാകും. അതിനാല് ഇത് അവശ്യ സര്‍വീസായി കണ്ട് നടപടി സ്വീകരിക്കും. കൊയ്ത്ത് കഴിഞ്ഞാല് നെല്ല് സംഭരിക്കാന് നടപടിയെടുക്കും. കൊയ്ത്തു സ്ഥലത്തു നിന്ന് കയറ്റുന്നതിനും ഇറക്കുന്നതിനും ആവശ്യമായ ഇളവ് നല്‍കും. പ്രാദേശികമായി നെല്ല് സംഭരിക്കാനുള്ള നടപടികള്‍ക്ക് ബന്ധപ്പെട്ട കലക്ടര്‍മാരെ ചുമതലപ്പെടുത്തി.\n1. കോവിഡ് കെയര് സെന്ററുകള്‍ക്ക് പൊതു മാനദണ്ഡം നിശ്ചയിക്കും.\n5. രോഗികളുമായി ആശുപത്രികളിലേക്കു പോകുന്ന സ്വകാര്യ വാഹനങ്ങളില് ഒരാള് മാത്രം യാത്ര ചെയ്താല് മതി എന്ന നിബന്ധന ഫലപ്രദമല്ല. എടുത്തുകൊണ്ടുപോകേണ്ട ഒരാളുമായി ആശുപത്രിയിലേക്കു പോയ വാഹനത്തില് രോഗിക്കു പുറമെ രണ്ടുപേര് ഉണ്ടായത് മാനദണ്ഡങ്ങള്‍ക്ക് വിരുദ്ധമെന്ന് പറഞ്ഞ് തടയുന്ന സ്ഥിതി ഇന്നുണ്ടായി. അത്തരം അനുഭവങ്ങള് ഉണ്ടാകരുത്. സന്ദര്‍ഭത്തിനനുസരിച്ചുള്ള ഇടപെടലാണ് ഉണ്ടാ കേണ്ടത്.\n6. പ്രാഥമിക/കുടുംബ ആരോഗ്യകേന്ദ്രങ്ങള് വഴി വിതരണം ചെയ്യുന്ന സ്ഥിരം മരുന്നുകള് മുടങ്ങാതിരിക്കാന് ആരോഗ്യ വകുപ്പ് ശ്രദ്ധിക്കും.\n7. സര്‍വീസില്‍നിന്ന് വിരമിച്ച ഡോക്ടര്‍മാരുടെ സേവനം ഉറപ്പു വരുത്താന് നേരത്തേ തന്നെ തീരുമാനിച്ചിരുന്നു. അത് ത്വരിത പ്പെടുത്തും.\n8. മൈസൂര്, ബംഗളൂരു, ഊട്ടി തുടങ്ങിയ സ്ഥലങ്ങളില്‍നിന്ന് പച്ചക്കറി തടസ്സമില്ലാതെ കൊണ്ടുവരാന് ബന്ധപ്പെട്ട സംസ്ഥാന സര്‍ക്കാരുകളുമായി ചര്‍ച്ച നടത്തും. വീട്ടിലിരിക്കുന്ന സമയമായ തിനാല് വീടുകളില് പച്ചക്കറി വളര്‍ത്താന് സമയം കണ്ടെ ത്തുന്നത് നന്നാകും.\n9. അങ്കണവാടി ഭക്ഷ്യധാന്യ വിതരണം, ഗര്‍ഭിണികള്‍ക്കും പാലൂട്ടുന്ന അമ്മമാര്‍ക്കുമുള്ള പരിചരണം എന്നിവ തൃപ്തികര മായി നടക്കുന്നു.\n10. ട്രാന്‍സ്‌ജെന്റേഴ്‌സിന് പ്രത്യേക പാര്‍പ്പിട സൗകര്യവും ഭക്ഷ ണവും ഏര്‍പ്പാടാക്കും.\n12. ഭക്ഷ്യധാന്യങ്ങളുടെ കാര്യത്തില് ഇപ്പോള് ആശങ്ക വേണ്ടതില്ല. എഫ്‌സിഐ അവരുടെ 25 ഗോഡൗണില് എട്ടുമാസത്തേക്കുള്ള സ്റ്റോക്കുണ്ട് എന്ന് അറിയിച്ചിട്ടുണ്ട്. അരിയുടെ കൂടെ പലവ്യഞ്ജ നങ്ങളും കൊടുക്കാന് തീരുമാനിച്ചിട്ടുണ്ട്. ഇവ സംഭരിക്കുന്നതിന് സിവില്‍സപ്ലൈസ് കോര്‍പ്പറേഷനും കണ്‍സ്യൂമര്‍ഫെഡും ശ്രമിക്കുന്നതോടൊപ്പം നാട്ടിലെ വന്‍കിട വ്യാപാരികളുടെ സഹകരണവും സര്‍ക്കാര് തേടും.


ചലിക്കുന്ന പരസ്യങ്ങളുമായി അച്ചടി മാഗസിനുകള്\nAdministrator Saturday, August 22nd, 2009 2:17 pm 22 August, 2009\nചലിക്കുന്ന പരസ്യങ്ങള്‍ക്ക് മുമ്പില് പകച്ചു നിന്ന അച്ചടി മാധ്യമ രംഗം പുതിയ പരീക്ഷണത്തിനൊരുങ്ങുന്നു. പരസ്യമില്ലാതെ വിപണിക്ക് നിലനില്‍പ്പില്ല. വ്യവസായ വാണിജ്യ സ്ഥാപനങ്ങള് തങ്ങളുടെ വരുമാനത്തിന്റെ വലിയൊരു ഭാഗം പരസ്യത്തിനായി മാറ്റി വെക്കുന്നതും ഇത് തിരിച്ചറിഞ്ഞാണ്. അച്ചടി പരസ്യങ്ങളുടെ യുഗം കടന്ന് വീഡിയോ പരസ്യങ്ങളുടെ കാലത്താണ് ലോകമിന്നുള്ളത്. ഇത് തിരിച്ചറിഞ്ഞ ചില മാഗസിനുകള് തങ്ങളുടെ പ്രസിദ്ധീകരണങ്ങളില് വീഡിയോ പരസ്യങ്ങള് നല്‍കാന് തീരുമാനിച്ചിരിക്കയാണ്.\nടെലിവിഷന്റെയും ഇന്റര്‍നെറ്റിന്റെയും പ്രചാരത്തോടെ നഷ്ടമായ, പരസ്യങ്ങളുടെ ആധിപത്യം തിരിച്ചു പിടിക്കാനാണ് മാഗസിനുകളുടെ തീരുമാനം. അമേരിക്കയില് പുറത്തിറങ്ങുന്ന എന്റര്‍ടെയ്ന്‍മെന്റ് വീക്ക്‌ലി മാഗസിന്റെ സെപ്റ്റംബര് 18 ലക്കത്തില് ആദ്യമായി വിഡിയോ പരസ്യചിത്രം പ്രസിദ്ധീകരിക്കും. തിരഞ്ഞെടുത്ത പരിമിതമായ കോപ്പികളില് മാത്രമായിരിക്കും ആദ്യം വിഡിയോ പരസ്യം പ്രത്യക്ഷപ്പെടുക.\nമൊബൈല് ഫോണിന്റെ ഡിസ്‌പ്ലേ ഭാഗത്തിന്റെ വലുപ്പമുള്ള കനം കുറഞ്ഞ സ്ക്രീനും റീച്ചാര്‍ജ് ചെയ്യാവുന്ന ബാറ്ററിയും ചിപ്പുകളും ഉപയോഗിച്ചാണ് പുതിയ പരീക്ഷണം. ഗ്രീറ്റിങ് കാര്‍ഡുകളില് ഉപയോഗിക്കുന്ന രീതിയിലുള്ള ചിപ് സാങ്കേതികതയാണ് ഇതിന് ഉപയോഗിക്കുക. പേജ് മറിയ്ക്കുമ്പോള് വിഡിയോ പ്രവര്‍ത്തനക്ഷമമാകും. 40 മിനിറ്റ് വരെ വിഡിയോ ദൃശ്യങ്ങള് ഈ ചിപ്പില് സൂക്ഷിക്കാനാവും. യു.എസ് ടെലിവിഷന് നെറ്റ് വര്‍ക്കായ സി.ബി.എസില് നിന്നുള്ള ദൃശ്യങ്ങളും ഒരു കുടിവെള്ള കമ്പനിയുടെ പരസ്യവുമാകും ആദ്യമായി ഇങ്ങനെ പരീക്ഷിക്കുക.\n2.7 മില്ലീമീറ്റര് കനമുള്ള എല്.സി.ഡി സാങ്കേതികയാണ് സ്ക്രീനില് ഉപയോഗിച്ചിരിക്കുന്നത്. 70 മിനിറ്റു വരെ ചാര്‍ജ് നില്‍ക്കുന്ന റീച്ചാര്‍ജു ചെയ്യാവുന്ന ബാറ്ററിയാണ് ഉപയോഗിക്കുക. ന്യൂയോര്‍ക്കിലും ലൊസാഞ്ചല്‍സിലുമാണ് പുതിയ പരസ്യ പരീക്ഷണം നടക്കുക. സാധാരണ അച്ചടി പരസ്യങ്ങളില് നിന്നു വ്യത്യസ്തമായി ഏറെ ചെലവേറിയതാണിതെങ്കിലും ഉല്‍പന്നങ്ങള്‍ക്കു പ്രചാരം നല്‍കുന്നതില് കമ്പനികള് പണം ഒരു പ്രശ്‌നമാക്കാറില്ലെന്നതാണ് മാഗസിനുകള്‍ക്ക് പ്രതീക്ഷ നല്‍കുന്നത്.


ഗുരു കുഞ്ചു കുറുപ്പ് - വിക്കിപീഡിയ\n(Guru Kunchu Kurup എന്ന താളിൽ നിന്നും തിരിച്ചുവിട്ടതു പ്രകാരം)\nപ്രശസ്ത കഥകളി നടനും ആചാര്യനുമായിരുന്ന ഗുരു കുഞ്ചു കുറുപ്പ് (ജനനം - 1880, മരണം - 1972) കേരളത്തിലെ ആലപ്പുഴ ജില്ലയിലെ കുട്ടനാട് താലൂക്കിലെ തകഴി ഗ്രാമത്തിലെ പൊയ്പ്പളിക്കുളം കുടുംബത്തിലാണ് ജനിച്ചത്. കഥകളിക്ക് ദേശീയതലത്തിൽ പുരസ്കാരങ്ങൾ ലഭിച്ച ആദ്യത്തെ കലാകാ‍രനായിരുന്നു ഗുരു കുഞ്ചുക്കുറുപ്പ്. പത്മശ്രീ, പത്മഭൂഷൺ പുരസ്കാരങ്ങൾ അദ്ദേഹത്തിനു ലഭിച്ചിട്ടുണ്ട്.\nകഥകളിക്ക് രസവും ഭാവവും സംയോജിപ്പിച്ച് പുതിയ സൗന്ദര്യ മാനങ്ങൾ നൽകിയ കലാകാരനായിരുന്നു ഗുരു കുഞ്ചുക്കുറുപ്പ്. അദ്ദേഹത്തിന്റെ പച്ച, കത്തി വേഷങ്ങൾ പ്രശസ്തമാണ്. കേരളത്തിലെ കഥകളി കലാകാരന്മാരിൽ ഏറ്റവും പ്രഗൽഭരുടെ ഗണത്തിലാണ് ഗുരു കുഞ്ചുക്കുറുപ്പ് കരുതപ്പെടുന്നത്.\nവള്ളത്തോൾ നാരായണ മേനോൻ കേരള കലാമണ്ഡലം സ്ഥാപിച്ചപ്പോൾ അദ്ദേഹം ഗുരു കുഞ്ചു കുറുപ്പിനെ കഥകളിയുടെ പ്രധാന അദ്ധ്യാപകനാകുവാനായി ക്ഷണിച്ചു.\nഅദ്ദേഹത്തിന്റെ പ്രധാന കഥകളി കഥാപാത്രങ്ങളിൽ ഹംസം, കാട്ടാ‍ളൻ, കുചേലൻ, ബ്രാഹ്മണൻ എന്നിവ ഉൾപ്പെടും.\nപ്രശസ്ത മലയാള നോവലിസ്റ്റും ജ്ഞാനപീഠം ജേതാവുമായ തകഴി ശിവശങ്കര പിള്ളയുടെ അമ്മാവനാണ് ഗുരു കുഞ്ചുക്കുറുപ്പ്. അദ്ദേഹം കോട്ടയം ജില്ലയിലെ കുറിച്ചിയിലെ കൊച്ചാപ്പിരാ‍മൻമാരുടെ പക്കൽ നിന്നാണ് കഥകളി അഭ്യസിച്ചത്. ഇതിനുശേഷം ചമ്പക്കുളം ശങ്കു പിള്ളയുടെ കീഴിൽ അദ്ദേഹം കഥകളിയിൽ ഉപരിപഠനം നടത്തി.\n"https://ml.wikipedia.org/w/index.php?title=ഗുരു_കുഞ്ചു_കുറുപ്പ്&oldid=3708146" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 10:38, 24 ജനുവരി 2022.


കണ്ണൂര് വിമാനത്താവളം; വിമാനക്കമ്പനി പ്രതിനിധികളുമായി ഇന്ന് കിയാല് എംഡി ചര്‍ച്ച നടത്തും - BIGNEWSLIVE | Latest Malayalam News\nവിമാനത്താവളത്തില്‍നിന്ന് ആദ്യം സര്‍വീസ് നടത്തുന്ന റൂട്ടുകളെക്കുറിച്ചും ചര്‍ച്ചയില് തീരുമാനമെടുക്കും.\nകണ്ണൂര്: കണ്ണൂര് വിമാനത്താവളത്തിന്റെ ഉദ്ഘാടനം ഡിസംബറില് നടത്തുന്നതുമായി ബന്ധപ്പെട്ടുളള ഒരുക്കങ്ങള് തുടങ്ങി. ഇന്ന് വിവിധ വിമാനക്കമ്പനി പ്രതിനിധികളുമായി കിയാല് എംഡി വി തുളസീദാസ് ചര്‍ച്ച നടത്തും. വിമാനത്താവളത്തില് നിന്ന് ആദ്യം സര്‍വീസ് നടത്തുന്ന റൂട്ടുകളെക്കുറിച്ചും ചര്‍ച്ചയില് തീരുമാനമെടുക്കും.\nവിമാന സര്‍വീസ് തുടങ്ങാന് ധാരണയായ എയര് ഇന്ത്യ, ഇന്‍ഡിഗോ, ഗോ എയര് കമ്പനികളോടൊപ്പം സര്‍വീസിന് താത്പര്യമറിയിച്ച മറ്റുകമ്പനികളുടെ പ്രതിനിധികളും കിയാല് എംഡിയുമായുളള ചര്‍ച്ചയില് പങ്കെടുക്കും. കണ്ണൂര് റേഞ്ച് ഐജി ബല്‍റാംകുമാര് ഉപാധ്യായ സുരക്ഷാക്രമീകരണങ്ങള് വിലയിരുത്താനായി വിമാനത്താവളം സന്ദര്‍ശിച്ചു. കിയാല് അധികൃതരുമായി അദ്ദേഹം ഇതു സംബന്ധിച്ച് ചര്‍ച്ച നടത്തി.\nവിമാനത്താവളം സന്ദര്‍ശിക്കാന് നാട്ടുകാര്‍ക്ക് അനുമതി നല്‍കിയിരുന്നു. ക്രമാതീതമായി സന്ദര്‍ശകരുടെ എണ്ണം വര്‍ധിച്ചതു സംബന്ധിച്ചും അതിനായി എടുക്കേണ്ട സുരക്ഷാ മുന് കരുതലിനെപ്പറ്റിയും യോഗം വിലയിരുത്തി.\nകസ്റ്റംസ്, ഇമിഗ്രേഷന് വിഭാഗങ്ങളുടെ പ്രവര്‍ത്തനം തുടങ്ങുന്നതിന് മുന്നോടിയായി ഇന്ന് കസ്റ്റംസ്, ഇമിഗ്രേഷന് അധികൃതര് പരിശോധന നടത്തുന്നുണ്ട്. അതേസമയം ഈ മാസം 10 മുതല് സന്ദര്‍ശകര്‍ക്ക് നിയന്ത്രണങ്ങളോടെയായിരിക്കും പ്രവേശനം അനുവദിക്കുക. 10, 11 തീയതികളില് കീഴല്ലൂര് പഞ്ചായത്തിലെയും മട്ടന്നൂര് നഗരസഭയിലെയും ആളുകള്‍ക്കും 12-ന് സ്‌കൂള് വിദ്യാര്‍ഥികള്‍ക്കും മാത്രമായിരിക്കും പ്രവേശനം. മുഴുവനാളുകളും നിയന്ത്രണങ്ങളുമായി സഹകരിക്കണമെന്ന് കിയാല് എക്‌സിക്യുട്ടീവ് ഡയറക്ടര് അറിയിച്ചു.\nTags: kannur international airportKIYAL MD


സ്വർണ്ണവിലയിൽ മാറ്റമില്ല: ഇന്ന് പവന് 34,800\nസംസ്ഥാനത്ത് തിങ്കളാഴ്ച സ്വർണ്ണവിലയിൽ മാറ്റമില്ല. മൂന്ന് ദിവസമായി ഗ്രാമിന് 4,350 രൂപയിലും പവന് 34,800 രൂപയിലുമാണ് വ്യാപാരം നടക്കുന്നത്. ഗ്രാമിന് 10 രൂപയും പവന് 80 രൂപയും വെളളിയാഴ്ച വർധിച്ചിരുന്നു. സ്വർണ്ണം ഗ്രാമിന് 45 രൂപയും പവന് 360 രൂപയും ഒക്ടോബർ മാസത്തിന്റെ തുടക്കത്തിൽ വർധിച്ചു. രാജ്യാന്തര വിപണിയിൽ അമേരിക്കൻ ഡോളറിന്റെ മൂല്യം ഇടിഞ്ഞതിനാൽ സ്വർണ്ണ വില രണ്ടാഴ്ചയിലെ ഏറ്റവും ഉയർന്ന നിലയിലെത്തി. സ്‌പോട്ട് ഗോൾഡ് ഔൺസിന് 0.2 ശതമാനം ഉയർന്ന് 1764.60 ഡോളറിലെത്തി. യുഎസ് ഗോൾഡ് ഫ്യൂച്ചറുകൾ 0.4 ശതമാനം ഉയർന്ന് 1764.90 ഡോളറിലെത്തി.\nസൂചികകൾ ഉയർന്നു: സെൻസെക്‌സ് 294 പോയന്റ് നേട്ടത്തോടെ തുടക്കം\nവ്യാപാര ആഴ്ചയുടെ ആദ്യദിനത്തിൽ സൂചികകളിൽ നേട്ടത്തോടെ തുടക്കം. നിഫ്റ്റി 17,600 ന് മുകളിലെത്തി. സെൻസെക്‌സ് 294.90 പോയന്റ് ഉയർന്ന് 59,060.48 ലും നിഫ്റ്റി 83.80 പോയന്റ് ഉയർന്ന് 17,615 ലുമാണ് വ്യാപാരം ആരംഭിച്ചത്. ആഗോള വിപണയിിലെ സമ്മിശ്ര സാഹചര്യമാണ് വിപണിയിലെ നേട്ടത്തിന് പിന്നിൽ. സെക്ടറൽ സൂചികകളിൽ പവർ, ഫാർമ, പൊതുമേഖല ബാങ്ക് സൂചികകൾ ഒരു ശതമാനത്തോളം ഉയർന്നു. ബിഎസ്ഇ,മിഡ്ക്യാപ്, സ്‌മോൾക്യാപ് സൂചികകൾ 0.5 ശതമാനം നേട്ടത്തിലാണ്. എഫ്എംസിജി സൂചിക നഷ്ടത്തിലുമാണ്.\nപെട്രോൾ-ഡീസൽ വില ഇന്നും കൂടി\nരാജ്യത്ത് ഇന്ധന വില വീണ്ടും വർധിച്ചു. പെട്രോളിന് 25 പൈസയും ഡീസലിന് 31 പൈസയുമാണ് കൂട്ടിയത്. തുടർച്ചയായി അഞ്ചാം ദിവസമാണ് വില വർധിപ്പിക്കുന്നത്. ഇതോടെ കൊച്ചിയിലെ പെട്രോൾ വില 102. 57 ആയി ഉയർന്നു. ഡീസലിന് 95.72 ആണ്. തിരുവനന്തപുരത്ത് ഒരു ലിറ്റർ പെട്രോളിന് 104.63 ഉം ഡീസലിന് 97.66 രൂപയും നൽകണം. കോഴിക്കോട് പെട്രോൾ വില 102.82 രൂപയും ഡീസലിന് 95.99 രൂപയുമാണ്. ഇന്നലെ പെട്രോളിന് 25 പൈസയും ഡീസലിന് 32 പൈസയുമാണ് വർധിച്ചത്.\nവരുമാനം കൂട്ടാൻ കൊച്ചി മെട്രോ: സ്‌റ്റേഷനുകൾ ഷോപ്പിങ്ങ് ഹബ്ബാകുന്നു\nവരുമാനം കൂട്ടാൻ പുതിയ മാർഗ്ഗങ്ങളുമായി കൊച്ചി മെട്രോ. സ്റ്റേഷനുകളിൽ കിയോസ്‌കുകൾ സ്ഥാപിച്ച് വാണിജ്യ ആവശ്യത്തിന് നൽകാനുള്ള പദ്ധതിയ്ക്ക് തുടക്കമായി. കിയോസ്‌കുകളുടെ ലേലത്തിനുള്ള ടെണ്ടർ കെഎംആർഎൽ ക്ഷണിച്ചു.കൊച്ചി മെട്രോ സ്റ്റേഷനുകൾ വൈകാതെ ഷോപ്പിംഗ് ഹബ്ബുകളാകും. സ്റ്റേഷനുകളിൽ നിലവിൽ തന്നെ കടകളുണ്ടെങ്കിലും ചെറുകിട നിക്ഷേപകരെ കൂടി ലക്ഷ്യമിട്ടാണ് കിയോസ്‌കുകൾ. 22 സ്റ്റേഷനുകളിലായി 300 കിയോസ്‌കുൾ ആദ്യഘട്ടത്തിൽ സജ്ജമാകും. ലഭ്യമായ കിയോസ്‌കുകളുടെ അടിസ്ഥാന ലേല വിലയും ബിസിനസുകളും കെഎംആർഎല്ലിന്റെ വെബ്‌സൈറ്റിൽ പ്രസിദ്ധീകരിക്കും. ഒരാൾക്ക് പരമാവധി നാല് കിയോസ്‌കുകൾ വരെ ലേലത്തിൽ പിടിക്കാം. ഇതിനായി മുൻകൂറായി 5,000 രൂപയടച്ച് ഓൺലൈനായോ നേരിട്ടോ കെഎംആർഎല്ലിൽ രജിസ്റ്റർ ചെയ്യണം. അഞ്ച് വർഷമായിരിക്കും ലൈസൻസ് കാലാവധി, ആവശ്യമെങ്കിൽ രണ്ട് വർഷത്തേക്ക് കൂടി നീട്ടാം. ലേലത്തിൻറെ തുടർ വിവരങ്ങൾ കെഎംആർഎൽ വെബ്‌സൈറ്റിൽ പ്രസിദ്ധീകരിക്കും.


ഇന്ന് ലോക കാഴ്ചദിനം; അറിയാം പ്രതീക്ഷയുടെ ഉള്‍ക്കാഴ്ചയുള്ള ചില കഥകള് | Sight day| eyes| kids| vidya| balabhumi\nഇന്ന് ലോക കാഴ്ചദിനം; അറിയാം പ്രതീക്ഷയുടെ ഉള്‍ക്കാഴ്ചയുള്ള ചില കഥകള്\nOct 8, 2020, 11:51 AM IST\nഎല്ലാവര്‍ഷവും ഒക്ടോബര് രണ്ടാമത്തെ വ്യാഴാഴ്ച ലോക കാഴ്ചദിനം ആചരിക്കുന്നു. പ്രതീക്ഷയുടെ ഉള്‍ക്കാഴ്ച (Hope Insight) എന്ന ഇത്തവണത്തെ അന്താരാഷ്ട്ര കാഴ്ചദിനപ്രമേയം ജീവിതം കൊണ്ട് അന്വര്‍ഥമാക്കിയ ഒട്ടേറെപ്പേര് നമുക്ക് ചുറ്റുമുണ്ട്\n# തയ്യാറാക്കിയത്: ശാന്തി കൃഷ്ണന് എസ്.\nകണ്ണുള്ളവര് കാണുന്നതിലധികം ഉള്‍ക്കാഴ്ചയുള്ളവരാണ് കാഴ്ച നഷ്ടപ്പെട്ടവര്. ജീവിതത്തില് നഷ്ടമായ വര്‍ണലോകത്തെ ജീവിതവിജയങ്ങളിലൂടെ തിരിച്ചുപിടിച്ച ഒട്ടേറെപ്പേര് നമുക്ക് ചുറ്റുമുണ്ട്. അവരില് രണ്ടുപേരെ കൂട്ടുകാര്‍ക്കായി പരിചയപ്പെടുത്താം.\nകടലിനടിയില് ചരിത്രം രചിച്ചവര്\nഅത്യന്തം കാഠിന്യം നിറഞ്ഞ മേഖലയാണ് സമുദ്രശാസ്ത്ര ഗവേഷണമേഖല. ആഗ്രഹത്തോടെ പഠിച്ച്, പ്രയത്‌നിച്ച് സമുദ്രശാസ്ത്ര ലോകത്തെത്തിയിട്ട് പിന്നീട് ശാരീരികമായി വെല്ലുവിളി നേരിടേണ്ടി വന്ന രണ്ടുപേരുണ്ട്. ആമി ബോവര്, ബ്രിറ്റ് റോബന്‍ഹെയ്മര്. ഓര്‍ക്കാപ്പുറത്ത് കാലിനടിയിലെ മണ്ണ് ഊര്‍ന്നു പോയപ്പോള് ധീരമായി പടപൊരുതി കടലിനടിയിലേക്ക് മുങ്ങാംകുഴിയിട്ട് ശാസ്ത്രരത്‌നങ്ങളായി ഉയര്‍ന്നുപൊങ്ങിയ രണ്ടു വനിതകളാണിവര്.\nസമുദ്രഗവേഷണത്തിന് പേരുകേട്ട മാസച്യുസെറ്റ്‌സിലുള്ള വുഡ്‌സ് ഹോള് ഓഷ്യാനോഗ്രാഫിക് ഇന്‍സ്റ്റിറ്റ്യൂട്ടിലെ (WHOI) ഫിസിക്കല് ഓഷ്യാനോഗ്രഫി വിഭാഗത്തില് സീനിയര് സയന്റിസ്റ്റാണ് ആമി ബോവര്. ബോവറിന്റെ ഓഫീസ് ജനാലകള് പ്രശാന്തമായ അറ്റ്‌ലാന്റിക് സമുദ്രത്തിലേക്കാണ് തുറക്കുന്നത്. എന്നാല്, രണ്ടു പതിറ്റാണ്ടുകള് പിന്നിട്ടിരിക്കുന്നു അവരുടെ കാഴ്ച മങ്ങിത്തുടങ്ങിയിട്ട്. ടഫ്‌സ് യൂണിവേഴ്‌സിറ്റിയില് ഫിസിക്‌സ് പഠനകാലത്താണ് ആദ്യമായി തന്റെ കാഴ്ചയ്ക്ക് കാര്യമായി എന്തോ തകരാറു സംഭവിക്കുന്നുണ്ടെന്ന് ബോവറിന് തോന്നിയത്. പയ്യെപ്പയ്യെ വെളിച്ചത്തിന്റെയും നിറങ്ങളുടെയും ലോകം അവളില്‍നിന്ന് മാഞ്ഞുതുടങ്ങി. റെറ്റിനയുടെ കോശങ്ങള് താനേ നശിച്ചുപോകുന്ന അത്യപൂര്‍വമായ ഒരു ജനിതകവൈകല്യം ആയിരുന്നു അവരെ ബാധിച്ചിരുന്നത്. റെറ്റിനൈറ്റിസ് പിഗ്മെന്റോസ (Retinitis Pigmentosa) എന്നറിയപ്പെടുന്ന എന്ന ഈ രോഗത്തിന് മരുന്ന് കണ്ടുപിടിച്ചിട്ടില്ല.\nകടല് എന്നും പ്രിയം\nകരയെക്കാള് ബോവറിന് താത്പര്യം തിരമാലകളോടായിരുന്നു. ടഫ്‌സില് പഠിക്കുമ്പോള് അവിടത്തെ സെയിലിങ് ടീമംഗമായിരുന്നു അവര്. ഒരു തനത് സമുദ്രഗവേഷക ചെയ്യുന്ന എല്ലാ കാര്യങ്ങളും തന്മയത്വത്തോടെ ചെയ്യാന് ബോവറിന് സാധിച്ചിരുന്നു.\nസമുദ്രയാത്രകളില് റിസര്‍ച്ച് ഷിപ്പ് ചീഫ് സയന്റിസ്റ്റായ ബോവറിന് ഷിപ്പിന്റെ ക്യാപ്റ്റനോളം തീരുമാനങ്ങള് എടുക്കാനുള്ള അധികാരമുണ്ട്. ഉപരിതലത്തില്‍നിന്ന് ആറായിരത്തോളം അടി താഴ്ചയിലുള്ള സമുദ്ര പ്രവാഹങ്ങള് (Water Currents) ആണ് ആമി ബോവറിന്റെ ഇഷ്ടഗവേഷണ വിഷയം. 2007ല് കാഴ്ചപരിമിതിയുള്ള കുട്ടികളുടെ ശാസ്ത്ര ഉന്നമനത്തിനായി 'പെര്‍ക്കിന്‍സ് സ്‌കൂള് ഓഫ് ബ്ലൈന്‍ഡു'മായി ചേര്‍ന്ന് 'ഓഷ്യന് ഇന്‍സൈറ്റ്' എന്ന പേരില് ഒരു പദ്ധതി ബോവര് ആവിഷ്‌കരിച്ചു.\nപരിമിതികളുള്ള കുട്ടികള്‍ക്ക് ശാസ്ത്ര രംഗത്തേക്ക് ചേക്കേറാന് പ്രചോദനം കിട്ടണമെങ്കില് വെല്ലുവിളികളെ അതിജീവിച്ചവരെ അവര് നേരിട്ടറിയണം എന്നാണ് ബോവറിന്റെ പക്ഷം. കാഴ്ചയില്ലാത്ത അവസ്ഥയില് ജീവിതം തീര്‍ന്നു എന്ന ഘട്ടത്തില് നിന്നാണ് ഫീനിക്‌സ് പക്ഷിയെപ്പോലെ ആമി ബോവര് പറന്നുയര്‍ന്ന് കടലില് നീന്തിത്തുടിക്കുന്നത്. ഇന്ന് WHOI യിലെ ഒരു ലാബിന് ഈ മഹതിയുടെ പേരാണ് നല്‍കിയിരിക്കുന്നത്. ആമി ബോവര് ലാബ്.\nഡോ. ബ്രിറ്റ് റോബന്‍ഹെയ്മര്\nബോവറിന് തന്റെ കാഴ്ച കൈയില്‍നിന്ന് വഴുതിപ്പോകുന്നുണ്ടെന്ന് മനസ്സിലാക്കാന് സാവകാശം ലഭിച്ചെങ്കില് ഒറ്റയടിക്ക് കാഴ്ചയുടെ മനോഹര ലോകത്തുനിന്ന് യാത്രയാകേണ്ടി വന്നയാളാണ് ഡോക്ടര് ബ്രിറ്റ് റോബന്‍ഹെയ്മര്. WHOIയിലെത്തന്നെ അപ്ലൈഡ് ഓഷ്യന് ഫിസിക്‌സ് ആന്‍ഡ് എന്‍ജിനിയറിങ് ഡിപ്പാര്‍ട്ട്‌മെന്റ് സീനിയര് സയന്റിസ്റ്റാണ് റോബന്‍ഹെയ്മര്. റെറ്റിനയില് പതിക്കുന്ന ഇമേജിനെ തലച്ചോറിലേക്ക് നയിക്കുന്ന ഒപ്റ്റിക് നെര്‍വിന് രക്തചംക്രമണത്തില് വരുന്ന കുറവുകൊണ്ട് കേടുപാടുകള് സംഭവിക്കാം. ഒപ്റ്റിക് നെര്‍വ് അട്രോഫി (Optic Nerve atrophy) എന്ന ഈ രോഗമാണ് ബ്രിറ്റ് റോബന്‍ഹെയ്മറിന്. പക്ഷേ, നിശ്ചയദാര്‍ഢ്യവും കഠിനാധ്വാനവും അതീവ ഗവേഷണത്വരയും കൊണ്ട് അവര് തന്റെ പരിമിതിയെ അതിജീവിക്കുന്നു. വേലിത്തിര, തിരമാലകള്, കാറ്റ്, ചുഴലിക്കാറ്റ് എന്നീ മേഖലകളില് സജീവമായി ഇവര് ഗവേഷണം നടത്തുന്നു. വിദഗ്ധപരിശീലനം ലഭിച്ച ഗോള്‍ഡന് റിട്രീവര് ഇനത്തില്‍പ്പെട്ട ഹഗ്ഗര് എന്ന് ഓമനപ്പേരുള്ള നായയാണ് ഇവരുടെ കണ്ണും കാവലാളും.\nശാരീരികവെല്ലുവിളികള് നേരിടുന്നവര്‍ക്ക് തങ്ങളുടെ വ്യക്തിമുദ്ര പതിപ്പിക്കാന് കുടുംബത്തിന്റെയും സമൂഹത്തിന്റെയും പിന്തുണ അത്യന്താപേക്ഷിതമാണ്. ആ കൈത്താങ്ങ് പരസ്പരം നല്‍കുന്നുണ്ടെന്ന് നാം ഓരോരുത്തരും സ്വയം ഉറപ്പുവരുത്തണം. പ്രതീക്ഷയുടെ ഉള്‍ക്കാഴ്ച (Hope Insight) എന്ന ഇത്തവണത്തെ അന്താരാഷ്ട്ര കാഴ്ചദിനപ്രമേയം ജീവിതം കൊണ്ട് അന്വര്‍ഥമാക്കിയ ഒട്ടേറെപ്പേര് നമുക്ക് ചുറ്റുമുണ്ട്. ആമി ബോവറിനെയും ബ്രിറ്റ് റോബന്‍ഹെയ്മറിനെയും പോലുള്ളവര് ഉയരാന് കൊതിക്കുന്നവര്‍ക്ക് സകല തടസ്സങ്ങളെയും തകര്‍ത്ത് മുന്നേറാന് ഉള്‍ക്കണ്ണിലെ പ്രത്യാശയും അണയാത്ത പ്രകാശവുമായിത്തീരട്ടെ.\n(സമുദ്രശാസ്ത്ര ഗവേഷണ വിദ്യാര്‍ഥിയാണ് ലേഖിക)\nContent Highlights: World sight day, story of two personalities who overcome their limitation


യുഎഇയില് തൊഴിലാളികളെ എട്ടു മണിക്കൂറില് കൂടുതല് പണിയെടുപ്പിച്ചാല് പണികിട്ടും! | The Ministry of Human Resources and Emiratisation announced the end of the midday break that takes place every summer - Malayalam Oneindia\n» യുഎഇയില് തൊഴിലാളികളെ എട്ടു മണിക്കൂറില് കൂടുതല് പണിയെടുപ്പിച്ചാല് പണികിട്ടും!\nയുഎഇയില് തൊഴിലാളികളെ എട്ടു മണിക്കൂറില് കൂടുതല് പണിയെടുപ്പിച്ചാല് പണികിട്ടും!\nUpdated: Fri, Sep 15, 2017, 9:22 [IST]\nഅബുദാബി: പകലായാലും രാത്രിയായാലും തൊഴിലാളികളെ എട്ടുമണിക്കൂറിലധികം നേരം ജോലി ചെയ്യിക്കരുതെന്ന് യുഎഇ മനുഷ്യവിഭവശേഷി മന്ത്രാലയം വ്യക്തമാക്കി. എട്ടുമണിക്കൂറിലധികം ജോലി ചെയ്യിച്ചാല് തൊഴില് നിയമപ്രകാരമുള്ള ഓവര് ടൈം അലവന്‍സ് നല്‍കണം. അല്ലാത്ത പക്ഷം തൊഴില് നിയമലംഘനത്തിന് നടപടികള് നേരിടേണ്ടി വരുമെന്ന് തൊഴില് പരിശോധനാ വിഭാഗത്തിലെ അണ്ടര് സെക്രട്ടറി മാഹിര് അല് ഉബൈദ് പറഞ്ഞു.\nവേനല്‍ക്കാലത്ത് ഉച്ചസമയത്ത് മൂന്നു മണിക്കൂര് തൊഴില് നിരോധനം ഏര്‍പ്പെടുത്തിക്കൊണ്ട് ജൂണ് 15ന് ആരംഭിച്ച ക്രമീകരണം സപ്തംബര് 15ഓടെ അവസാനിക്കുമെന്നും അദ്ദേഹം അറിയിച്ചു. തൊഴിലാളികളുടെ ആരോഗ്യ സുരക്ഷ കണക്കിലെടുത്ത് ഏര്‍പ്പെടുത്തിയ സമയക്രമീകരണം പാലിക്കാന് തയ്യാറായ എല്ലാ തൊഴിലുടമകളെയും അദ്ദേഹം അഭിനന്ദിച്ചു. കഴിഞ്ഞ 13 വര്‍ഷമായി വേനല്‍ക്കാലത്ത് ഈ രീതിയില് സമയ നയന്ത്രണം യു.എ.ഇയില് നടപ്പാക്കി വരുന്നുണ്ട്.\nപരിശോധകര്‍ക്കും തൊഴിലാളികള്‍ക്കും എളുപ്പത്തില് കാണാന് പറ്റുന്ന വിധത്തില് അറബിയിലും ആവശ്യമായ മറ്റ് ഭാഷകളിലും തൊഴില് സമയക്രമത്തെക്കുറിച്ചുള്ള അറിയിപ്പ് തൊഴിലിടങ്ങളില് പ്രദര്‍ശിപ്പക്കണമെന്ന് അദ്ദേഹം തൊഴിലുടമകള്‍ക്ക് നിര്‍ദേശം നല്‍കി.\nതുറസ്സായ സ്ഥലങ്ങളില് ജോലി ചെയ്യുന്ന തൊഴിലാളികള്‍ക്ക് ആവശ്യമായ വെള്ളം, ഭക്ഷണം തുടങ്ങിയ നല്‍കണം. പ്രാഥമിക ചികില്‍സയ്ക്കാവശ്യമായ ഫസ്റ്റ് എയിഡ് സംവിധാനങ്ങള്, സംരക്ഷണ കുടകള് എന്നിവയും സജ്ജീകരിക്കണം.\nഅടിയന്തര ഘട്ടങ്ങളില് കൂടുതല് സമയം വെയിലത്ത് പണിയെടുക്കേണ്ടി വരുന്ന തൊഴിലാളികള്‍ക്ക് നിര്‍ജലീകരണം തയുന്നതിന് ഉപ്പിട്ട നാരങ്ങാവെള്ളം ലഭ്യമാക്കണം. തണല് ലഭിക്കുന്നതിനുള്ള സംവിധാനം തുടങ്ങിയവയും സജ്ജീകരിക്കണമെന്നും അദ്ദേഹം ആവശ്യപ്പെട്ടു.\nworking hours,\tuae,\tവെള്ളം,\tഅബുദാബി,\tതൊഴിലാളികള്\nThe Ministry of Human Resources and Emiratisation announced the end of the midday break that takes place every summer


അധ്യാപകന്റെ മദര്‍നമേറ്റ് രണ്ടര വയസ്സുകാരന് കേള്‍വി ശക്തി നഷ്ടപ്പെട്ടു | Two-and-half-year-old kid slapped by teacher loses hearing - Malayalam Oneindia\nUpdated: Thu, Feb 18, 2016, 10:06 [IST]\nആഗ്ര: അധ്യാപകന്റെ മര്‍ദനമേറ്റ് രണ്ടര വയസ്സുകാരന്റെ കേള്‍വി ശക്തി നഷ്ടപ്പെടു. ആഗ്ര സ്വദേശി ശ്യാംവീറിന്റെ ഇളയ മകനായ രജതിനാണ് കേള്‍വി ശക്തി നഷ്ടപ്പെട്ടത്.\nരജതിന്റെ സഹോദരങ്ങളായ രോഹിണി, രാധ എന്നിവര് ഇതേ സ്‌കൂളിലാണ് പഠിക്കുന്നത്. ഉച്ചഭക്ഷണം കഴിക്കുന്ന സമയത്ത് സഹോദരങ്ങള് കഴിക്കുന്ന ഭക്ഷണം വേണം എന്ന് ആവശ്യപ്പെട്ടതിനാണ് കുട്ടിയെ അധ്യാപകന് മര്‍ദിച്ചത്.\nകുട്ടിയുടെ മുഖത്ത് അടിച്ചതിനെ തുടര്‍ന്ന് ചെവിയില് നിന്നും രക്തം വന്നിരുന്നു. വീട്ടില് എത്തിയ കുട്ടിയെ ആശുപത്രി യില് പ്രവേശിപ്പിച്ചപ്പോഴാണ് ഒരു ചെവിയുടെ കേള്‍വി ശക്തി നഷ്ടപ്പെട്ടു എന്നറിഞ്ഞത്.\nഅധ്യാപകനെതിരെ പോലീസില് പരാതി നല്‍കിയിട്ടുണ്ട്. എന്നാല് പരാതിയെ ഇയാള് എതിര്‍ക്കുകയാണ് ചെയ്യ്തത്. സ്‌കൂള് ഗ്രൗഡില് ഒറ്റയ്ക്ക് കളിച്ചു കൊണ്ടിരുന്ന കുട്ടിയെ തെരുവു നായകള് കടിക്കരുത് എന്ന് കരുതി ശാസിക്കുകയാണ് ചെയ്തതെന്നും, കുട്ടിയുടെ പിതാവ് മദ്യപിച്ച് കള്ളം പറയുകയാണെന്നും ഇയാള് പറയുന്നു.കുട്ടിയുടെ പിതാവിന്റെ പരാതിയില് പരാതി രജിസ്റ്റര് ചെയ്ത് അന്വേഷണം ആരംഭിച്ചിട്ടുണ്ട്.\npolice teacher student father ear hospital പോലീസ് അധ്യാപകന് വിദ്യാര്‍ത്ഥി പിതാവ് ചെവി ആശുപത്രി\nTwo-and-half-year-old kid slapped by teacher loses hearing


പ്രശസ്തയാകാൻ എളുപ്പമാണ്!! എന്നാൽ താരമാകുന്നത് അങ്ങനെയല്ല, രണ്ട് കാലഘട്ടങ്ങളെ കുറിച്ച് നടി | Kajol Says She's 'More Relevant' And 'More Beautiful' Today And We Absolutely Agree! - Malayalam Filmibeat\n| Updated: Monday, January 21, 2019, 15:38 [IST]\nസിനിമയുടെ തലമുറ എത്രമാറിയലും കജോൾ എന്നും പ്രേക്ഷകരുടെ പ്രിയങ്കരിയായിരിക്കും. രാഹുൽ റവേലിന്റെ ബോഖുദിയിലൂടെയാണ് താരം സിനിമയിൽ എത്തുന്നത്. പിന്നീട് ബോളിവുഡിലെ താരറാണിയായി മാറുകയായിരുന്നു. ബോളിവുഡില എല്ലാ പുരുഷതാരങ്ങൾക്കൊപ്പം അഭിനയിക്കാൻ സാധിച്ചു. ഷാരൂഖ് -കജോൾ ജോഡി അന്നും ഇന്നും ബോളിവുഡിൽ സൂപ്പർ ഹിറ്റാണ്.\nഇപ്പോൾ  പ്രശസ്തി, താരം എന്നിവ തമ്മിലുളള ബന്ധത്തെ കുറിച്ചു പറഞ്ഞവാക്കുകൾ വൈറലാകുകയാണ്. ഇവ രണ്ടും ഒരിക്കലും ഒന്നിച്ചു പറയാനാകില്ലെന്നാണ് കജോളിന്റെ വാദം. ഒരുപാട് പ്രശസ്തരായ ആളുകൾ ഇവിടെയുണ്ട്. എന്നാൽ അവരാരും താരങ്ങളല്ല . ഈ വിഭാഗത്തിൽ വളരെ കുറച്ച് താരങ്ങൾ മാത്രമേയുളളുവെന്ന് നടി പറഞ്ഞു. പ്ലാസ്റ്റിക് ഉൽപന്നങ്ങളുടെ പുനർനിർമ്മാണം ലക്ഷ്യമിട്ട് നടത്തുന്ന ക്യാംപെയ്നിൽ സംസാരിക്കുകയായിരുന്നു താരം.\nഎന്റെ പ്രശസ്തിയിൽ വളരെ അധികം വിശ്വസിക്കുന്ന ആളണ് താൻ. ഇതിൽ എന്റെ വ്യക്തിത്വത്തിന് വലിയ പങ്ക് തന്നെയുണ്ട്. സിനിമ ഫീൽഡിൽ മാത്രമല്ല അതിനു പുറത്തും ഇത് വളർന്നു കൊണ്ടേയിരുന്നു. 16 വയസ്സിൽ എത്ര സ്മാർട്ട് ആയിരുന്നുവോ ഇപ്പോഴും അങ്ങനെ തന്നൊണെന്നും താരം പറഞ്ഞു. അവിചാരിതമായി സിനിമയിൽ എത്തിയ വ്യക്തിയാണ് താൻ. പിന്നെ ആ ഒഴുക്കിൽ നീന്തിപ്പോകുകയായിരുന്നു.അജയ് ദേവഗണ് കേന്ദ്ര കഥാപാത്രമായി എത്തുന്ന തനാജി:ദ അണ്‍സങ് വാരിയറിലാണ് ഇപ്പോള് കാജോള് അഭിനയിക്കുന്നത്. ചിത്രം ഈ വര്‍ഷം നവംബറില് റിലീസിനെത്തും.\nRead more about: kajol bollywood movie കജോള് ബോളിവുഡ് സിനിമ\nKajol Says She's 'More Relevant' And 'More Beautiful' Today And We Absolutely Agree!


സംസ്ഥാനത്തെ ലോക്ക്ഡൗൺ; അവലോകന യോഗം ഇന്ന് - BIGNEWSLIVE | Latest Malayalam News\nതിരുവനന്തപുരം: സംസ്ഥാനത്ത് ലോക്ക്ഡൗൺ സാഹചര്യം വിലയിരുത്താൻ മുഖ്യമന്ത്രി പിണറായി വിജയന്റെ നേതൃത്വത്തിൽ ഇന്ന് അവലോകന യോഗം ചേരും. രോഗ വ്യാപനം കുറയുന്നുണ്ടെങ്കിലും പ്രതീക്ഷിച്ച തോതിൽ കുറയാത്തതിനാൽ ലോക്ക്ഡൗണിൽ കൂടുതൽ ഇളവുകൾക്ക് സാധ്യതയില്ല. ടിപിആർ അടിസ്ഥാനത്തിൽ നിയന്ത്രണങ്ങൾ കടുപ്പിക്കാനാണ് സർക്കാർ ആലോചിക്കുന്നത്.\nതിങ്കളാഴ്ച ഒഴികെയുള്ള ദിവസങ്ങളിൽ ടിപിആർ പത്തിന് മുകളിൽ തുടരുന്ന സാഹചര്യമാണ് ഉണ്ടായത്. കൂടാതെ 24 തദ്ദേശ സ്ഥാപനങ്ങളിൽ നിലവിൽ ടിപിആർ കുറയാത്തതും ട്രിപ്പിൾ ലോക്ക് ഡൗൺ നിലനിൽക്കുന്നതിനാലും നിയന്ത്രണങ്ങൾ തുടരാനാണ് സാധ്യത. ടെസ്റ്റ് പോസിറ്റിവിറ്റി നിരക്കിന്റെ അടിസ്ഥാനത്തിൽ തദ്ദേശ സ്ഥാപനങ്ങളെ നാലായി തിരിച്ചാണ് സംസ്ഥാനത്ത് നിയന്ത്രണങ്ങൾ ഏർപ്പെടുത്തുന്നത്. ടിപിആർ നിരക്ക് കാര്യമായി കുറയാത്തത് കൊണ്ട് കൂടുതൽ കർശനമായ നിയന്ത്രണങ്ങളെ കുറിച്ചാണ് സർക്കാർ ആലോചിക്കുന്നത്.\nസംസ്ഥാനത്ത് ചികിത്സയിലുള്ള രോഗികളുടെ എണ്ണം ഒരു ലക്ഷത്തിൽ താഴെയാണെങ്കിലും മരണ നിരക്ക് കുറയാത്തത് സംസ്ഥാനത്ത് ആശങ്ക വർധിപ്പിക്കുകയാണ്. തൊഴിൽ മേഖലയുടെ പ്രതിസന്ധി കൂടി വിലയിരുത്തിയാകും അന്തിമ തീരുമാനമെടുക്കുക. പൂർണമായ തുറന്ന് കൊടുക്കലിലേക്ക് പോയാൽ രോഗവ്യാപനം വീണ്ടും വർധിക്കുമെന്നാണ് ആരോഗ്യ വകുപ്പിന്റെ നിഗമനം\nTags: lock downstate governmenttest positive


actor shaju reveals mammootty and mohanlal's reaction after his mimicry | ലാലേട്ടന് അത് കണ്ട് ചിരിക്കുമെങ്കിലും അഭിപ്രായമൊന്നും പറയില്ല, എന്നാല് മമ്മൂക്ക അങ്ങനെയല്ല: ഷാജു - Malayalam Filmibeat\nലാലേട്ടന് അത് കണ്ട് ചിരിക്കുമെങ്കിലും അഭിപ്രായമൊന്നും പറയില്ല, എന്നാല് മമ്മൂക്ക അങ്ങനെയല്ല: ഷാജു\n| Updated: Friday, February 19, 2021, 10:30 [IST]\nമിമിക്രി മേഖലയില് നിന്നും എത്തി മലയാള സിനിമയില് സജീവമായ താരങ്ങളില് ഒരാളാണ് നടന് ഷാജു. ചെറിയ വേഷങ്ങളിലാണ് നടന് മിക്ക സിനിമകളിലും അഭിനയിച്ചത്. എറ്റവുമൊടുവിലായി കഴിഞ്ഞ വര്‍ഷം ബ്ലോക്ക്ബസ്റ്റര് വിജയം നേടിയ അയ്യപ്പനും കോശിയിലും ഷാജു അഭിനയിച്ചു. സിനിമകള്‍ക്കൊപ്പം തന്നെ മിനിസ്‌ക്രീന് രംഗത്തും തിളങ്ങിയിരുന്നു താരം. മോഹന്‍ലാലിന്റെ ശബ്ദവുമായാണ് ഷാജു മലയാള സിനിമയിലെത്തിയത്. അതേസമയം സൂപ്പര്‍താരത്തിന്റെത് പോലുളള ശബ്ദമുളളതുകൊണ്ട് തന്നെ പല സിനിമകളില് നിന്നും മാറ്റിനിര്‍ത്തിയിട്ടുണ്ടെന്ന് ഷാജു മുന്‍പ് പറഞ്ഞിരുന്നു.\nഎന്നാല് മോഹന്‍ലാലിന്റെ സിനിമകളിലും ഷാജു അഭിനയിച്ചു. ശിക്കാര്, 1971 ബിയോണ്ട് ദ ബോര്‍ഡേഴ്‌സ് എന്നീ സിനിമകളിലെല്ലാം നടന് ഭാഗമായി. അതേസമയം ലാലേട്ടന്റെ മുന്‍പില് ശബ്ദവും ചലനവുമായി നില്‍ക്കുമ്പോള് അദ്ദേഹത്തിന്റെ പ്രതികരണം എങ്ങനെയായിരുന്നു എന്ന് നടന് വെളിപ്പെടുത്തിയിരുന്നു. ഒരഭിമുഖത്തിലാണ് ഷാജു ഇക്കാര്യം തുറന്നുപറഞ്ഞത്.\nലാലേട്ടന് അത് നന്നായി ആസ്വദിക്കാറുണ്ട്. ചിരിക്കും. പക്ഷേ അഭിപ്രായ പ്രകടനങ്ങളൊന്നും ഉണ്ടാകാറില്ലെന്നും ഷാജു പറയുന്നു. എന്നാല് മമ്മൂക്ക അങ്ങനെയല്ല, മിമിക്രിയൊക്കെ കാണുമ്പോള് ചിരിക്കുക മാത്രമല്ല എന്തെങ്കിലും അഭിപ്രായങ്ങളും പറയുക പതിവാണ്. വ്യക്തിപരമായി പറഞ്ഞാല് ലാലേട്ടന്റെ കൂടെ അഭിനയിക്കാന് എനിക്ക് കൂടുതല് ചാന്‍സുകള് കിട്ടിയില്ല.\nഅതൊരു നിര്‍ഭാഗ്യമായി കരുതാറുണ്ട്. അഭിനയിച്ച രണ്ട് സിനിമകളിലും അത്ര ഗംഭീരമായി കഥാപാത്രമൊന്നുമായിരുന്നില്ല. എന്നാല് ലാലേട്ടന്റെ സിനിമകള് എന്ന് പറയുന്നതില് ഭയങ്കരമായ ഒരു എക്‌സൈറ്റ്‌മെന്റ് എനിക്കുണ്ട്. പൊതുവെ സൂപ്പര്‍സ്റ്റാറുകളുടെ സിനിമകള് ഞാന് പൊതുവെ കുറവാണ് ചെയ്തിരിക്കുന്നത്. മോഹന്‍ലാലിന്റെ ശബ്ദം അനുകരിക്കുന്ന നടന് ഷാജു എന്നാണ് മലയാള സിനിമയിലുളളവരെല്ലാെ എന്നെ തിരിച്ചറിയാന് പറഞ്ഞുകൊണ്ടിരുന്നത്.\nഎന്നാല് ഇപ്പോള് അത് മാറി. പാലക്കാട് ഷാജു എന്നാണ് ഇന്ന് എല്ലാവരും എന്നെപറ്റി പറയുന്നത്. ഒരു വ്യക്തിയില് നിന്നും ഒരു സ്ഥലത്തേക്ക് മാറുമ്പോള് നമ്മുടെ കരിയറിന്റെ തന്നെ ചില മാറ്റങ്ങളുണ്ടാകുന്നതിന്റെ സൂചന കൂടിയാണിത്. ഷാജു പറയുന്നു. അതേസമയം സിനിമകള്‍ക്കൊപ്പം തന്നെ സീരിയലുകളിലും അഭിനയിച്ച ഷാജു പ്രേക്ഷകര്‍ക്ക് മുന്‍പില് എത്തിയിരുന്നു. സ്ത്രീ, മന്ദാരം,അക്കാമ്മ സ്റ്റാലിനും പത്രോസ് ഗാന്ധിയും എന്നീ പരമ്പരകളിലെല്ലാം ഭാഗമായി നടന് പ്രേക്ഷകര്‍ക്ക് മുന്‍പില് എത്തി.\nഒറ്റവാക്കില് തന്റെ ഇച്ചാക്കയെ നിര്‍വ്വചിച്ച് മോഹന്‍ലാല്\nമിമിക്‌സ് സൂപ്പര് 1000, ന്യൂസ് പേപ്പര് ബോയ്, ലിസമ്മയുടെ വീട്, വെളളരിപ്രാവിന്റെ ചങ്ങാതി, ഈ തിരക്കിനിടയില്, ആങ്ക്രി ബേബീസ്, റോമന്‍സ് പോലുളള ചിത്രങ്ങളിലും ഷാജു അഭിനയിച്ചിരുന്നു. പാലക്കാട് ഒലവക്കോട് സ്വദേശിയായ താരം നായികയായി തിളങ്ങിയ ചാന്ദ്‌നിയെ ആണ് ജീവിത സഖിയാക്കിയത്. മുന്‍പ് മക്കള്‍ക്കൊപ്പം ടിക്ക് ടോക്ക് വീഡിയോകളിലൂടെയും ഷാജു പ്രേക്ഷകര്‍ക്ക് മുന്‍പില് എത്തിയിരുന്നു.\n'മരക്കാറിലൂടെ യുദ്ധം എടുക്കാനുള്ള ധൈര്യമായി, ഇനി മഹാഭാരതം സിനിമയാക്കണം'; അനി.ഐ.വി ശശി\nRead more about: mohanlal shaju\nactor shaju reveals mammootty and mohanlal's reaction after his mimicry


കല്ലായി തീരത്തെ കയ്യേറ്റം; ജണ്ട സ്ഥാപിക്കാനെത്തിയവരെ വ്യാപാരികള് തടഞ്ഞു\nസ്വന്തം ലേഖകൻ April 16, 2018 02:51 PM IST\nകോഴിക്കോട് കല്ലായിപ്പുഴയുടെ തീരത്തെ കയ്യേറ്റങ്ങള് ഒഴിപ്പിക്കുന്നതിന്റെ ഭാഗമായി ജണ്ട സ്ഥാപിക്കാനെത്തിയ റവന്യൂ സംഘത്തെ തടഞ്ഞ് വ്യാപാരികള്. കയ്യേറ്റം ഒഴിയണമെന്ന ഉത്തരവിന് സ്റ്റേയുണ്ടെന്ന് കാണിച്ചായിരുന്നു മരവ്യവസായികളുടെ പ്രതിഷേധം. തര്‍ക്കത്തെത്തുടര്‍ന്ന് ജണ്ട സ്ഥാപിക്കല് മാറ്റി.\nപുഴയോരത്ത് പുറമ്പോക്ക് ഭൂമി കയ്യേറി കെട്ടിടം പണിതവര്‍ക്കെതിരെയുള്ള കര്‍ശന നടപടിയുടെ ഭാഗമായായിരുന്നു റവന്യുസംഘത്തിന്റെ ഇടപെടല്. ആറുമാസം മുമ്പ് സര്‍വേ നടത്തി അളന്നുതിരിച്ച ഭൂമിയില് കല്ലുകള് സ്ഥാപിച്ചിരുന്നു. എന്നാല് ഇവയില് പലതും കാണാതായി. ഇതേത്തുടര്‍ന്നാണ് കയ്യേറ്റ ഭൂമി ജണ്ട കെട്ടി തിരിക്കാന് തീരുമാനിച്ചത്. ഇതിനായി കോര്‍പ്പറേഷന് അഞ്ചുലക്ഷം രൂപയും നല്‍കി. കയ്യേറ്റ ഭൂമിയില് ജണ്ട സ്ഥാപിക്കാന് മേയറും കലക്ടറും തഹസില്‍ദാറും ഉള്‍പ്പെട്ട സംഘം എത്തിയതോടെയാണ് സ്ഥിതി വഷളായത്. ജണ്ട സ്ഥാപിക്കാന് അനുവദിക്കില്ലെന്ന് നിലപാടുമായി മരവ്യവസായികള് രംഗത്തെത്തി. പുഴ സംരക്ഷണ സമിതിയും വ്യവസായികളും തമ്മില് വാക്കേറ്റമുണ്ടായി.\nകോടതി ഉത്തരവിന് സ്റ്റേ ലഭിച്ചിട്ടുണ്ടെന്ന് കാണിച്ചായിരുന്നു മരവ്യവസായികളുടെ പ്രതിഷേധം. നിയമോപദേശം തേടിയശേഷം തുടര് നടപടികള് ആലോചിക്കുമെന്ന് കലക്ടര് പറഞ്ഞു.\nമരവ്യവസായത്തിന് പാട്ടത്തിന് നല്‍കിയ ഭൂമി കയ്യേറിയാണ് പുഴയുടെ തീരങ്ങളില് കെട്ടിടങ്ങള് സ്ഥാപിച്ചിരിക്കുന്നതെന്നാണ് റവന്യൂ സംഘം കണ്ടെത്തിയിരുന്നത്.


Sreesanth | 38-ാം വയസിലും ശ്രീശാന്തിന്‍റെ ഈ അത്ഭുത പ്രകടനം എങ്ങനെ അവഗണിക്കും? | How can Sreesanths miraculous performance at the age of 38 be ignored – News18 Malayalam\nഐപിഎല്ലിൽ നിന്ന് തഴഞ്ഞതുകൊണ്ടൊന്നും ശ്രീശാന്തിനെ തളർത്താനാകില്ലെന്ന് തെളിയിക്കുന്ന പ്രകടനത്തിനാണ് പിന്നീട് വിജയ് ഹസാരെ ട്രോഫി സാക്ഷിയായത്.\nഏഴു വർഷത്തെ വിലക്കിനു ശേഷം ക്രിക്കറ്റിലേക്ക് ശ്രീശാന്ത് മടങ്ങിയെത്തിയപ്പോൾ, ആരാധകർ പോലും ഇങ്ങനെയൊരു പ്രകടനം പ്രതീക്ഷിച്ചിട്ടുണ്ടാകില്ല. വിജയ് ഹസാരെ ട്രോഫിയിൽ അഞ്ച് മത്സരങ്ങളിൽനിന്ന് 13 വിക്കറ്റ്. അതിൽ ഓരോ അഞ്ചു വിക്കറ്റ് നേട്ടവും നാലു വിക്കറ്റ് നേട്ടവും. ഏഴു വർഷം കളിക്കളത്തിൽ നിന്ന് മാറിനിന്ന് ഒരാളാണെന്ന് പറയാനാകാത്ത അതുല്യമായ പ്രകടനം.\nഇത്തവണത്തെ ഐ പി എൽ താരലേലത്തിൽ ശ്രീശാന്തും ഉണ്ടാകുമെന്ന വാർത്ത ഏറെ ആവേശത്തോടെയാണ് ആരാധകർ ഏറ്റെടുത്തത്. ഐപിഎല്ലിൽ ഒരു ടീമിനു വേണ്ടി ശ്രീശാന്ത് പന്തെറിയാൻ ഉണ്ടാകുമെന്ന് ഏവരും ഉറപ്പിച്ച നിമിഷങ്ങൾ. എന്നാൽ ശ്രീശാന്തിനെയും ആരാധകരെയും ഒരുപോലെ നിരാശരാക്കിക്കൊണ്ട് താരലേലത്തിനുള്ള കളിക്കാരുടെ അന്തിമ പട്ടിക വന്നു. ശ്രീശാന്ത് അതിൽ ഇല്ലായിരുന്നു. അതുകൊണ്ടൊന്നും ശ്രീശാന്തിനെ തളർത്താനാകില്ലെന്ന് തെളിയിക്കുന്ന പ്രകടനത്തിനാണ് പിന്നീട് വിജയ് ഹസാരെ ട്രോഫി ഏകദിന ടൂർണമെന്‍റ് സാക്ഷിയായത്.\nകരുത്തരായ ഉത്തർപ്രദേശും കർണാടകയും റെയിൽവേസും ഉൾപ്പെട്ട എലീറ്റ് സി ഗ്രൂപ്പിലാണ് കേരളം പോരിന് ഇറങ്ങിയത്. ഒഡീഷയ്ക്കെതിരെ 41 റൺസ് വഴങ്ങി രണ്ടു വിക്കറ്റ്, ഉത്തർപ്രദേശിനെതിരെ 65 റൺസ് വഴങ്ങി അഞ്ചു വിക്കറ്റ്, റെയിൽവേസിനെതിരെ 68 റൺസ് വഴങ്ങി രണ്ടു വിക്കറ്റ്, ബീഹാറിനെതിരെ 30 റൺസ് വഴങ്ങി നാലു വിക്കറ്റ് എന്നിങ്ങനെയാണ് ശ്രീശാന്തിന്‍റെ പ്രകടനം. കർണാടകയ്ക്കെതിരെയാണ് ശ്രീശാന്തിന് വിക്കറ്റ് ലഭിക്കാതിരുന്നത്.\nഉത്തർപ്രദേശിനെതിരെ അവസാന ഓവറുകളിൽ ശ്രീശാന്ത് നടത്തിയ മിന്നുംപ്രകടനമാണ് കേരളത്തിന്‍റെ ജയത്തിന് അടിത്തറയായത്. ഇന്നിംഗ്സിന്‍റെ അവസാനം മൂന്നു ഓവറുകൾക്കിടെ നാലു വിക്കറ്റ് വീഴ്ത്തിയ എസ്. ശ്രീശാന്ത് ആണ് കേരളത്തിനുവേണ്ടി ബോളിങിൽ തിളങ്ങിയത്. ആകെ 9.4 ഓവർ എറിഞ്ഞ ശ്രീശാന്ത് 64 റൺസ് വഴങ്ങിയ അഞ്ചു വിക്കറ്റെടുത്തു. ശ്രീശാന്ത് ഉൾപ്പടെയുള്ള കേരള ബോളർമാരുടെ മികവിൽ ഉത്തർപ്രദേശിനെ 49.4 ഓവറിൽ 283 റൺസിന് പുറത്താകുകയായിരുന്നു. ഉത്തർപ്രദേശ് ഉയർത്തിയ 284 റണ്‍സ് വിജയലക്ഷ്യം തേടി ബാറ്റു ചെയ്ത കേരളം ഏഴു പന്തും മൂന്നു വിക്കറ്റും ശേഷിക്കെ വിജയം സ്വന്തമാക്കുകയായിരുന്നു. അർദ്ധസെഞ്ച്വറി നേടിയ റോബിൻ ഉത്തപ്പ, സച്ചിൻ ബേബി എന്നിവരുടെ മികവിലാണ് കേരളം ലക്ഷ്യം അനായാസമാക്കിയത്.\nAlso Read- ശ്രീശാന്തിന് അഞ്ച് വിക്കറ്റ് നേട്ടം; യുപിക്കെതിരെ കേരളത്തിന് ത്രസിപ്പിക്കുന്ന വിജയം\nബീഹാറിനെതിരെയും ഉജ്ജ്വല പ്രകടനമാണ് ശ്രീശാന്ത് പുറത്തെടുത്തത്. നാലു വിക്കറ്റ് വീഴ്ത്തിയ ശ്രീശാന്തിന്റെ മികവിലാണ് കേരളം ബിഹാറിനെ 148 റൺസിൽ ഒതുക്കിയത്. ടോസ് നേടി ബിഹാറിനെ ബാറ്റിങ്ങിന് അയച്ച കേരളം, 9.4 ഓവർ ബാക്കിനിൽക്കെയാണ് എതിരാളികളെ ചെറിയ സ്കോറിൽ എറിഞ്ഞൊതുക്കിയത്. കേരളത്തിനായി ശ്രീശാന്ത് ഒൻപത് ഓവറിൽ 30 റൺസ് മാത്രം വഴങ്ങിയാണ് നാലു വിക്കറ്റ് വീഴ്ത്തിയത്. രണ്ട് മെയ്ഡൻ ഓവറുകളും ശ്രീശാന്ത് എറിഞ്ഞു. ജലജ് സക്സേന 10 ഓവറിൽ 30 റൺസ് മാത്രം വഴങ്ങി മൂന്നും എം ഡി നിധീഷ് എട്ട് ഓവറിൽ 30 റൺസ് വഴങ്ങി രണ്ടും വിക്കറ്റ് വീഴ്ത്തി. അക്ഷയ് ചന്ദ്രനാണ് ശേഷിച്ച വിക്കറ്റ്. 149 റൺസിന്റെ താരതമ്യേന ചെറിയ വിജയലക്ഷ്യം 41.2 ഓവറുകൾ ബാക്കിനിർത്തി ഒരേയൊ\nFirst published: March 03, 2021, 20:10 IST\nS SreesanthSreesanth CareerSreesanth CricketerSreesanth KeralaSreesanth returns to cricketശ്രീശാന്ത്


ശമ്പളം ₹12,000: ന് താഴെയുള്ളവർക്കുള്ള പേഴ്സണൽ ലോൺ: ലോ ഇൻകം പേഴ്സണൽ ലോൺ\n12,000 കുറവ് ശമ്പളം ഉള്ളവര്‍ക്കായുള്ള പേഴ്സണൽ ലോൺ\nശമ്പളം 12,000 രൂപയിൽ താഴെയുള്ളവർക്കുള്ള പേഴ്സണൽ ലോൺ\nഞങ്ങളുടെ ലളിതമായ യോഗ്യതാ മാനദണ്ഡം നിറവേറ്റിയാൽ തൽക്ഷണ അപ്രൂവൽ നേടാം.\nഅതേ ദിവസം* പണം ആക്സസ് ചെയ്യാം\nനിങ്ങളുടെ ലോൺ തുക അപ്രൂവൽ ലഭിച്ച് വെറും 24 മണിക്കൂറിനുള്ളിൽ* നിങ്ങളുടെ ബാങ്ക് അക്കൗണ്ടിലേക്ക് ട്രാൻസ്ഫർ ചെയ്യുന്നു.\nതിരിച്ചടയ്ക്കാൻ 60 മാസങ്ങൾ\n5 വർഷം വരെയുള്ള കാലയളവ് തിരഞ്ഞെടുത്ത് നിങ്ങളുടെ ലോൺ തിരിച്ചടയ്ക്കുക.\nസീറോ കൊലാറ്ററൽ, അടിസ്ഥാന ഡോക്യുമെന്‍റുകൾ\nസെക്യൂരിറ്റി പണയം വെക്കേണ്ടതില്ല; നിങ്ങളുടെ പേഴ്സണൽ ലോൺ തൽക്ഷണം ലഭിക്കുന്നതിന് നിങ്ങളുടെ പേപ്പർ വർക്ക് പൂർത്തിയാക്കുക.\nനിങ്ങളുടെ ലോൺ ഓൺലൈനായി മാനേജ് ചെയ്യാം\nനിങ്ങളുടെ സ്റ്റേറ്റ്‌മെന്‍റുകൾ കാണാനും റീപേമെന്‍റ് മാനേജ് ചെയ്യാനും ഞങ്ങളുടെ കസ്റ്റമർ പോർട്ടൽ, എക്സ്പീരിയ വഴി നിങ്ങളുടെ ലോൺ അക്കൗണ്ട് ഉപയോഗിക്കുക.\nതികഞ്ഞ സുതാര്യത, മറഞ്ഞിരിക്കുന്ന ഫീസ് ഇല്ല\nഎല്ലാ നിബന്ധനകളും വ്യവസ്ഥകളും നിങ്ങളുടെ ലോൺ കരാറിൽ മുൻകൂട്ടി പരാമർശിച്ചിരിക്കുന്നു.\nഒരു പേഴ്സണല് ലോണിന് യോഗ്യത നേടുന്നതിന് നിങ്ങള് ലളിതമായ യോഗ്യതാ മാനദണ്ഡം പാലിക്കണം. ഇതിൽ ഉയർന്ന സിബിൽ സ്കോർ, ഒരു പ്രശസ്ത കമ്പനിയിലെ ജോലി, നോൺ-ബാങ്കിംഗ് ഫൈനാൻസ് കമ്പനി (എന്‍ബിഎഫ്‌സി) അതിന്‍റെ വെബ്സൈറ്റിൽ നൽകിയിട്ടുള്ള ശമ്പള ആവശ്യകതകൾ എന്നിവ ഉൾപ്പെടുന്നു. അതിനാൽ, നിങ്ങളുടെ ശമ്പളം രൂ. 12,000 ൽ കുറവാണെങ്കിൽ, നിങ്ങളുടെ പേഴ്സണൽ ലോൺ കൃത്യസമയത്ത് തിരിച്ചടയ്ക്കുന്നതിന് നിങ്ങൾക്ക് മറ്റ് വരുമാന സ്രോതസ്സുകൾ ഉണ്ടെന്ന് ലെൻഡർക്ക് ഉറപ്പുവരുത്തേണ്ടതുണ്ട്.\nഎന്നിരുന്നാലും, നിങ്ങൾ ബാക്കിയുള്ള യോഗ്യതാ മാനദണ്ഡങ്ങൾ പാലിക്കുകയും ഒരു പേഴ്സണൽ ലോൺ അപ്രൂവൽ നേടാനുള്ള സാധ്യത വർദ്ധിപ്പിക്കുന്നതിന് ആവശ്യമായ അടിസ്ഥാന ഡോക്യുമെന്‍റുകൾ സമർപ്പിക്കുകയും ചെയ്യുന്നുവെന്ന് ഉറപ്പുവരുത്തുക.\nതൽക്ഷണ അപ്രൂവലും 24 മണിക്കൂർ ഡിസ്ബേർസലും ഉപയോഗിച്ച്, നിങ്ങളുടെ ഫൈനാൻസ് ആവശ്യങ്ങൾ നിറവേറ്റാനുള്ള അനുയോജ്യമായ മാർഗ്ഗമാണ് ബജാജ് ഫിൻസെർവ് പേഴ്സണൽ ലോൺ. റീപേമെന്‍റ് പ്ലാൻ ചെയ്യാനും അറിവോടെയുള്ള തീരുമാനം എടുക്കാനും പേഴ്സണൽ ലോൺ ഇഎംഐ കാൽക്കുലേറ്റർ ഉപയോഗിക്കുന്നുവെന്ന് ഉറപ്പുവരുത്തുക.\nനിങ്ങളുടെ യോഗ്യത കണക്കാക്കാൻ പേഴ്സണൽ ലോൺ യോഗ്യതാ കാൽക്കുലേറ്റർ പരിശോധിക്കാം.\nരൂ. 12,000ല് താഴെ ശമ്പളം ഉള്ളവര്‍ക്കായുള്ള പേഴ്സണല് ലോണിന് എങ്ങനെ അപേക്ഷിക്കാം?\nഒരു പേഴ്സണല് ലോണിന് ഓണ്‍ലൈനായി എങ്ങനെ അപേക്ഷിക്കാം എന്നതിനെക്കുറിച്ചുള്ള ഞങ്ങളുടെ വിശദമായ ഗൈഡ് ഇതാ:\n1 ഓൺലൈൻ അപേക്ഷാ ഫോമിലേക്ക് പോകുന്നതിന് 'ഓൺലൈനിൽ അപേക്ഷിക്കുക' എന്നതിൽ ക്ലിക്ക് ചെയ്യുക\n2 നിങ്ങളുടെ മൊബൈൽ നമ്പർ എന്‍റർ ചെയ്ത് ഒരു ഒടിപി ഉപയോഗിച്ച് നിങ്ങളുടെ ഡാറ്റ ആധികാരികമാക്കുക\n3 വ്യക്തിഗതവും കരിയർ സംബന്ധവുമായ അടിസ്ഥാന വിശദാംശങ്ങൾ പൂരിപ്പിക്കുക\n4 ഞങ്ങളുടെ വെരിഫിക്കേഷന് ആവശ്യമായ ഡോക്യുമെന്‍റുകൾ അപ്‌ലോഡ് ചെയ്ത് ഫോം സമർപ്പിക്കുക\nനിങ്ങളുടെ ലോണ് ലഭ്യമാക്കുന്നതിനുള്ള അടുത്ത ഘട്ടങ്ങളില് ഗൈഡ് ചെയ്യുന്നതിന്, ഞങ്ങളുടെ പ്രതിനിധി നിങ്ങളെ ബന്ധപ്പെടുന്നതാണ്.\nകുറഞ്ഞ ശമ്പളത്തിൽ പേഴ്സണൽ ലോൺ\nരൂ. 10,000 ല് താഴെ ശമ്പളം ഉള്ളവര്‍ക്ക് വേണ്ടിയുള്ള പേഴ്സണല് ലോണ്\nരൂ. 15,000 ല് താഴെ ശമ്പളം ഉള്ളവര്‍ക്ക് വേണ്ടിയുള്ള പേഴ്സണല് ലോണ്\nരൂ. 20,000 ല് താഴെ ശമ്പളം ഉള്ളവര്‍ക്ക് വേണ്ടിയുള്ള പേഴ്സണല് ലോണ്\n20000 ശമ്പളത്തിനുള്ള പേഴ്സണൽ ലോൺ\nപേഴ്സണൽ ലോൺ പ്രീപേമെന്‍റ് കണക്കാക്കുക


സഞ്ജുവിനായി മുറവിളി കൂട്ടി ക്രിക്കറ്റ് പ്രേമികള് - Malayalam MyKhel\n» ഇനിയെങ്കിലും ഒരവസരം? സഞ്ജുവിനായി മുറവിളി കൂട്ടി ക്രിക്കറ്റ് പ്രേമികള്, ഭീഷണി പന്തിന്\nPublished: Saturday, October 12, 2019, 14:57 [IST]\nTwitter Reacts After Sanju Samson's Double Century | Oneindia Malayalam\nബെംഗളൂരു: 'ഇനിയെങ്കിലും ഇന്ത്യന് ടീമിലൊരു അവസരം കൊടുത്തൂടെ', വിജയ് ഹസാരെ ട്രോഫിയില് തകര്‍പ്പന് ഇരട്ട സെഞ്ചുറി കുറിച്ച മലയാളി താരം സഞ്ജു സാംസണിനായി ക്രിക്കറ്റ് ആരാധകര് ഒരിക്കല്‍ക്കൂടി ശബ്ദമുയര്‍ത്തുകയാണ്. കരിയറിലെ ആദ്യ ഫസ്റ്റ് ക്ലാസ് സെഞ്ചുറി, അതും ഇരട്ട സെഞ്ചുറി --- ഗോവന് ബൗളര്‍മാരെ തലങ്ങും വിലങ്ങും പ്രഹരിച്ച സഞ്ജു ഇന്ത്യന് ടീമിലേക്കുള്ള വാതില് ശക്തമായി മുട്ടിയിരിക്കുന്നു.\nവിജയ് ഹസാരെ ടൂര്‍ണമെന്റില് സെഞ്ചുറി നേടുന്ന ആദ്യ മലയാളി താരവും രണ്ടാമത്തെ ഇന്ത്യന് താരവുമാണ് ഇപ്പോള് സഞ്ജു. ഗോവ കിണഞ്ഞു ശ്രമിച്ചു സഞ്ജുവിനെ പുറത്താക്കാന്. പക്ഷെ എറിയുന്ന പന്തെല്ലാം അതിര്‍ത്തി കടന്നപ്പോള് എന്തു ചെയ്യണമെന്നറിയാതെ കുഴങ്ങി എതിരാളികള്. 212 റണ്‍സാണ് നിശ്ചിത അന്‍പതോവറില് സഞ്ജു അടിച്ചെടുത്തത്. ഇതിനായി വേണ്ടി വന്നതോ, വെറും 129 പന്തുകളും. സ്‌ട്രൈക്ക് റേറ്റ് 164.34!\nപത്തു സിക്‌സും 21 ഫോറുമാണ് സഞ്ജുവിന്റെ ബാറ്റില് നിന്നും പിറന്നത്. റിഷഭ് പന്തിന് കൊടുക്കുന്നതിന്റെ പകുതി പരിഗണനയെങ്കിലും സഞ്ജുവിന് നല്‍കാന് ബിസിസിഐ തയ്യാറാകണമെന്നാണ് ഇപ്പോള് ക്രിക്കറ്റ് പ്രേമികളുടെ ആവശ്യം.\nനാലാം ഓവറില് നായകന് റോബിന് ഉത്തപ്പ മടങ്ങിയതിന് പിന്നാലെയാണ് സഞ്ജു സാംസണ് കേരളത്തിനായി ഇറങ്ങിയത്. എട്ടാം ഓവറില് ഓപ്പണര് വിഷ്ണു വിനോദിനെയും ഗോവ തിരിച്ചയച്ചപ്പോള് കേരളം അപകടം മണത്തു.\nപക്ഷെ തുടര്‍ന്നങ്ങോട്ടു കളിയുടെ ഗതി നിയന്ത്രിക്കാന് ഗോവയ്ക്കായില്ല. മുന് നായകന് സച്ചിന് ബേബിയുമായി ചേര്‍ന്ന് സഞ്ജു കേരളത്തിന്റെ റണ്‍കോട്ട പടുത്തുയര്‍ത്തി. 66 പന്തുകളേ വേണ്ടി വന്നുള്ളൂ സഞ്ജുവിന് കരിയറിലെ ആദ്യ ഫസ്റ്റ് ക്ലാസ് സെഞ്ചുറി കണ്ടെത്താന്. ശേഷിച്ച 100 റണ്‍സ് 59 പന്തുകള്‍കൊണ്ട് താരം രേഖപ്പെടുത്തി. സഞ്ജുവിന് കൂട്ടായി ക്രീസില് നിലയുറപ്പിച്ച സച്ചിന് ബേബിയും മത്സരത്തില് സെഞ്ചുറി തികച്ചു.\n135 പന്തില് 127 റണ്‍സ് കുറിച്ച് സച്ചിന് ബേബി മടങ്ങുമ്പോള് കേരളം 369 റണ്‍സ് കടന്നിരുന്നു. മൂന്നാം വിക്കറ്റില് ഇരുവരും കൂടി 337 റണ്‍സിന്റെ പങ്കാളിത്തമാണ് ഉറപ്പുവരുത്തിയത്. ഇതോടെ വിജയ് ഹസാരെ ട്രോഫി ചരിത്രത്തിലെ ഏറ്റവും ഉയര്‍ന്ന മൂന്നാം വിക്കറ്റു കൂട്ടുകെട്ടും ഇവര് സ്വന്തം പേരിലാക്കി. ബാറ്റിങ് വെടിക്കെട്ടുകള്‍ക്ക് ഒടുവില് മൂന്നിന് 377 റണ്‍സെന്ന നിലയിലാണ് കേരളം ഇന്നിങ്‌സ് അവസാനിപ്പിച്ചത്.\nഎന്തായാലും ഫോമില്ലില്ലാത്ത പന്തിന് പകരം സഞ്ജുവിനെ ഇന്ത്യന് ടീമില് പരീക്ഷിക്കണമെന്ന മുറവിളി സമൂഹമാധ്യമങ്ങളില് ശക്തമായിക്കഴിഞ്ഞു. ഇഷന് കിഷന്, സഞ്ജു സാംസണ് എന്നീ താരങ്ങളെ പന്തിന് പകരമായി ആലോചിക്കുന്നുണ്ടെന്ന് അടുത്തിടെ സെലക്ഷന് കമ്മിറ്റി സൂചിപ്പിച്ചിരുന്നു. ആഭ്യന്തര ക്രിക്കറ്റില് സഞ്ജു നടത്തുന്ന തകര്‍പ്പന് പ്രകടനം റിഷഭ് പന്തിന് മേല് കൂടുതല് സമ്മര്‍ദ്ദം ചെലുത്തും.\nലോകകപ്പിന് ശേഷം ധോണി അവധിയെടുത്തതോടെ, റിഷഭ് പന്താണ് നിലവില് ഇന്ത്യയുടെ ഒന്നാം കീപ്പര്. കരീബിയന് പര്യടനത്തിലുടനീളം താരം ഇന്ത്യയ്ക്കായി ഗ്ലൗസണിഞ്ഞു. ഇന്ത്യ - ദക്ഷിണാഫ്രിക്ക ട്വന്റി-20 പരമ്പരയിലും റിഷഭ് പന്തുതന്നെ ടീം ഇന്ത്യയുടെ വിക്കറ്റ് കീപ്പറായി. എന്നാല് തുടരെ അവസരങ്ങള് ലഭിക്കുമ്പോഴും മികവാര്‍ന്ന ബാറ്റിങ് കാഴ്ച്ചവെക്കാന് പന്തിന് കഴിയുന്നില്ല. അനാവശ്യ ഷോട്ടുകള് കളിച്ചാണ് താരം എളുപ്പം പുറത്താവുന്നതാണ് ടീമിനെ അലട്ടുന്ന പ്രധാന പ്രശ്‌നം. ഈ സാഹചര്യത്തിലാണ് പന്തിന് പകരം സഞ്ജുവിനെ പരിഗണിക്കാന് ക്രിക്കറ്റ് പ്രേമികള് മുറവിളി കൂട്ടുന്നത്.\n4 hrs ago ഫോളോ ഓള് ചെയ്ത ദക്ഷിണാഫ്രിക്ക രണ്ടാം ഇന്നിങ്‌സിലും തകര്‍ന്നടിഞ്ഞു, ഇന്ത്യ ഇന്നിങ്‌സ് ജയത്തിലേക്ക്\n4 hrs ago സൂപ്പര്‍മാനായി സാഹ; ദക്ഷിണാഫ്രിക്കയെ ഞെട്ടിച്ച് ഗംഭീരമായൊരു ക്യാച്ച്\nMovies ഇത്രയും വിചാരിച്ചില്ല! നടി ദീപിക പദുകോണിനെതിരെ രൂക്ഷ വിമർശനവുമയി പ്രേക്ഷകർ,..\nNews എന്‍ഡിഎയ്ക്കൊപ്പം കിടക്കുന്നവരെ എല്‍ഡിഎഫിലേക്ക് ക്ഷണിക്കേണ്ട; നിലപാട് കടുപ്പിച്ച് കാനം


The Dolphin Bar Gets Renamed As 'The Dolphins - Malayalam Filmibeat\n| Updated: Wednesday, March 5, 2014, 10:37 [IST]\nസുരേഷ് ഗോപിയുടെ ആരാധകര് ഏറെ പ്രതീക്ഷകളോടെ കാത്തിരിക്കുന്ന ചിത്രമാണ്ദീപന് സംവിധാനം ചെയ്യുന്ന ഡോള്‍ഫിന് ബാര്. സുരേഷ് ഗോപിയ്‌ക്കൊപ്പം അനൂപ് മേനോനും കല്‍പനയും പ്രധാന വേഷത്തിലെത്തുന്ന ചിത്രം പക്ഷേ ഇനി ഡോള്‍ഫിന് ബാറല്ല. ചിത്രത്തിന്റെ പേര് ദി ഡോള്‍ഫിന്‍സ് എന്നാക്കി മാറ്റിയിരിക്കുകയാണ്.\nഅനൂപ് മേനോനാണ് തന്റെ ഫേസ്ബുക്ക് പേജിലൂടെ ചിത്രത്തിന്റെ പേര് ദി ഡോള്‍ഫിന്‍സ് എന്നാക്കി മാറ്റിയതായി അറിയിച്ചിരിക്കുന്നത്. ചില സാങ്കേതിക കാരണങ്ങളാല് ചിത്രത്തിനിട്ട ഡോള്‍ഫിന് ബാര് എന്ന പേര് മാറ്റി ദി ഡോള്‍ഫിന്‍സ് എന്നാക്കി മാറ്റുകയാണെന്നാണ് അനൂപ് അറിയിച്ചിരിക്കുന്നത്. ചിത്രത്തിന്റെ തിരക്കഥ അനൂപിന്റേതാണ്.\nസുരേഷ് ഗോപി ഒരു ബാര് നടത്തിപ്പുകാരനായ പനമുട്ടം സുരയായിട്ടാണ് ചിത്രത്തില് അഭിനയിക്കുന്നത്. ഭാര്യാവേഷത്തിലാണ് കല്‍പന അഭിനയിക്കുന്നത്. ഇതാദ്യമായിട്ടാണ് സുരേഷ് ഗോപിയും കല്‍പനയും ഭാര്യാഭര്‍ത്താക്കന്മാരായി അഭിനയിക്കുന്നത്.\nബാറിലെ സ്ഥിരക്കാരായ ഒട്ടേറെപ്പേരുടെ ജീവിതകഥകളാണ് ചിത്രം പറയുന്നത്. സുരേഷ് ഗോപിയും അനൂപ് മേനോനും തീര്‍ത്തും വ്യത്യസ്തമായ ഗറ്റപ്പുകളിലാണ് ചിത്രത്തില് അഭിനയിക്കുന്നത്. തിരുവനന്തപുരത്തും പരിസരങ്ങളിലുമായിട്ടാണ് ദി ഡോള്‍ഫിന് ചിത്രീകരിച്ചിരിക്കുന്നത്.\nശ്രീനിവാസന്, സൈജു കുറുപ്പ്, അരുണ്, രാഹുല് മാധവ്, സിദ്ദിഖ്, അനില് മുരളി, കിരണ് രാജ്, ഇടവേളശ ബാബു തുടങ്ങി വലിയൊരു താരനിര തന്നെ ചിത്രത്തിലുണ്ട്. അരുണ്, സുദീപ് കാരാട്ട് എന്നിവര് ചേര്‍ന്നാണ് ചിത്രം നിര്‍മ്മിക്കുന്നത്.\nRead more about: suresh gopi anoop menona deepan the dolphins kalpana സുരേഷ് ഗോപി അനൂപ് മേനോന് പേര് ഡോള്‍ഫിന് ബാര് ദി ഡോള്‍ഫിന്‍സ് കല്‍പ്പന\nDirected by Diphan, the crew has now changed the name of the movie from The Dolphin Bar to The Dolphins


ഫിത്ര് സകാത്ത് – Chandrika Daily\nBy chandrika Wednesday June 13, 2018 16:33 pm\nഇസ്ലാമിന്റെ പഞ്ചസതംഭങ്ങളില് നാലാം സ്ഥാനത്തുള്ള ഫിത്വര് സകാത്ത് ശരീരത്തിന്റെയും മനസ്സിന്റെയും ശുദ്ധീകരണം ലക്ഷ്യം വെച്ചുള്ളതാണ്. ഹിജ്‌റ രണ്ടാം വര്‍ഷമണിത് നിര്‍ബന്ധമാക്കുന്നത്. നീണ്ട ഒരു മാസത്തെ വ്രതത്തിനൊടുവില്…\nഇസ്ലാമിന്റെ പഞ്ചസതംഭങ്ങളില് നാലാം സ്ഥാനത്തുള്ള ഫിത്വര് സകാത്ത് ശരീരത്തിന്റെയും മനസ്സിന്റെയും ശുദ്ധീകരണം ലക്ഷ്യം വെച്ചുള്ളതാണ്. ഹിജ്‌റ രണ്ടാം വര്‍ഷമണിത് നിര്‍ബന്ധമാക്കുന്നത്. നീണ്ട ഒരു മാസത്തെ വ്രതത്തിനൊടുവില് വന്ന് ചേരാനിടയുള്ള കളങ്കളില് നിന്നും ശരീരത്തെയും ആത്മാവിനെയും സമ്പത്തിനെയും ശുദ്ധീകരിക്കുന്ന ഒരു പ്രക്രിയയാണിത്. എന്നാല് കേവലം ദാരിദ്ര നിര്‍മ്മാര്‍ജന പദ്ധതിയായി ഈ ധര്‍മ്മത്തെ ചുരുക്കുന്നത് ശരിയല്ല. മറിച്ച് പ്രധാനപ്പെട്ടൊരു സന്തോഷ വേളയില് തന്റെ സഹോദരന്മാരാരും പട്ടിണി കിടക്കരുതെന്ന മുസ്ലിം സഹോദരന്റെ ബാധ്യതാ നിര്‍വഹണവും ഇതിനു പിന്നിലുണ്ട്. ഇസ്ലാമിലെ ഖണ്ഡിത പ്രമാണമായ ഇജ്മാഅ് മുഖേന സ്ഥിരപ്പെട്ടത്താണ് ഈ സകാത്തെന്നു ഇബ്നു മുന്‍ദിര് (റ) ഉദ്ധരിച്ചിട്ടുണ്ട്. (തുഹ്ഫ : 3/305)\nആര് കൊടുക്കണം ?\nഓരോ കുടുംബനാഥനും തന്റെ കുടുംബാംഗങ്ങളുടെ മേല് നിര്‍ബന്ധമായ ബാധ്യത കൊടുത്ത് നിറവേറ്റണം. റമദാന് മാസത്തിന്റെ പരിസമാപ്തിയും പെരുന്നാള് രാവ് ആരംഭിക്കുകയും ചെയ്യുന്നതു മുതലാണ് ഈ ബാധ്യത വന്നു ചേരുന്നത്. ഈസമയത്ത് തന്റെ മേല് ചെലവ് ബാധ്യതപ്പെട്ടവരായി മുസ്ലിംകള് ആരെല്ലാമുണ്ടോ അവരുടെയെല്ലാം സകാത്ത് നല്‍കണം. അപ്പോള് പ്രസ്തുത സമയത്ത് ഒരുമിച്ച് ജീവിക്കുന്നവരുടെ ബാധ്യത മാത്രമേ വന്നു ചേരുന്നുള്ളൂ. പെരുന്നാള് രാവ് പ്രവേശിച്ച ശേഷം ജനിച്ചകുഞ്ഞിന് വേണ്ടിസകാത്ത് നല്‍കേണ്ടതില്ല. എന്നാല് പെരുന്നാള് രാവില് മരണപ്പെട്ടവരുടെ സകാത്തു ബാധ്യതപ്പെട്ടവരുടെ മേല് നിര്‍ബന്ധമാവുന്നു. തന്റെശരീരം, ഭാര്യ, ചെറിയമക്കള്, പിതാവ്, മാതാവ്, വലിയമക്കള്, എന്നീക്രമത്തിലാണ് ചെലവ് ബാധ്യതപ്പെട്ടവരെ ഇവിടെ പരിഗണിക്കേണ്ടത്. എല്ലാവരുടേതും നല്‍കാന് കഴിവില്ലാത്തവര്, ഉള്ളതുകൊണ്ട് ഈക്രമത്തില് മുന്‍ഗണന നല്‍കികൊടുക്കണം. ജോലിക്ക് കഴിവോ ധനമോയുള്ള വലിയ മക്കള് ഒരു കുടുംബനാഥന്റെ കീഴില് വരില്ല. പിതാവിന്റെമേല് അവരുടെ ചെലവും നിര്‍ബന്ധമില്ല. പിതാവ് അവരുടേത് നല്‍കിയാല് തന്നെ അവരുടെ സമ്മതമില്ലെങ്കില് മതിയാവുകയില്ല.\nഅനുയോജ്യമായ വീട്, ആവശ്യമായ പരിചാരകന്, പെരുന്നാള് രാത്രിയിലേയും പകലിലേയും തന്റെയും ആശ്രിതരുടേയും ( തന്നെആശ്രയിച്ച് കഴിയുന്നകോഴി, ആട്, പശു പോലുള്ള വളര്‍ത്തു ജീവികളും ഇതിലുള്‍പ്പെടും) ചെലവുകള് കഴിച്ച് മിച്ചമുള്ളതില് നിന്നാണ് സകാത്ത് നല്‍കേണ്ടത്. മിച്ചമെന്നാല് ഭക്ഷ്യ ധാന്യം മാത്രമല്ല. സ്വത്തുക്കളെല്ലാം ഉള്‍പ്പെടും. പക്ഷേതനിക്ക് ജീവിതത്തിന് ആവശ്യമായ തൊഴിലുപകരണങ്ങള്, സ്ത്രീയുടെ അനുയോജ്യമായ ആഭരണം, ആവശ്യമായ കര്‍മ്മശാസ്ത്രഗ്രന്ഥങ്ങള്, എന്നിവയൊന്നും വിറ്റുമിച്ചമുണ്ടാക്കി സകാത്തുനല്‍കല് ബാധ്യതയില്ല. പറമ്പ്, തോട്ടം പോലുള്ളവ മിച്ചമുള്ളതില് പെടും. ആവശ്യത്തില് കവിഞ്ഞതും അനുയോജ്യത്തിലുപരിയുള്ളതുമായ വീട്ടുപകരണങ്ങളും ഉള്‍പ്പെടും. മറ്റു പലരില് നിന്നും സകാത്തു ലഭിച്ചിട്ടു മിച്ചം വന്നതാണെങ്കിലും സകാത്തുകൊടുക്കണം. പക്ഷേ, പെരുന്നാള് രാത്രി ആരംഭിക്കും മുമ്പ് ഇങ്ങനെ ലഭിച്ചു മിച്ചം വന്നതാകണം. ആകയാല് മിക്കകുടുംബങ്ങളും ഫിത്വ്ര് സകാത്ത് നല്‍കാന് ബാധ്യതപ്പെട്ടവര് തന്നെ.\nനാട്ടിലെ മുഖ്യാഹാരമായി എണ്ണപ്പെടുന്ന ആഹാരണു ഫിത്വര് സകാത്തായി കൊടുക്കേണ്ടത്. ഭക്ഷ്യ ധാന്യമായി ഉപയോഗമുണ്ടെങ്കില് വിവിധ ആഹാരങ്ങള് കൊടുക്കുന്നുണ്ടെങ്കില് ഏതും കൊടുക്കാം. മുന്തിയതാണുത്തമം. നാട്ടിലെ ഭക്ഷ്യധാന്യമല്ലാത്ത മുന്തിയ ഇനം ധാന്യം തന്നെ നല്‍കിയാലും വാങ്ങുന്നവര് ഇഷ്ടപ്പെട്ടാലെ സാധുവാകുകയുളളൂ.\nധര്‍മ്മം സാധുവാകാന് രണ്ടു നിബന്ധനകള്\nസകാത്ത് നല്‍കുന്നവന് രണ്ടു നിബന്ധനകള് നിര്‍ബന്ധമായും പാലിച്ചിരിക്കണം. ഒന്നു കരുത്ത്. അഥവാ നിയ്യത്ത്. തന്റെയും ആശ്രിതരുടേയും ഫിത്വ്ര് സകാത്ത് നല്‍കുന്നു എന്നു കരുതലാണത്. സകാത്ത് നല്‍കുമ്പോഴോ അരി അളന്ന് വക്കുമ്പോഴോ ഈ കരുതല്/ ഉദ്ദേശം ഉണ്ടായാല് മതി. രണ്ട്, അര്‍ഹതപ്പെട്ടവര്‍ക്ക് നല്‍കല്.\nശവ്വാല് മാസപ്പിറവിയോടെയാണ് ഫിത്വര് സകാത്ത് നിര്‍ബന്ധമാകുന്നതെങ്കിലും റമദാന് ആഗതമായതുമുതല് നല്‍കാവുന്നതാണ്. പക്ഷേ, ഇങ്ങനെ കൊടുക്കുമ്പോള് ശവ്വാല് മാസത്തിന്റെ ആദ്യനിമിഷത്തില് വാങ്ങിയവന് വാങ്ങാനും നല്‍കിയവന് നല്‍കാനും അര്‍ഹരായിരിക്കണമെന്ന നിബന്ധനയുണ്ട്. അപ്പോള് റമദാന് മാസത്തില് ഫിത്വര് സകാത്ത് വാങ്ങിയവന് ശവ്വാലാകുമ്പോഴേക്ക് മരിക്കുകയോ മുര്‍ത്തദ്ദാവുകയോ സകാത്തായി ലഭിച്ച സ്വത്ത് കൊണ്ടല്ലാതെ ധനികനാവുകയോ ചെയ്താല് നേരത്തെ നല്‍കിയത് സകാത്തായിപരിഗണിക്കില്ല.\nCategories: Video Stories Tags: Fithr Zakath


അറുപതുകളിലെ അഴകുമായി വെസ്പ റേസിങ്ങ് സിക്സ്റ്റീസ് എത്തി; വില 1.20 ലക്ഷം രൂപ മുതല് | Piaggio Vespa Racing Sixties Edition Launched In India\nകഴിഞ്ഞ ഡല്‍ഹി ഓട്ടോ എക്‌സ്‌പോയിലാണ് വെസ്പ റേസിങ്ങ് സിക്സ്റ്റീസ് എഡിഷന് സ്‌കൂട്ടര് പ്രദര്‍ശനത്തിനെത്തിച്ചത്.\nഇറ്റാലിയന് ഇരുചക്ര വാഹനനിര്‍മാതാക്കളായ പിയാജിയോയില്‍നിന്ന് പുറത്തിറങ്ങുന്ന വെസ്പയുടെ റേസിങ്ങ് സിക്സ്റ്റീസ് സ്‌പെഷ്യല് എഡിഷന് സ്‌കൂട്ടര് ഇന്ത്യയില് അവതരിപ്പിച്ചു. വെസ്പയുടെ SXL125, SXL150 മോഡലുകളെ അടിസ്ഥാനമാക്കിയെത്തുന്ന ഈ പതിപ്പിന് യഥാക്രമം 1.20 ലക്ഷവും 1.32 ലക്ഷം രൂപയുമാണ് ഇന്ത്യയിലെ എക്‌സ്‌ഷോറും വില. റെഗുലര് മോഡലിനെക്കാള് 6000 രൂപ അധികമാണിത്.\nകഴിഞ്ഞ ഡല്‍ഹി ഓട്ടോ എക്‌സ്‌പോയിലാണ് വെസ്പ റേസിങ്ങ് സിക്സ്റ്റീസ് എഡിഷന് സ്‌കൂട്ടര് പ്രദര്‍ശനത്തിനെത്തിച്ചത്. വെസ്പയുടെ SXL125, SXL150 മോഡലുകള്‍ക്ക് കരുത്തേകുന്ന എന്‍ജിന് തന്നെയായിരിക്കും ഇവയിലും പ്രവര്‍ത്തിക്കുക. എന്നാല്, വാഹനത്തിന് സ്‌പോര്‍ട്ടി ഭാവം ഒരുക്കുന്നതിനുള്ള ഡിസൈന് ശൈലി റേസിങ്ങ് സിക്‌സ്റ്റീസ് എഡിഷനില് നല്‍കിയിട്ടുണ്ട്.\nവെള്ള നിറത്തിലാണ് ഈ പ്രത്യേക പതിപ്പ് ഒരുങ്ങുന്നത്. റേസിങ്ങ് വാഹനത്തിന്റെ ഭാവം പകരുന്നതിനായി ഇതിന്റെ മുന്നിലും മഡ്ഗാര്‍ഡിലും വശങ്ങളിലും ചുവപ്പ് നിറത്തില് സ്ട്രിപ്പുകള് നല്‍കും. ഫല്‍റ്റ് ഷേപ്പിലുള്ള സ്‌റ്റൈലിഷ് സീറ്റും ഗോള്‍ഡന് ഫിനീഷിങ്ങിലുള്ള 11, 10 ഇഞ്ച് വലിപ്പത്തിലുള്ള അലോയി വീലുകളുമാണ് ഈ ലിമിറ്റഡ് എഡിഷന് ബൈക്കില് നല്‍കിയിരിക്കുന്നത്.\nപുതുതലമുറ വാഹനങ്ങളിലെ ഫീച്ചറുകളായ സെമിഡിജിറ്റല് ഇന്‍സ്ട്രുമെന്റ് കണ്‍സോള്, എല്‍ഇഡി ഹെഡ്‌ലൈറ്റ്, എല്‍ഇഡി ഡേ ടൈം റണ്ണിങ്ങ് ലൈറ്റ്, യുഎസ്ബി ചാര്‍ജിങ്ങ് സ്ലോട്ട് എന്നിവയും വെസ്പയുടെ ഈ പ്രത്യേക പതിപ്പില് ഒരുങ്ങുന്നുണ്ട്. റേസിങ്ങ് വാഹനങ്ങളുടെ തലയെടുപ്പ് നല്‍കിയാണ് ഈ സ്‌കൂട്ടര് നിരത്തുകളില് എത്തുന്നത്.\nറേസിങ്ങ് സിക്‌സ്റ്റീസ് എഡിഷന്റെ 125 സിസി മോഡല് 9.8 ബിഎച്ച്പി പവറും 9.6 എന്‍എം ടോര്‍ക്കുമാണ് ഉത്പാദിപ്പിക്കുന്നത്. അതേസമയം, 150 സിസി എന്‍ജിന് മോഡല് 10.32 ബിഎച്ച്പി പവറും 10.6 എന്‍എം ടോര്‍ക്കുമേകും. മുന്നില് 200 എംഎം ഡിസ്‌ക് ബ്രേക്കിനൊപ്പം സിംഗിള് ചാനല് എബിഎസും പിന്നില് 140 എംഎം ഡ്രം ബ്രേക്കും വെസ്പ റേസിങ്ങ് സിക്സ്റ്റീസിന് സുരക്ഷയൊരുക്കും.\nContent Highlights: Piaggio Vespa Racing SixtiesEdition Launched In India\nസ്‌കൂട്ടറിലെ റേസിങ്ങ് വീരന്; നിരത്തിലെത്താനൊരുങ്ങി വെസ്പ റേസിങ്ങ് സിക്സ്റ്റീസ് ലിമിറ്റഡ് എഡിഷന്\nഉത്സവ സീസണ് ആഘോഷമാക്കാന് 5എക്‌സ് ഫണ് ഓഫറുമായി പിയാജിയോ


അമ്മയ്ക്ക് സംഗീതത്തിൽ ചാലിച്ച സ്നേഹസമ്മാനവുമായി അനുരാധ; വീഡിയോ ഗാനം കാണാം.. -\nHome Gallery അമ്മയ്ക്ക് സംഗീതത്തിൽ ചാലിച്ച സ്നേഹസമ്മാനവുമായി അനുരാധ; വീഡിയോ ഗാനം കാണാം..\nഅമ്മയ്ക്ക് സംഗീതത്തിൽ ചാലിച്ച സ്നേഹസമ്മാനവുമായി അനുരാധ; വീഡിയോ ഗാനം കാണാം..\nപ്രശസ്ത പിന്നണി ഗായിക രേണുക മോഹന് സംഗീതത്തിൽ ചാലിച്ച സ്നേഹ സമ്മാനവുമായി എത്തുകയാണ് മകളും പാട്ടുകാരിയുമായ അനുരാധ ശ്രീറാം. രേണുകയുടെ 74 ആം പിറന്നാൾ ദിനത്തിലാണ് അമ്മയ്ക്കായി ‘കമനീയം’ എന്ന വീഡിയോ അനുരാധ തയാറാക്കിയിരിക്കുന്നത്. രേണുക ആലപിച്ച ആറ് സുന്ദര മലയാള ഗാനങ്ങൾ കോർത്തിണക്കിയാണ് അനുരാധ പുതിയ വീഡിയോ തയാറാക്കിയിരിക്കുന്നത്.\nരേണുക പാടി അവിസ്മരണനീയമാക്കിയ ‘കണികാണും നേരം കമല നേത്രന്റെ’ എന്ന ഗാനവും ‘അമ്മേ അമ്മേ അമ്മേ നമ്മുടെ’, ‘എല്ലാം ശിവമയം ശിവ ശക്തിമയം’, ‘കമനീയ കേരളമേ’, ‘കടക്കണ്ണിൻ മുന കൊണ്ടു കത്തെഴുതി പോസ്റ്റ് ചെയ്യാൻ’, ‘നീലാഞ്ജനക്കിളി ..നീലാഞ്ജനക്കിളി നിനക്കും ഇന്ന് നോയമ്പാണോ..’ തുടങ്ങിയ ഗാനങ്ങളും ചേർത്ത ഒരു മനോഹര വീഡിയോ ഗാനമാണ് അനുരാധ ഒരുക്കിയിരിക്കുന്നത്.\nഅനുരാധ ആലപിക്കുന്ന ഈ ഗാനത്തിന് മാറ്റുകൂട്ടാൻ കീ ബോർഡ് തയാറാക്കി മധു പോളും വയലിനിൽ വിസ്‌മയം സൃഷ്ടിച്ച് ഫ്രാൻസിസ് സേവ്യറും ഒപ്പമെത്തി. ജോസി ആലപ്പുഴയും സന്ദീപ് നടരാജനും മ്യൂസിക് ഇൻസ്ട്രുമെന്റ്സുമായി എത്തിയതോടെ പാട്ടിന്റെ ഭംഗി ഇരട്ടിച്ചു.\nഅതേസമയം നിരവധി ഗാനങ്ങളിലൂടെ മലയാളി മനസുകളിൽ ഇടം നേടിയ അനുരാധ ഫ്ലവേഴ്‌സ് ടി വി ഒരുക്കുന്ന മ്യൂസിക്കൽ റിയാലിറ്റി ഷോയായ ടോപ് സിംഗറിലും ജഡ്‌ജായി എത്താറുണ്ട്. ശബ്ദമാധുര്യം കൊണ്ട് മലയാളി പ്രേക്ഷകരുടെ ഹൃദയങ്ങൾ കീഴടക്കിയ കുട്ടികുറുമ്പന്മാർ പാട്ടുപാടാൻ എത്തുന്ന ടോപ് സിംഗർ ഇതിനോടകം ലോകമലയാളികൾ ഇരുകൈകളും നീട്ടി സ്വീകരിച്ചിരിക്കുകയാണ്. ഒഡീഷനിലെ നിരവധി കടമ്പകൾ കടന്നെത്തിയ 23 കുട്ടിപ്രതിഭകളാണ് ഈ ഷോയിൽ മാറ്റുരയ്ക്കുന്നത്. എല്ലാ ദിവസവും രാത്രി 8 മണിക്കാണ് കുരുന്നു ഗായിക പ്രതിഭകള് ഒരുക്കുന്ന ഈ സംഗീതവിരുന്ന്..


റേസിംഗ് ബൈക്കുകൾക്കും, റേസിംഗ് കാറുകൾക്കും എന്തുകൊണ്ടാണ് ഗ്രൂവ് ( tread ) ഇല്ലാത്ത മൊട്ട ടയറുകൾ ഉപയോഗിക്കുന്നത്. - Drive Kerala\nby DRIVE KERALA June 16, 2020 June 16, 2020\nപലരുടെയും സംശയമാണ് എന്തുകൊണ്ടാണ് റേസിംഗ് ബൈക്കുകൾക്കും, റേസിംഗ് കാറുകൾക്കും ഗ്രൂവ് ( tread ) ഇല്ലാത്ത മൊട്ട ടയറുകൾ ഉപയോഗിക്കുന്നത് എന്ന്. പലരും കരുതിയിരിക്കുന്നത് ടയറിൽ ഗ്രൂവ് ഇട്ടിരിക്കുന്നത് റോഡിൽ കൂടുതൽ പിടുത്തം കിട്ടുവാനാണ് എന്നാണ്. എന്നാൽ അതിനാണോ ടയറിൽ ഗ്രൂ ഇടുന്നതു എന്ന് ഒന്ന് നമുക്കൊന്നു പരിശോധിക്കാം. സാധന ഗതിയിൽ വാഹനം ഓടിക്കുമ്പോൾ റോഡിൽ വെള്ളമുള്ളപ്പോൾ ടയർ സ്കിഡ് ആവാതിരിക്കാൻ വേണ്ടി ടയറിനു റോഡുമായി നല്ല പിടുത്തം കിട്ടുന്നതിനാണ് ടയറിലെ ഗ്രൂവുകൾ ഉപയോഗിക്കുന്നത്. ടയറിലുള്ള ഈ ഗ്രൂവിലൂടെ വെള്ളം കയറി ടയറും റോഡുമായി കൂടുതൽ പിടുത്തം കിട്ടുന്നു.\nഎന്നാൽ ടയറുകളിൽ ഈ ടയർ മാർക്ക് ഇല്ലെങ്കിൽ ടയറും റോഡും തമ്മിൽ ഉള്ള പിടുത്തം കിട്ടാതെ വാഹനം തെന്നി പോകും. അതിനാൽ തന്നെ ഗ്രൂവ് ഇല്ലാത്ത ടയറുമായി നമ്മുടെ കേരളം പോലെ കൂടുതൽ മഴ പെയ്യുന്ന സ്ഥലത്തുകൂടി വാഹനം ഓടിച്ചാൽ എപ്പോ സ്കിഡ് ആയി എന്ന് ആലോചിച്ചാൽ മതി. എന്നാൽ ടയറുകൾക്ക് റോഡുമായി കൂടുതൽ പിടുത്തം കിട്ടുവാൻ ഗ്രൂവിന്റെ ആവശ്യം ഇല്ല എന്നതാണ് വാസ്തവം. നനഞ്ഞു കിടക്കുന്ന സന്ദർഭങ്ങളിൽ മാത്രമാണ് ഇതിന്റെ ആവശ്യമുള്ളു എന്ന് അർദ്ധം. ടയറിൽ ഗ്രൂവ് ഉണ്ടെങ്കിൽ ഗ്രൂവ് ഉള്ള ഭാഗം റോഡുമായി സ്പർശിക്കുന്നില്ല. അതിനാൽ തന്നെ നമ്മൾ വാഹങ്ങളിൽ ഉപയോഗിക്കുന്ന ഗ്രൂവ് ഉള്ള ടയറിനു റോഡുമായുള്ള പിടുത്തം അൽപ്പം കുറവാണ്. പക്ഷെ മഴ ഉള്ളപ്പോൾ പിടുത്തം ആവശ്യത്തിന് പിടുത്തം കിട്ടുകയും ചെയ്യുന്നു.\nഎന്നാൽ മൊട്ട ടയറുകൾക്കു (Slicks) ഗ്രൂവ് ഇല്ലാത്തതിനാൽ റോഡുമായി കൂടുതൽ സ്പർശിക്കുകയും, അതുകാരണമായി റോഡുമായി കൂടുതൽ പിടുത്തം കിട്ടുകയും ഇത് വാഹനം ഓടിക്കുമ്പോഴും വാഹനത്തിന്റെ സ്പീഡ് കൂട്ടുമ്പോഴും അതുപോലെ ബ്രെക്ക് പിടിക്കുമ്പോഴും റോഡുമായി കൂട്ടുതൽ പിടുത്തം കിട്ടുകയും അത് നല്ല പെർഫോമനസ് ഉണ്ടാക്കുവാൻ സഹായിക്കുന്നു.ഇതുമൂലമുണ്ടാകുന്ന ആകെ പ്രശ്‌നം മഴയത്തു റോഡ് നനഞ്ഞു കുടക്കുമ്പോഴും പൊടി പിടിച്ച റോഡിലൂടെയും ഓടിച്ചാൽ സ്കിഡ് ആവും എന്നതാണ്. റൈസിംഗ്‌കൾ നടത്തുന്നത് മഴ ഇല്ലാത്ത സമയത്താണ് അതുകൊണ്ടാണ് റൈസിംഗ് വാഹനങ്ങളിൽ മഴ ഇല്ലാത്തപ്പോൾ മാത്രം ഉപയോഗിച്ച് കൂടുതൽ കാര്യക്ഷമത ഉണ്ടാക്കുന്ന മൊട്ട ടയറുകൾ റേസിംഗ് വാഹനങ്ങളിൽ ഉപയോഗിക്കുന്നത്\nകോംപാക്‌ട് എസ്‌യുവി ശ്രേണിയിലേക്ക് കിയയുടെ സോനെറ്റ് എത്തുന്നു


1993 – വിജ്ഞാനോത്സവം ’93-94 കൈപ്പുസ്തകം – കേരള ശാസ്ത്രസാഹിത്യ പരിഷത്ത് | ഗ്രന്ഥപ്പുര\n1993 – വിജ്ഞാനോത്സവം ’93-94 കൈപ്പുസ്തകം – കേരള ശാസ്ത്രസാഹിത്യ പരിഷത്ത്\nPosted on April 7, 2021 by Shaji\nകേരള ശാസ്ത്രസാഹിത്യ പരിഷത്തിന്റെ വളരെ പ്രധാനപ്പെട്ട ഒരു പ്രവർത്തനമേഖലയാണ് വിദ്യാഭ്യാസം. സ്ക്കൂൾ വിദ്യാഭ്യാസത്തിലെ മൂല്യനിർണ്ണയത്തെ കുറിച്ചുള്ള പരിഷത്തിന്റെ ആശയങ്ങൾ സമൂഹവുമായി പങ്കു വെക്കുന്നതിനുള്ള വേദിയാണ് വിജ്ഞാനോത്സവങ്ങൾ. കേരളത്തിലെ വിദ്യാഭ്യാസരംഗത്ത് മൂല്യനിർണ്ണയത്തിൽ കാലാനുസൃതമായ മാറ്റങ്ങൾ കൊണ്ടുവരുന്നതിന് വിജ്ഞാനോത്സവങ്ങളിൽ നിന്നും കിട്ടിയ അനുഭവങ്ങൾ സഹായകമായിട്ടുണ്ട്. 1993-94ലെ വിജ്ഞാനോത്സവത്തിന്റെ മുന്നൊരുക്കങ്ങൾക്കു വേണ്ടി തയ്യാറാക്കിയ കൈപ്പുസ്തകത്തിന്റെ ഡിജിറ്റൽ സ്കാനാണ് ഇവിടെ പങ്കുവെക്കുന്നത്.\nവിജ്ഞാനോത്സവം 93-94 കൈപ്പുസ്തകം – കേരള ശാസ്ത്രസാഹിത്യ പരിഷത്ത്\nപേര്: വിജ്ഞാനോത്സവം 93-94 കൈപ്പുസ്തകം\nഅച്ചടി: പ്രിൻടൊസെറ്റ്, കോഴിക്കോട്


ജീവിതവിജയത്തിനുള്ള ഘടകങ്ങൾ തേടുകയാണോ? | Innathe Chintha Vishayam | Motivation\nടി.ജെ.ജെ. August 29, 2021 11:46 AM IST\nആധ്യാത്മിക രംഗത്താകട്ടെ, ഭൗതിക രംഗത്താകട്ടെ അലസത ഒന്നും നേടിത്തരുന്നില്ല\nവിധിയെ മാറ്റിനിർത്തി സ്വശക്തിക്കനുസൃതമായി പെരുമാറുക\nRepresentative Image. Photo Credit : G Stock Studio . Shutterstock.com\nപലരുടെയും ജീവിതവിജയം നിരീക്ഷിക്കുമ്പോൾ അതിനു നിദാനമായ ഘടകങ്ങൾ എന്തായിരിക്കുമെന്നു നാം ചിന്തിച്ചു പോകാറുണ്ട്. പൊതുവേ പറയാവുന്ന രണ്ടു ഘടകങ്ങൾ ഉണ്ട്: സ്ഥിരോൽസാഹവും നിതാന്ത പരിശ്രമവും. ആയുസ്സിന്റെ ക്ഷണികതയും നിസ്സാരതയും മനസ്സിലാക്കുന്നവർ ജീവിതം ധന്യമാക്കുവാൻ ഉൽസാഹപൂർവം നിരന്തരയത്നം നടത്തുന്നു.\nപ്രസിദ്ധ കവിയായ ജോൺ മെയ്സ്ഫീൽസ് ആത്മകഥയിൽ എഴുതുന്നു: പതിനേഴാമത്തെയോ പതിനെട്ടാമത്തെയോ വയസ്സിലാണ് ഞാൻ തുറമുഖത്തൊഴിലാളിയായി ജോലി ആരംഭിക്കുന്നത്. പിന്നീടു യോൻകറിലെ കാർപ്പറ്റ് വ്യവസായശാലയിൽ ജോലി നോക്കി. നിത്യവൃത്തിക്കുള്ള ശമ്പളമേ എനിക്കു കിട്ടിയിരുന്നുള്ളൂ. തുറമുഖത്തൊഴിലാളിയായി ജോലി തുടങ്ങിയപ്പോഴാണ് എഴുത്തും വായനയും ആദ്യമായി അഭ്യസിച്ചത്. രാത്രിയിലും ഒഴിവു ദിവസങ്ങളിലും അക്ഷരങ്ങൾ കൂട്ടിയെഴുതാൻ പഠിച്ചു.\nഷെല്ലിയുടെയും കീറ്റ്സിന്റെയും കവിതകൾ വായിച്ചപ്പോൾ ഒരു കവിയാകണമെന്ന ആഗ്രഹമുദിച്ചു. എത്രയോ ദൂരം താണ്ടണമെന്നു ഞാൻ ചിന്തിച്ചില്ല. വാസ്തവത്തിൽ വിയർപ്പിൽ കുളിച്ചു പോകത്തക്കവിധം കപ്പലിലുള്ള കഠിന ജോലികളെക്കാൾ കഠിനമായിരുന്നു എഴുത്തും വായനയും. നൈരാശ്യം എന്നെ ചൂഴ്ന്നു നിന്നു. അവസരങ്ങളിൽ എനിക്കുള്ള പ്രചോദനം അരുളിയത് ഒരു കൊച്ചു കവിതയായിരുന്നു. ആ കവിത ഇതാണ്:\n‘‘ആഗ്രഹിക്കയും, അലസമായിരിക്കയും ചെയ്ത ആരും\nമഹത്വത്തിന്റെ കൊടുമുടി കയറിയിട്ടില്ല.\nഅവസരങ്ങൾ! അതേ ദൈവം പറ്റംപറ്റമായി\nഅയയ്ക്കുന്ന മൽസ്യങ്ങൾ നമ്മുടെ മുന്നിലൂടെ\nകടന്നുപോകുന്നു; അവയെ സ്വന്തമാക്കണമോ,\nഎങ്കിൽ നീ തന്നെ ഇരകോർത്ത് ചൂണ്ടൽ എറിയുക.’’\nമെയ്സ് ഫീൽഡിന്റെ മനസ്സിൽ പ്രത്യാശ നിറയ്ക്കുവാൻ ഈ കാവ്യശകലത്തിനു കഴിഞ്ഞു. ദൈവം അനുനിമിഷം നൽകുന്ന അവസരങ്ങൾ അങ്ങേയറ്റം പ്രയോജനപ്പെടുത്തുമെന്ന് അദ്ദേഹം ദൃഢനിശ്ചയം ചെയ്തു. തളരാത്ത പരിശ്രമംകൊണ്ട് കവിയും സാഹിത്യകാരനുമായി ഉയരുവാൻ മെയ്സ്ഫീൽഡിനു കഴിഞ്ഞു. ഇവിടെ ഒരു കാര്യം വിസ്മരിക്കാവുന്നതല്ല. നൈസർഗികമായ കഴിവുകളും താലന്തുകളും അദ്ദേഹത്തിൽ ഉണ്ടായിരുന്നു എന്നുള്ളതും ഓർക്കേണ്ടതുണ്ട്. ഓരോരുത്തരുടെയും നൈസർഗിക പ്രതിഭ തിരിച്ചറിഞ്ഞ്, സ്ഥിരോൽസാഹവും നിരന്തര പരിശ്രമവുംകൊണ്ട് അതിനെ പുഷ്ടിപ്പെടുത്തണം.\nഅവസരങ്ങൾ പ്രയോജനപ്പെടുത്തുന്നുണ്ടോ എന്നു പരിശോധിച്ച്, നമുക്ക് നമ്മുടെ ഭാവിയെ ഒരു പരിധി വരെ നിർണയിക്കുവാൻ കഴിയും. പരിതസ്ഥിതികൾ എന്തെങ്കിലുമാകട്ടെ അവസരങ്ങൾ പ്രയോജനപ്പെടുത്തുന്ന സ്വഭാവമാണ് നമുക്കുള്ളതെങ്കിൽ അന്തിമ വിജയം നമ്മുടേതായിരിക്കും. ‘കഥാസരിത് സാഗരം’ എന്ന പൗരാണിക ഗ്രന്ഥത്തിൽ നിന്ന് ഉദ്ധരിച്ചിരിക്കുന്നത് വായിക്കുകയുണ്ടായി. അത് ‘മൂഷികൻ’ എന്ന ഒരു കഥയാണ്.\nഒരിക്കൽ ഒരാൾ ഒരു വണിഗീസന്റെ വീട്ടിൽ ചെന്നു. സമ്പന്നനായ വ്യാപാരി മകനെ ശാസിക്കുകയാണ്. ‘‘എടാ, ഇതാ ഒരെലി ചത്തു കിടക്കുന്നു. സാമർഥ്യമുള്ളവനാണ് നീയെങ്കിൽ ഇതുകൊണ്ടു വലിയ ധനവാനാകാം. നീ കഴിവുള്ളവനല്ല. ഞാൻ നിനക്കു തന്ന പണമെല്ലാം കളഞ്ഞുകുളിച്ചു. നിനക്കു സാമർഥ്യമില്ല.’’\nആഗതൻ ഈ സംഭാഷണം കേട്ടു. അയാൾ വണിഗീശനോട് എലിയെ തരാമോ എന്നു ചോദിച്ചു. ചിരിച്ചുകൊണ്ട് അയാൾ എലിയെ ആഗതനു നൽകി. എലിയെ അയാൾ പല വീടുകളിലും കൊണ്ടുചെന്നു. ഒരാൾ തന്റെ പൂച്ചയ്ക്കു വേണ്ടി അതിനെ വാങ്ങി ചെറിയ ഒരു തുക കൊടുത്തു. കിട്ടിയ തുകകൊണ്ട് അയാൾ കടല വാങ്ങി വറുത്ത് കുറെ വെള്ളവുമായി വഴിക്കവലയിൽ ഇരുന്നു. വിറകുവെട്ടുകാർ ക്ഷീണിച്ചു തളർന്നപ്പോൾ അവർക്കു കടലയും വെള്ളവും നൽകി. പകരം വിറകു വാങ്ങി. അതു ചന്തയിൽ വിറ്റ് വീണ്ടും കടല വാങ്ങി. ഇങ്ങനെ പല ദിവസംകൊണ്ട് വളരെയധികം വിറകു സംഭരിച്ചു. മഴ ദിവസങ്ങളിൽ കൂടുതൽ വില വിറകിനു കിട്ടി. അതെല്ലാം ചേർത്ത് അയാൾ ഒരു പലചരക്കു കട തുടങ്ങി. അവസരത്തിനൊത്ത് അയാൾ പടിപടിയായി ഉയർന്ന് കോടീശ്വരനായി. എലിയെ വിറ്റ് ഉന്നതിയിലേക്കുയർന്ന ആ മനുഷ്യൻ ‘മൂഷികൻ’ എന്ന അപരനാമത്താൽ അറിയപ്പെട്ടു.\nനിരന്തരം പരിശ്രമിക്കുന്നവനെ ഐശ്വര്യദേവത അനുഗ്രഹിക്കുന്നുവെന്ന് വ്യക്തമാക്കുകയാണ് ‘മൂഷികനെ’പ്പറ്റിയുള്ള കഥകൊണ്ട് ലക്ഷ്യമിടുന്നത്. ആധ്യാത്മിക രംഗത്താകട്ടെ, ഭൗതിക രംഗത്താകട്ടെ അലസത ഒന്നും നേടിത്തരുന്നില്ല. ബലവാൻ സ്വർഗം പിടിച്ചുപറ്റുന്നുവെന്നാണല്ലോ യേശു പറയുന്നത്. സുകൃതങ്ങളുടെ ബലമില്ലാത്തവന് ആധ്യാത്മികരംഗത്ത് ഉറച്ചുനിൽക്കാനാവില്ല. ഹിതോപദേശം എന്ന കൃതിയിൽ പറയുന്നു: ‘‘പരിശ്രമശീലമുള്ളവന് ഐശ്വര്യമുണ്ടാകും. വിധി എല്ലാം നൽകുമെന്നു പറയുന്നത് വി‍ഡ്ഢിത്തമാണ്. വിധിയെ മാറ്റിനിർത്തി സ്വശക്തിക്കനുസൃതമായി പെരുമാറുക. ഇപ്രകാരം പ്രവർത്തിച്ചിട്ട് ഫലമില്ലെങ്കിൽ നിനക്കു യാതൊരു കുറവും ഭവിക്കുന്നില്ല.\nയേശുവിന്റെ ഒരു ഉപമയിൽ അഞ്ചു താലന്തു ലഭിച്ചവൻ അതുകൊണ്ടു വ്യാപാരം നടത്തി അഞ്ചുകൂടി സമ്പാദിച്ചപ്പോൾ അവന്റെ യജമാനൻ പ്രശംസിക്കുന്നതും, അഭിനന്ദിക്കുന്നതും കാണാം. സമയത്തെ തക്കത്തിൽ ഉപയോഗിച്ച് ഉൽസാഹത്തോടും നിരന്തര പരിശ്രമത്തോടും ജീവിതായോധനം നടത്തുന്നവർക്ക് വിജയം സുനിശ്ചിതമാണ്. അവർക്ക് ഒരു സംതൃപ്ത മനസ്സും കൃതജ്ഞത നിറഞ്ഞ ഹൃദയവും ഉണ്ടായിരിക്കും.\nContent Summary : Innathe Chintha Vishayam - The secret behind success\n3rq4ajhcus8v8f4730q4u82lqk video-component https-www-manoramaonline-com-opinion-t-j-j


bjp | 35ഉം 17 ചേർന്നാൽ 52! സിപിഎമ്മിനുള്ളത് 37 പേർ മാത്രം; സ്വതന്ത്രനെ പൊതു സമ്മതനാക്കി തിരുവനന്തപുരം കോർപ്പറേഷൻ പിടിക്കാനുള്ള കോൺഗ്രസ് നീക്കത്തിന് ബിജെപി പാര; വട്ടിയൂർക്കാവിൽ ബിജെപി-സിപിഎം സംഘർഷം തുടരുമ്പോഴും മേയറെ തിരഞ്ഞെടുക്കാൻ ഇരു കൂട്ടരും ഒരുമിക്കുമെന്ന ഭയപ്പാടിൽ കോൺഗ്രസ്; മെഡിക്കൽ കോഴയിലെ 'വില്ലനെ' സംശയത്തോടെ കണ്ട് യുഡിഎഫ്; തിരുവനന്തപുരം കോർപ്പറേഷനിൽ സർവ്വത്ര അനിശ്ചിത്വം; പുതിയ മേയറെ നിശ്ചിയിക്കുക ബിജെപി നിലപാട് തന്നെ - MarunadanMalayalee.com\n35ഉം 17 ചേർന്നാൽ 52! സിപിഎമ്മിനുള്ളത് 37 പേർ മാത്രം; സ്വതന്ത്രനെ പൊതു സമ്മതനാക്കി തിരുവനന്തപുരം കോർപ്പറേഷൻ പിടിക്കാനുള്ള കോൺഗ്രസ് നീക്കത്തിന് ബിജെപി പാര; വട്ടിയൂർക്കാവിൽ ബിജെപി-സിപിഎം സംഘർഷം തുടരുമ്പോഴും മേയറെ തിരഞ്ഞെടുക്കാൻ ഇരു കൂട്ടരും ഒരുമിക്കുമെന്ന ഭയപ്പാടിൽ കോൺഗ്രസ്; മെഡിക്കൽ കോഴയിലെ 'വില്ലനെ' സംശയത്തോടെ കണ്ട് യുഡിഎഫ്; തിരുവനന്തപുരം കോർപ്പറേഷനിൽ സർവ്വത്ര അനിശ്ചിത്വം; പുതിയ മേയറെ നിശ്ചിയിക്കുക ബിജെപി നിലപാട് തന്നെ\nNovember 06, 201903:36 PM IST Permalink\nതിരുവനന്തപുരം: വട്ടിയൂർക്കാവിൽ ബിജെപി-സിപിഎം സംഘർഷം തുടരുമ്പോഴും മേയറെ തിരഞ്ഞെടുക്കാൻ ഇരു കൂട്ടരും ഒരുമിക്കുമെന്ന സൂചനകൾ പുറത്ത്. വട്ടിയൂർക്കാവിൽ സംഘർഷം ഒഴിവാക്കുന്നതിനുവേണ്ടി ഉന്നത പൊലീസ് ഉദ്യോഗസ്ഥരുടെ നേതൃത്വത്തിൽ ശക്തമായ ഇടപെടൽ നടത്തുന്നുണ്ടെങ്കിലും ആക്രമണങ്ങളും പ്രത്യാക്രമണങ്ങളും തുടരുകയാണ്. ഇതിനിടെയാണ് സിപിഎമ്മിന് വേണ്ടി ബിജെപി ഒത്തുകളിക്കുന്നുവെന്ന ആരോപണം ശക്തമാകുന്നത്. 30 കൊല്ലമായി തിരുവനന്തപുരം കോർപ്പറേഷൻ ഭരിക്കുന്നത് സിപിഎമ്മാണ്. ഇത്തവണ ബിജെപിക്ക് 35 അംഗങ്ങളുടെ പിന്തുണയുണ്ട്. കോൺഗ്രസും ബിജെപിയും ചേർന്നാൽ സിപിഎമ്മിന് ഭരണം നഷ്ടമാകും. എന്നാൽ പ്രശാന്ത് മേയർ സ്ഥാനം രാജിവച്ച് നിയമസഭയിലെത്തുമ്പോഴും ബിജെപിക്ക് സിപിഎമ്മിനോട് താൽപ്പര്യമുണ്ടെന്നാണ് കോൺഗ്രസ് ആരോപണം.\nവട്ടിയൂർകാവിൽ ബിജെപി വോട്ടുകളെല്ലാം പോയത് സിപിഎമ്മിനാണ്. അതിന് ശേഷം രണ്ട് പേരും വട്ടിയൂർകാവിൽ തമ്മിൽ അടിക്കുന്നു. ഇതെല്ലാം അണികളെ തെറ്റിധരിപ്പിക്കാനാണ്. തിരുവനന്തപുരത്ത് കോർപ്പറേഷൻ സിപിഎം ഭരിക്കുന്നത് ബിജെപി കാരണമാണ്. അടുത്ത മേയർ തെരഞ്ഞെടുപ്പിലും സിപിഎമ്മിനെ സഹായിക്കാനാണ് ശ്രമം. ബിജെപിയിലെ സംസ്ഥാന നേതാവിന്റെ പിന്തുണയോടെയാണ് ഈ നീക്കമെന്നാണ് കോൺഗ്രസ് പറയുന്നത്. പ്രശാന്ത് ജയിച്ചതിന് പിന്നാലെ മേയർ സ്ഥാനത്തേക്ക് പൊതു സ്ഥാനാർത്ഥിയെ നിർത്താൻ ബിജെപിയും കോൺഗ്രസും തമ്മിൽ ധാരണയുണ്ടായിരുന്നു. സ്വതന്ത്ര ചിഹ്നത്തിൽ മത്സരിച്ച ഒരാളെ നിർത്താനായിരുന്നു പദ്ധതി. ഇതിലൂടെ തിരുവനന്തപുരം കോർപ്പറേഷനിലെ സിപിഎം ഭരണം അവസാനിപ്പിക്കാമെന്നും കരുതി. എന്നാൽ പ്രശാന്തിനെ ജയിപ്പിച്ച ബിജെപി സിപിഎമ്മിനൊപ്പം നിൽക്കുകയാണെന്നാണ് ഉയരുന്ന ആരോപണം.\nമെഡിക്കൽ കോഴയിൽ കുറ്റാരോപിതനായ സംസ്ഥാന നേതാവിനൊപ്പമാണ് തിരുവനന്തപുരത്തെ ബിജെപി നേതൃത്വം. ഈ നേതാവിന്റെ നേതൃത്വത്തിലാണ് കോർപ്പറേഷനിൽ പൊതു സ്ഥാനാർത്ഥിയെ നിർത്താമെന്ന ധാരണയിലേക്ക് കാര്യങ്ങളെത്തിയത്. പിന്നീട് ഈ നേതാവ് തന്നെ പിന്നോട്ട് പോയി. ഇപ്പോൾ പൊതു സ്ഥാനാർത്ഥിയെന്ന ചർച്ച നടക്കുന്നില്ല. ഇങ്ങനെ പോയാൽ സിപിഎം നേതാവ് തന്നെ വീണ്ടും മേയറാകും. അല്ലാത്ത പക്ഷം ഇടത് നേതാവും. ഇതിന് പിന്നിൽ വട്ടിയൂർക്കാവിൽ കുമ്മനം രാജശേഖരന് സീറ്റി നിഷേധിക്കാൻ കരുക്കൾ നീക്കിയ നേതാവാണ്. ഇതിലൂടെയാണ് സിപിഎമ്മിന് വിജയം ഉറപ്പിച്ചത്. വർക്കല മെഡിക്കൽ കോളേജിലെ കോഴ വിവാദവുമായി ഇതിന് ബന്ധമുണ്ട്. ഈ കേസിൽ വിജിലൻസ് അന്വേഷണം അട്ടിമറിച്ചു കൊടുത്ത സിപിഎം സർക്കാരിനോട് നേതാവ് നന്ദികാട്ടുകയാണെന്നാണ് ഉയരുന്ന ആക്ഷേപം.\nവട്ടിയൂർകാവിൽ ബിജെപി സിപിഎം സംഘർഷം അതിശക്തമാണ്. മാമ്പഴക്കുന്ന് ചെറുപാലോട് ഭാഗത്ത് സിപിഎം പ്രവർത്തകന്റെ വീട് ആക്രമിക്കപ്പെട്ടു. അയോധ്യ നഗർ ഭാഗത്ത് താമസിക്കുന്ന യു. ശശിയുടെ വീടിന് നേരെയായിരുന്നു ആക്രമണം. പുലർച്ചെ ഒന്നോടെയാണ് സംഭവമുണ്ടായത്. വീടിനു നേരെ ഒരു സംഘം ആൾക്കാർ കല്ലെറിയുകയും സമീപം പാർക്ക് ചെയ്തിരുന്ന ബൈക്ക് അടിച്ചു തകർക്കുകയും ചെയ്തു. ബൈക്കിലെത്തിയ സംഘമാണ് ആക്രമണം നടത്തിയതെന്ന് സൂചനയുണ്ട്. ആക്രമണത്തിൽ വീടിന്റെ ജനാല ചില്ലുകളും തകർന്നിട്ടുണ്ട്. സംഭവമറിഞ്ഞ് പൊലീസ് എത്തിയെങ്കിലും അക്രമികൾ രക്ഷപ്പെട്ടു. ബിജെപി പ്രവർത്തകരാണ് അക്രമം നടത്തിയതെന്ന് സിപിഎം ആരോപിച്ചു. ബിജെപിക്കാരുടെ വീട്ടിലും ആക്രമണം നടക്കുന്നു.\nഅതിനിടെ സംഘർഷ സാധ്യത നിലനിൽക്കുന്ന വട്ടിയൂർക്കാവിലും പരിസരപ്രദേശങ്ങളിലും നിരോധനാജ്ഞ പുറപ്പെടുവിച്ചു. സിറ്റി പൊലീസ് കമ്മീഷണറാണ് നിരോധനാജ്ഞ പുറപ്പെടുവിച്ചത്. ഇനി ഒരു അറിയിപ്പ് ഉണ്ടാകുന്നതുവരെ ഈ പ്രദേശങ്ങളിൽ സംഘംചേരൽ, പ്രകടനങ്ങൾ നടത്തൽ, പൊതുയോഗങ്ങൾ സംഘടിപ്പിക്കൽ എന്നിവ പാടില്ല. വട്ടിയൂർക്കാവ് സ്റ്റേഷൻ പരിധിയിലെ 20 ഓളം പ്രധാനപ്പെട്ട ജംഗ്ഷനുകളിൽ പൊലീസ് ശക്തമായ നിരീക്ഷണം നടത്തി വരുന്നുണ്ട്. വട്ടിയൂർക്കാവ്, നെട്ടയം, മണികണ്‌ഠേശ്വരം, മണ്ണറക്കോണം, കാഞ്ഞിരംപാറ, തൊഴുവൻകോട്, കുണ്ടമൺഭാഗം, കുലശേഖരം തുടങ്ങിയ ഭാഗങ്ങളിലാണ് പൊലീസ് പ്രത്യേക നിരീക്ഷണം നടത്തി വരുന്നത്.\nദിവസങ്ങൾക്കു മുമ്പ് നെട്ടയം ജംഗ്ഷനിൽ സ്ഥാപിച്ചിരുന്ന കൊടിമരങ്ങൾ ഡിവൈഎഫ്‌ഐ പ്രവർത്തകരും ബിജെപി പ്രവർത്തകരും പരസ്പരം തകർത്തതുമായി ബന്ധപ്പെട്ടാണ് സംഘർഷാവസ്ഥ ഉടലെടുത്തത്. എന്നാൽ അണികൾ തമ്മിൽ തല്ലുമ്പോഴും സിപിഎമ്മിന് കോർപ്പറേഷൻ ഭരണം നിലനിർത്താൻ എല്ലാ സഹായവും ബിജെപി നേതാക്കൾ ചെയ്തു കൊടുക്കുന്നുവെന്നാണ് കോൺഗ്രസിന്റെ ആരോപണം. മേയർ വി കെ പ്രശാന്ത് എംഎൽഎയായി തെരഞ്ഞെടുക്കപ്പെട്ടതോടെ പുതിയ നഗരപിതാവിനായി തിരുവനന്തപുരം നഗരസഭയിൽ കരുനീക്കങ്ങൾ ശക്തമാണ്. ആർക്കും കേവല ഭൂരിപക്ഷമില്ലാത്ത നഗരസഭയിൽ മൂന്ന് മുന്നണികളും സാധ്യതയുണ്ട്്. തെരഞ്ഞെടുപ്പിന് ദിവസങ്ങൾ മാത്രം ബാക്കി നിൽക്കെ ഒരു മുന്നണിയും സ്ഥാനാർത്ഥി ആരാണെന്ന് തീരുമാനിച്ചിട്ടില്ല.\nകേവല ഭൂരിപക്ഷമില്ലാഞ്ഞിട്ടും കഴിഞ്ഞ നാല് വർഷം കാര്യമായ വെല്ലുവിളികളില്ലാതെയാണ് എൽഡിഎഫ് നഗരസഭ ഭരിച്ചത്. അതുകൊണ്ട് തന്നെ അവസാന ഒരു വർഷത്തേക്കെങ്കിലും എൽഡിഎഫിനെ പുറത്താക്കാനുള്ള പതിനെട്ടടവും പയറ്റാനൊരുങ്ങുകയാണ് കോൺഗ്രസ്. സ്വതന്ത്രനെ അവതരിപ്പിച്ച് പിന്തുണ നൽകാനാണ് കോൺഗ്രസ് ശ്രമിക്കുന്നത്. ബിജെപിയുടെ സഹായം സ്വീകരിക്കാനുള്ള സാധ്യത പോലും കോൺഗ്രസ് തള്ളിക്കളഞ്ഞിരുന്നില്ല. ഇതിനിടെയാണ് സിപിഎമ്മിന് അനുകൂലമായ നിലപാട് ബിജെപി എടുക്കുന്നുവെന്ന സംശയം കോൺഗ്രസിനുണ്ടാകുന്നത്. മുൻ മേയർ വികെ പ്രശാന്ത് വട്ടിയൂർക്കാവിൽ നിന്ന് നിയമസഭയിലേക്ക് വിജയിച്ച സാഹചര്യത്തിലാണ് തെരഞ്ഞെടുപ്പ് നടക്കുന്നത്.\nതെരഞ്ഞെടുപ്പ് നടത്തുന്നതിനായുള്ള നിർദ്ദേശം സംസ്ഥാന തെരഞ്ഞെടുപ്പ് കമ്മീഷൻ വരണാധികാരിക്ക് നൽകി. തിരുവനന്തപുരം ജില്ലാ കലക്ടറാണ് വരണാധികാരി. വികെ പ്രശാന്തിന് പകരം ആരെന്നുള്ള ചർച്ചകൾ സിപിഎം ക്യാമ്പുകളിൽ ചർച്ച സജീവമാക്കിയിട്ടുണ്ട്. സിപിഎമ്മിന്റെ യുവ നേതാവും കൗൺസിലറുമായ ഐപി ബിനുവിന്റെത് ഉൾപ്പെടെ പേരുകൾ ഉയർന്നുകേൾക്കുന്നുണ്ട്. നിലവിൽ കോർപ്പറേഷനിൽ എൽഡിഎഫ് 37, ബിജെപി 35, യുഡിഎഫ് 17 എന്നിങ്ങനെയാണ് കക്ഷിനില.